伊利沙伯綫中段喺通車初期，只係喺星期一至六約上晝6點半至夜晚11點服務，一個鐘12班車、每五分鐘一班，逢星期日停駛嚟做下階段通車嘅準備工作，除咗喺英女皇伊利沙伯二世登基白金禧年紀念長假期中嘅6月5號同女皇駕崩國喪期中嘅9月18號兩個星期日提供特別服務。


2022年11月6號，三個路段駁埋一齊，服務改為兩段運行，分別來往柏靈頓同仙菲路，以及來往雷丁／希斯路機場同亞庇活，中段開始提供星期日服務，尾班車大約去到凌晨零時。兩段服務共用中段隧道，中段聯合班次達到每個鐘16至22班車。


除咗少數沿用本綫車站嘅東段或西段特別班次，其他大部分班次會改用柏靈頓同利物浦街嘅地底伊利沙伯綫車站，代表搭跨段行程唔使再出站，而可以喺中段任何車站同月台轉車。因為新路綫嘅設計，東段嘅史察福站同中段嘅利物浦街站之間會停埋白教堂，而東段嘅本綫車站班次就唔會停呢個站。


伊利沙伯綫係為致敬英女皇伊利沙伯二世而以佢命名，2016年2月23號由伊利沙伯二世親自揭曉路綫標誌同新名。路綫原先預計喺2018至2019年間分階段通車，但經歷多次延遲，最後啱啱趕喺伊利沙伯二世登基白金禧年紀念假期之前嘅2022年5月24號第一階段通車。


倫敦交通局專門買咗70抽九卡345型Aventra列車行伊利沙伯綫，車長200米，載客量1500，部分路段可以行到時速140公里。呢款係有專用輪椅位嘅無障礙列車，亦有報站螢幕、廣播系統、閉路電視系統同聯絡司機嘅緊急通話器。


大部分班次唔再駛入柏靈頓同利物浦街本綫車站，得返繁忙時間、清晨同深夜少量唔入中段嘅班次繼續用本綫車站做總站，而唔經伊利沙伯綫地底站穿越倫敦市區。利物浦街本綫車站同史察福之間要經原有地面本綫段，呢啲特別班次唔停白教堂站。


希斯路機場各個車站位處第六收費區，但由於希斯路支綫由希斯路機場控股公司所有，唔屬於國家鐵路網嘅一部分，倫敦交通局每班車行經都要畀路費，所以來往機場嘅收費貴過正常嘅第六區車費。不過來往希斯路機場嘅車程同一般第六收費區車站一樣，計落第六區嘅季票同每日／每周車費上限。


喺武漢肺炎大流行前，伊利沙伯綫預期可以提供兩億人次年承載量，全綫通車後可以令中倫敦嘅鐵路載客量加多一成，紓緩市區地鐵逼夾，尤其係中央綫。法靈頓係倫敦地下鐵、橫貫嘅伊利沙伯綫同縱貫嘅泰晤士連綫嘅重要轉車站，因而估計會變成全英國數一數二繁忙嘅車站。


倫敦交通局喺2020年1月嘅營商計劃估計路綫喺通車第一年嘅2022/23年度收入近五億英鎊，到2024/25年度歲入超過10億鎊。但隨住疫情令搭客改變搭車習慣，倫敦交通局喺路綫通車嘅時候調低估算去到2026年會有一億三千萬至一億七千萬人次年載客量。


配合來往倫敦優斯頓同伯明翰嘅二號高速鐵路第一階段工程，舊橡共地機務段原址起緊一個大型轉車站舊橡共地。呢個站共有14個月台，大西本綫上嘅伊利沙伯綫同大西鐵路會喺度停站，畀搭客同二號高鐵互相轉車，預期2026年同二號高鐵一齊啓用，並且帶動西倫敦市區重建。


銀城車站係北倫敦綫史察福至北胡列治段嘅車站，近倫敦城市機場，呢段鐵路連同銀城車站喺2006年停用並荒廢。橫貫鐵路拆卸重建部分路段，變成伊利沙伯綫一部分，並有計劃過重建銀城車站，但最後冇做到。到2019年，倫敦交通局表示考慮喺伊利沙伯綫嘅葉斯菲列延綫計劃，包含連接倫敦城市機場嘅新站。


喺向國會提交草案前嘅研究，曾經建議東南段路綫去到亞庇活之後，沿北根德綫去到根德郡嘅葉斯菲列，但考慮到成本而冇納入最後方案。雖然係咁，但政府同倫敦市長之後都有撥款畀倫敦交通局研究葉斯菲列延綫方案，甚至計劃延伸到基夫斯安。


《萬千熄機賀台慶》係2013年11月嘅一場香港公眾運動，亦係無綫電視節目《萬千星輝賀台慶》嘅惡搞，主要指香港市民集體熄機罷睇《萬千星輝賀台慶》，以表達對香港政府唔發牌畀當時得到唔少公眾支持嘅香港電視網絡，但又唔明確交代原因，從而造成行業壟斷嘅不滿，同時反對無綫電視嘅立場同埋佢哋節目《東張西望》對香港免費電視牌照爭議所發表嘅偏頗見解。


有膠登音樂台嘅網民和應呢次行動，將《萬千星輝賀台慶》嘅主題音樂惡搞變成一曲《萬千熄機賀台慶》，歌詞批評無綫節目質素低劣。不過，面對當時網民嘅不滿，陳百祥就公然挑釁香港人，話如果佢哋可以熄機令到無綫得返兩、三點收視，佢就跪落嚟，一路由將軍澳錄影廠跪到返屋企。


壽臣山軍火庫嚮香港島南區深水灣徑18號，以前又叫做小香港，嚮第二次世界大戰前起好，呢個地方而家已經改建做酒窖同私人會所，不過地庫軍火倉、站崗遺跡就仍然保留，得到聯合國教科文組織頒發「亞太地區文化遺產保護獎」。


昴星團，星團之一，分類疏散星團，同名星官昴而名。可以就咁叫昴，或者昴宿星團，借西洋叫七姊妹星團。佢號編號M45。西洋而言，歸金牛座。近地球星團之中，佢可以響冬季星空，以肉眼觀察，所以至出名。另一個肉眼睇到，係畢星團。


星團實為一堆熾熱藍星，距今一億年之內形成。星星周圍嘅塵，形成暗黑之反射星雲。以前以為，塵為星團形成時嘅遺物，之不過，今下知道，純粹星團咁啱行過，撞上一團塵雲，而吸附咗團塵。天文學家估計，星團都仲有兩萬五千萬年「命」。


深圳通係深圳電子找數系統，拍一拍可以畀錢、借記、轉帳嘅智能卡系統，由深圳市深圳通有限公司開發。最初智能IC卡用响公交車。2004年12月28號，深圳地鐵都用埋，已經開始用到其它搭車搭船、超市、便利店、快餐店細額找數領域。


傳福音嘅內容大體上係以耶穌基督為中心同聖經經文，主要係強調救恩嘅內容，通常亦會涉及關於原罪同大審判等有關基督教神學內容，亦可能會有更貼近聽者生活嘅內容。唔同嘅基督教團體所傳講嘅教義內容並唔係完全相同，有時甚至會有較大嘅差別。


傳福音嘅方式，隨住時代同社會嘅轉變而有唔同嘅方式，進入工業化時代前，基督徒多數係到處演講、派發單張、創作音樂等方式嚟傳播福音。現代傳福音嘅方式就相當多樣化，除咗傳統方式之外，流行音樂、傳媒、營會亦經常俾基督徒運用，貼近普羅大眾嘅生活，令人更容易接解到福音。


中華愛國同心會，簡稱愛國同心會，係中華民國一個統派政治組織，1993年11月12號喺臺北市成立。2018年8月13號，登記註冊為中華愛國同心黨。佢哋公開支持中華人民共和國以「一國兩制」方式統一中國同埋港台地區、反對法輪功，支持中國共產黨。


青山灣，又名屯門灣，古名屯門澳，係香港一灣，喺新界屯門。青山係灣嘅西面。舊時海灣遼闊，因建青山新市鎮，大幅填海，灣失泰半，西側填到平直，北填留一明渠，叫屯門河。今灣內有堤，分灣爲二。一邊係屯門避風塘，係三聖墟嘅地方，另一邊係海灘，灘有青山灣泳灘、加多利灣、舊咖啡灣、新咖啡灣、黃金泳灘。


屯門之名，見諸古籍。大唐時設屯門鎮，駐重兵，防海賊，屯門之名，因以爲始。鎮治喺今深圳南頭，同家下屯門無幾遠。古時屯門所治，範圍堪大，已不可考。因時地不同，屯門之名，亦各有意思。屯門澳，多指青山灣。屯門海，指青山灣到大嶼山嘅洋面。


英國見青山似城堡，名之爲Castle Peak，意爲城堡山，而灣名就順理成章叫Castle Peak Bay。後租得大清新安縣南部。Castle Peak既爲青山對譯，Castle Peak Bay亦叫青山灣，灣名沿用至今。


俊民苑係香港房屋委員會嘅居者有其屋屋苑，喺香港九龍九龍城區何文田，近愛民邨。佢總共有12棟樓，喺1980年落成，係居者有其屋計劃第一期，係香港最早嘅居屋屋苑之一。同一般居屋唔同，俊民苑所有單位都唔使補地價，而且一律都可以喺公開市場自由轉讓。


流動資產係可以喺12個內變現嘅資產，用來支付12月個月內要清還嘅流動負債，如果計出來銀碼係好少甚至係負數，就會被視為唔夠營運資金，係危險訊號，因為當一間企業缺乏營運資金就冇辦法經營落去，咁就需要籌集資金，如果籌集唔到足夠資金，就好可能俾債主申請清盤。


韓耀庭曾經為九部電影擔當編劇，包括《陰陽路九之命轉乾坤》、《陰陽路十之宣言咒》、《少年刀手》，亦曾經參與一啲電視劇製作，例如《謎情家族》、《同撈同煲》、《本草藥王》、《十萬噸情緣》、《怪俠一枝梅》、《西廂奇緣》、《追魂交易》、《賭場風雲》同《亂世佳人》等。


韓耀庭曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。


喺2012年中，中國國家主來港訪問，韓耀庭喺灣仔向胡錦濤關於港人平反六四嘅問題，但提問被警方以太大聲影響秩序為理由。強行帶走。近十分鐘事件，事件成為咗國際新聞。之後，韓耀庭更加正式投訴，要求警方同保安局交代。


公元前 165 年，塞流古王朝既安提阿古四世率軍入到耶路撒冷，強行推行希臘化，佢哋攻入猶太人嘅聖殿，喺入面安放宙斯神像，立宙斯祭壇，又喺宙斯壇上獻猶太人認為唔潔淨嘅豬畀宙斯，又迫猶太人食豬肉。對於猶太人嚟講，呢啲行為全部都係嚴重褻瀆，咁搞法令猶太人焮過火屎，於是激起咗猶太人反塞流古王朝起義。


於是，一個叫哈斯蒙尼嘅祭司家族就發起反抗，最後喺哈斯蒙尼領袖馬卡比2長達二十二年嘅抗爭之後，終於起義勝利。建立咗猶太人獨立時期嘅哈斯蒙尼王朝。之後馬卡比就下令整返乾淨聖殿，整返走晒啲異教嘢，重建返猶太人嘅祭壇。


但係馬卡比士兵因為起義而慶祝唔到住棚節，於是就整呢個節日出嚟補返數。另外又有一個傳說咁話，喺起義成功之後，猶太人要執返正個聖殿，但點知無油點燈，得返一細罐，一日唔夠就點晒，整又整唔切買又買唔切，但竟然有奇蹟發生，呢一細罐一點就點咗8日，啱啱好夠時間喺以色列北部加利利買油返嚟，因為咁呢日就一連慶祝8日。


九臂燭臺係一個可以點九支蠟燭嘅燈臺，而中間一支特別放得高小小。喺修殿節嗰陣，猶太人會喺八日慶祝入面嘅第一日先點着佢最高一支蠟燭，因為呢一支叫做「仆人」，然後用呢一支燭燈嚟點另外8支，每日點一支，8日點晒9支。


晚餐之後，啲細路會玩一樣類似一種陀螺咁樣嘅玩具叫做Dreidel，如果喺以前，大人重會拎啲錢畀啲細路，呢啲錢叫做哈努卡錢，同時又會畀一啲硬殼果細路，但係而家已經改為送禮物畀細路，每日送一份，總共送8份。


呢間學校原本嘅校舍受到秀茂坪邨整體重建計劃嘅影響，要喺2003年拆卸。所以呢間學校喺2000年申請搬校舍，最後批准咗搬去同區寶達邨嘅新校舍 。喺2001年9月，呢間學校正式搬入去新嘅校舍，仲將上、下午校合併做全日制。


西維爾足球會係西班牙一間足球會，喺安達盧西亞首府西維爾，係西班牙甲組足球聯賽嘅球隊之一。佢喺1905年10月14號成立，係西維爾最早成立嘅足球會，亦係成個安達盧西亞地區第二古老嘅球隊。佢嘅主場係拉蒙·山齊士·比斯桑球場。


中越邊境53號界碑係山腰公路最㞘嚿碑，亦係公園嘅西門。嗰嚿牌亦係中國同越南嘅國界。假設從中國嗰邊從東向西過去，過咗嚿碑就係越南。喺越南境內重有集市響度賣越南貨。不過景區成日有邊防差佬同軍佬睺住有冇人蛇出現。


機關刊物係指由政黨、政府機關或社會團體出版嘅報紙、雜誌等，用嚟發佈消息，宣傳自己嘅主張、政策，影響社會輿論。其中由政黨出版嘅機關報又叫「黨報」。政治團體出版嘅機關報通常帶有強烈嘅政治色彩，立場鮮明。而學術機構等非政治團體嘅機關報就往往以消息發佈為主。


2021年9月20號，叱咤903以「轉轉轉 沒有時差」嘅宣傳主題，推動由8位903新世代DJ阿正、阿強、阿酸、歪歪、Oscar、薛晉寧、Elsie同Woody為主軸嘅新時段電台節目，其中《叱咤樂壇 Brand Yourself》包括在內。


神秘嘉賓係星加坡新傳媒私人有限公司2020年製作嘅節目，由郭亮主持，訪問嘅都係以往喺星加坡紅星大獎入面，獲頒發超級紅星嘅藝人。另外節目亦請埋佢哋生命中嘅貴人或者好友擔任「神秘嘉賓」，等觀眾從嘉賓口中了解超級紅星鮮為人知嘅經歷。


黃俊雄喺第七集節目入面不點名話有一個台灣藝人欺凌佢，黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。


“以色列”呢個名，最先喺法老麥倫普塔喺主前1200年代所寫嘅版塊出現。現代嘅考古學發現，古以色列人係由迦南人分支出嚟，之後發展咗圍繞住雅威嘅一神論宗教。佢哋講迦南話嘅一種方言，之後演變成爲聖經希伯來文。


喺鐵器時代期間，以色列聯合王國出現咗。喺王國分裂之後，北國以色列喺主前720年代俾亞述毀滅，而南國猶大就喺主前586年俾巴比倫消滅。古以色列人有部分俾人驅逐咗去巴比倫，但係喺居魯士大帝掌權之後，佢哋返咗去以色列。


根據《聖經》記載，以色列人係雅各嘅後代，之後改咗名叫“以色列”。喺經過迦南地嘅一次旱災之後，雅各同佢嘅12個仔逃咗去古埃及，成爲以色列十二支派。以色列人喺埃及耐咗之後成爲咗奴隸，並喺摩西嘅帶領之下，成功逃離埃及，喺約書亞之下，成功佔據迦南。


猶太人同撒瑪利亞人都係以古以色列人為祖先。猶太人嚟自猶大支派、便雅憫支派、同部分嘅利未支派。撒瑪利亞人嚟自約瑟支派入面嘅以法蓮支派同瑪拿西支派、同埋留咗喺迦南地嘅利未支派。有其他族群都有聲稱嚟自古以色列人。


陳清木係星加坡醫生同政治人，星加坡大學醫學系畢業，執政人民行動黨前黨員，做過26年國會議員，卸任後喺2011年角逐第4屆星加坡總統選舉，以百分之0.34嘅些微差距輸畀前副總理陳慶炎。2019年1月宣佈籌組新政黨星加坡前進黨，新政黨喺同年3月28號正式獲社團註冊局批准註冊。


喺古典芭蕾舞當中，阿拉伯斯卡係一種相當有挑戰性嘅進階舞步，有唔少舞蹈員都興用「自己做阿拉伯斯卡做得有幾靚」嚟衡量自己嘅水準。例如好多專業嘅芭蕾舞蹈員都會記住自己嘅最大阿拉伯斯卡－指佢喺唔犧牲流暢度同精確度之下，做阿拉伯斯卡條抬起髀可以去到幾高。


阿拉伯斯卡喺 18 世紀晚期經已存在喺芭蕾舞當中，而卡勞·貝里西斯喺 1820 年正式幫阿拉伯斯卡定名同進行詳細嘅描述，認定呢種舞步係芭蕾舞嘅一個重要部份。不過喺呢個時期，阿拉伯斯卡仲未有一套國際公認嘅基準，只係一般都有「向後抬起一條髀，而抬起髀要伸到直一直」呢個共通點，各派各自噉有自己嘅手臂擺位同對支撐髀嘅要求。


現代嘅阿拉伯斯卡舞姿係喺 19 世紀逐漸成形嘅。呢個時期嘅阿拉伯斯卡開始有「身體一定會係噉咦向前傾」同「雙手手臂要指向完全唔同嘅方向」－好似 RAD 嘅第一同第二阿拉伯斯卡噉－等嘅特徵，而 19 世紀中期初次上演嘅浪漫芭蕾舞名劇《芝莎》仲將傾斜阿拉伯斯卡嘅使用普遍化。


各芭蕾舞大國－法國、意大利、俄羅斯、丹麥同英國－都分別噉發展出自己嘅一套阿拉伯斯卡分類法，最後以 RAD 嗰套同華加諾娃廿世紀初創嗰套最廣為流傳。到咗廿一世紀，RAD 嗰套標準係全世界最多人用嘅芭蕾舞標準，美加澳紐同大中華地區主流都係跟 RAD 嗰套阿拉伯斯卡分類法嘅。


《歸來吧》係改編自臺灣唱作女歌手陳小霞名曲《傀儡尪仔》。佢其中一句歌詞「ga lei ang a」本來係閩南語臺灣話嘅「傀儡尪仔」，原意係布袋戲中入面嘅布偶公仔，被命運牽著線舞動，不過粵語使用者有時會聽錯咗做「咖喱牛腩」或「咖喱牛腩飯」，因而成日被談論。


正因為戲劇女高音擁有其他種類女高音冇嘅大聲量同聲音強度，所以通常喺歌劇中係用嚟飾演性格強烈嘅女子，唔同抒情女高音噉樣楚楚可憐嘅形象，戲劇女高音所強調就係有血有肉，充滿強烈嘅愛恨情愁，其中最為大家所熟知嘅戲劇女高音角色就係圖蘭朵公主，喺呢套劇入面甚至有一個段落，作曲毫不留情噉要求女高音必須用最強嘅音量同最高嘅音高同所有嘅管弦樂團同合唱團對抗，必需要壓過所有人嘅最強音。


林祖輝係香港男藝人，1980年代後期做香港商業電台主持，1990年代做亞洲電視藝員，2000年代初期再轉做香港有線電視藝員，2010年代開始搞下童裝生意，偶然亦客串幕前演出。佢老婆係藝人姚嘉妮，兩人喺亞洲電視識。


五指毛桃，第個名係粗葉榕或牛奶仔或土黃芪或南芪，喺廣東從化或廣州東北邊嘅鄉下地區成日嗌佢係飯坳仔，係桑科榕屬嘅常綠灌木或喬木仔，喺中國嘅福建、廣東、廣西、海南、雲南、湖南、江西同貴州、不丹、尼泊爾、緬甸、泰國、越南、馬來西亞、印尼同印度東北邊嘅山谷、山坡嘅灌木叢、溪邊或樹林先至搵到。


部分被指假獨立嘅候選人有梁美芬、謝偉俊、何漢權、龐愛蘭等。佢哋表面聲稱獨立，但係喺地區直選層面，就會私下利用傳統親中派大黨民建聯、工聯會嘅選舉機器拉票。另外，佢哋好多時候亦喺平反六四同埋德育及國民教育科等重大問題上迴避。


呢次選舉喺香港修例風波下，好多候選人都旗幟鮮明，但亦有啲候選人報稱獨立、無黨無派，喺政綱入面寫上『五大訴求，缺一不可』等泛民主派陣營嘅口號，但之後被揭發同親中陣營有密切關聯。有啲人就認為，呢啲候選人『扮黃扮獨立』，實際係要鎅票，分薄泛民主派候選人嘅選票，掩護親中陣營候選人。


1974年，辛世文喺麥迪臣威斯康臣大學植物生物化學專業畢業，獲博士學位。跟住做過美國「ARCO植物細胞研究所」首席科學家、分子生物部主任，同埋夏威夷大學植物分子生理系正教授。1995年返母校香港中文大學任教。


乒乓波，書面叫乒乓球，又簡稱乒球，係一種常見嘅運動，因為打波時會有乒乓聲所以有咁嘅名。乒乓波由兩個或者四個人對打，輪流用乒乓波拍將乒乓波打落對手嗰邊乒乓波檯，邊個首先打唔到個波又或者打咗個波出檯嘅就失分。


杜麗娘係明代戲曲家湯顯祖創作既《牡丹亭》裏面既女主角。杜麗娘係官家大小姐，既聰明、嫻靜，又美麗、動人。湯顯祖通過夢境同埋幽冥兩種奇幻既意象，亦都打破咗男女性別角色同埋情慾既社會規範，描繪咗杜麗娘。佢追求心中既愛情生活，喺夢裏面同書生柳夢梅熱戀，因為掛住夢中情人，思念成疾，仲死埋，俾佢老豆埋葬咗喺梅花樹下，起咗間梅花庵。


杜麗娘既「還魂」故事本身，其實喺傳統戲曲裏面唔係一個新既概念。但係同傳統戲曲裏面既「還魂」唔同，湯顯祖對杜麗娘形象既刻畫可以話係入木三分，深得人心，勾起咗明清期間唔少女仔既共鳴，所以個故事喺當時好受女仔歡迎，好多當時既女仔對杜麗娘既遭遇都好同情，亦都好有代入感。


杜麗娘既形象重點唔係佢既「死而復生」後既經歷，而係佢「因夢而亡」既體驗，呢點喺傳統戲曲好少見。而呢種「因夢而亡」既體驗係由一場「春夢」開始，蕩起咗杜麗娘既無限春心，呢種人類本能既情慾衝動、生理慾望既探討，一直係歷朝歷代既戲曲故事講得比較隱晦既。


响2021年6月11號，喺澳門麗斯卡爾頓酒店3901號房之內，28歲大陸無業男人王單殺死咗37歲大陸女換錢黨王英，跟住肢解成10份，再帶出去棄置，並攞走咗佢帶住，60餘萬嘅港幣現金。响2021年6月12號，死者條屍喺大潭山被發現，兇手過關去咗大陸。


國進民退係指政府加強對經濟嘅干預同宏觀調控嘅力度，導致民營企業喺經濟同市場佔有嘅比例縮小，甚至退出部分領域，而國有企業喺經濟同市場佔嘅份額就不斷擴大。自從中共總書記習近平上台執政之後，不斷打壓民營企業，又大力支持國有企業，外界認為中國已經出現國進民退嘅現象。


大葉榕係桑科榕屬嘅常綠或落葉大喬木，原產地喺亞洲嘅南邊地區同大洋洲嗰度，而家喺中國廣東、香港、澳門、臺灣、福建、廣西、雲南同亞洲南邊、大洋洲地區成日見到。佢重係一個鄉土樹種兼行道樹，甚至可以抗到大氣污染都得。


裴儁嘅姐夫係蜀地嘅長史，喺裴儁十零歲時送佢姐夫去蜀地，結果當時漢末天下大亂，令佢返唔到中原，留咗喺蜀地。裴儁大個咗，變得幾有名，畀蜀地嘅人推重，之後做官成爲光祿勛。佢嘅仔裴越原本亦喺蜀地督軍，蜀國滅亡後得以返去中原嘅洛陽，同佢啲親族團聚。


碩德八剌係元仁宗個仔。1320年正月元仁宗過身，之後18歲嘅碩德八剌喺太皇太后答己同右丞相鐵木迭兒等人嘅扶持下，喺大都登基做皇帝，就係元英宗。英宗登基後推行「以儒治國」政策，但係初時英宗嘅權力受到太皇太后答己同鐵木迭兒好大制肘。


元英宗想清理鐵木迭兒剩低嘅勢力，搞到鐵木迭兒嘅義子鐵失夾埋也先帖木兒同其他人喺1323年八月趁元英宗由上都返番大都嗰陣，喺南坡發動政變，殺咗拜住同元英宗，之後政變者擁立晉王也孫鐵木兒做皇帝，就係元泰定帝。


分域碼頭係香港一座拆咗嘅碼頭，喺灣仔分域碼頭街，1953年起好，由軍人輔導會管理，負責接待外國軍艦嘅水兵登陸同離開香港，1994年擴建後增設海軍商場，2011年因為填海而令碼頭設備停用，2022年正式關閉。


資本投資者入境計劃係中國大陸人買香港物業其中之一個目的，去香港投資移民。中國大陸居民為咗得到香港居留權，買入香港資產，再等兩年半，就可以得到批准辦移居香港手續。香港入境事務處統計，內地客香港投資移民由2003年10月接受申請，成功批出個案約有4千幾宗。


《全民造星V》係香港MakerVille製作嘅真人騷選秀節目，亦係「全民造星」系列嘅第五季節目。呢一屆回復頭兩屆全男班選秀嘅模式，並同時喺馬來西亞吉隆坡同加拿大溫哥華招募參賽者。節目喺2022年7月招募參賽者，原定9月左右開始拍攝，但由於7月底MIRROR演唱會發生事故影響，押後到2023年1月農曆新年前開拍。


野菊花一般高25cm~1m，有地下長或短匍匐莖，而主莖一般比較直或鋪散，分枝凈係喺莖頂度先至有，有傘房花序分枝。莖枝有疏毛，尤其係上邊同花序枝度啲毛比較多。而樹葉方面，一般係蛋形、長蛋形或橢圓形嘅羽狀半裂、淺裂或唔明顯分裂品種，葉邊有淺鋸齒，葉柄長1~2cm，一般係淡綠色。


而同佢等長嘅休止符，就叫做全休止符，個樣就係黑色長方格，吊響樂譜上面數起第二條綫度。佢無聲嘅長度同全音符一樣。全休止符有時會畀當做全小節嘅休止符，例如五拍四嗰陣，代表成個五拍小節無聲。但係後面跟住其他音符嘅話，就去返佢原本四拍。


陸志豪喺2013年20歲就輟學，用兩萬蚊澳門紙創業，拍咗第一條影片，同年8月創辦咗微辣呢個組合，不過，渠亦係該公司多宗醜聞嘅主角，例如疑似恐嚇傍騷擾後來自殺嘅阿晶傍濫用職權，於下屬蘇菲與其分手後刻意阻礙其事業發展。


2014年5月26號，李悅彤被香港媒體拍到同已婚嘅香港導演彭順出遊親密接吻嘅影片，引發婚外情風波。事件爆出後，李悅彤閂咗個人網路帳號評論功能，同埋刪咗微博所有貼文同留言，但仍保留同彭順嘅合照。2014年5月28號，導演彭順聯合妻子李心潔發表聲明協議共同面對，攜手同行。


按照奧運嘅傳統順序，第一個入場嘅代表團係古代奧運發源地嘅希臘，之後係由各國難民組成嘅難民奧運代表團。俄羅斯奧林匹克委員會代表團原定係第三位出場，後來改至第77位。之後嘅各國代表同旗手以日文五十音嘅順序入場。


任英自少就女扮男裝，連佢個表哥江文都唔知。英、文同胡清係同科狀元，丞相許寧想將個女銀屏嫁俾任英。任英向江文透露身分，兩人開始互生情愫。皇帝收銀屏做契女，逼任英同銀屏成親。任英身分被揭，好彩皇帝免佢罪，重將佢賜婚俾江文。


橫頭磡邨係香港一條公共屋邨，喺九龍黃大仙橫頭磡近龍翔道，開頭廿六座喺1962年起好，由1979年到1990年之間重建，十八座新樓由1982年至1994年間落成，而家由佳富物業服務有限公司管理。裏面尐樓全部都係宏字頭，好似宏照樓咁。


呢個站喺1997年嘅廣州地鐵規劃入面出現，嗰時嘅3號綫規劃經過新塘一帶，不過2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，重喺廣深大道出現咗東洲站，位置大概喺而家東洲大道東邊200m嘅東方名都同埋盛世名門嗰兩個樓盤之間。


2014年底，有好多喺車站附近啲樓盤為咗爭生意，居然飆出過「東江站」嘅流地鐵柱嚟整蠱市民。後嚟單嘢俾新聞媒體播報出街之後，廣州地鐵方相關人士亦出面解決呢單嘢，其中有個暫定名嘅東洲站，從嚟未搞過「東江站」。


1994年8月，1號綫全路線段正式開始逳手，到咗1996年嗰陣，就喺車站工地嗰度發現咗明朝嘅西門口甕城遺址先至更加肯定咗呢個站絕對係「西門口站」嘅名，之後重整咗個區嚟保護西門口甕城遺址，而地鐵工程一直到1999年初先至搞掂。


呢個站開通之後一直到2018年9月3號晚黑收車為止，由於專用𨋢喺免費區入面，啲傷殘人士好多時要將車飛畀黃衫黑褲啲工作人員睇先至畀用。不過喺2018年9月4號嗰日，地鐵方開始圍蔽咗唯一嘅專用𨋢位，令傷殘人士用專用𨋢出入站好唔方便。


李瑞雨，字潤甫、休徵、號松谷、松波、癯溪、溪翁，係李氏朝鮮後期文臣、政治人、儒學者、作家、詩人、性理學思想家。李朝後期禮訟論爭嘅南人黨嘅急進派一員同埋論客。西人黨領袖宋時烈嘅政敵之一。許穆、尹鑴嘅門人。


願祢榮光歸香港集會係2019年11月17號一次反逃犯條例修訂集會，喺中環遮打花園搞。呢次集會主要係為香港祈禱，又唱聖詩同《願榮光歸香港》，之後參加者組成人鏈，經政府山去到終審法院大樓。主辦單位估計有超過1千人參加。


爾個時代嘅溫哥華白浪亦都培育出徂好多當時街知巷聞嘅明星，包括蕭華諾·里納杜慈、李斯·帕遜斯同古靈·莊遜等等，其中唔少更加為加拿大國家隊上過陣。經歷過季後賽洗禮嘅溫哥華，對足球嘅熱情驟然飆升。每當溫哥華白浪打主場比賽嘅時候，帝國大球場幾乎都一票難求，更經常出現門票售罄嘅現象。


1983年，喺帝國大球場打徂9年足球之後，溫哥華白浪將主場搬徂去容量更大嘅卑詩大球場。1983年6月20號，溫哥華白浪喺主場迎戰西雅圖海灣人嘅比賽，入場人數高達60342人，創徂加拿大歷史上觀戰人數最多嘅足球賽嘅紀錄。


86人嘅股東試過好多次想將「白浪」爾個名買返來畀支新球隊用，但係每次「白浪」嘅擁有人都唔係無興趣做買賣，就係獅子大開口。雖然係恁，但係好多原來效力過溫哥華白浪嘅人，包括球員同教練，都紛紛轉投溫哥華86人，其中出名嘅包括安東尼·維特斯、李斯·帕遜斯、羅拔·里納杜慈、卡爾·華倫泰因、詹·伊士頓、小大衛·諾曼等等。


加足聯喺1992年被迫折埋之後，溫哥華再一次面臨無聯賽打嘅危機。1992年10月6號，溫哥華86人宣佈轉投當時爭取緊成為美國足總第一級聯賽嘅美國職業足球聯賽。但係由於美國足總決定從零開始建立一個足球大聯盟，美國職業足球聯賽最後都係做唔到第一級聯賽。


1997年，美國職業足球聯賽被聯合足球聯賽系統吸收，溫哥華白浪亦都跟著加入徂聯合足球聯賽甲組。同樣喺1992年，由於羅拔·里納杜慈被加拿大足總聘任為國家隊總教練，最後一位效力過第一代溫哥華白浪嘅球員卡爾·華倫泰因接任總教練。


卡爾·華倫泰因喺1999年退徂休。2000年，喺大批球迷嘅支持下，溫哥華86人嘅新股東大衛·史達匿終於由第一代白浪總裁莊·勒斯頓手頭上買到「白浪」爾個名。同年10月26號，溫哥華86人正式將球隊名改返做「溫哥華白浪」。


2002年，大衛·史達匿退徂休，溫哥華白浪後來攈到貴格利·奇亞富特接收大衛·史達匿手頭上嘅股權。貴格利·奇亞富特成為新大股東之後做嘅第一件事，係收購徂一支位於溫哥華嘅女子足球隊「溫哥華天使」，再將溫哥華天使同原來86人隊嘅女子隊合併成一支新球隊「溫哥華怒濤」，加入聯合足球聯賽女子組作賽。


2009年，由於美國商人謝菲·古帕同其他幾個甲組球隊股東重建北美足球聯賽嘅計劃失敗，美國足協臨時組建徂美國足協乙組職業聯賽，作為2010賽季嘅過渡聯賽。由於溫哥華白浪嘅大股東貴格利·奇亞富特有份參與組建北美足球聯賽，因此被美國足協編入北美賽區，到季尾喺聯賽排名第五，喺四強賽出局。


2008年7月24號，北美足球大聯盟宣佈會喺2011年賽季引入兩支新球隊。同一年，溫哥華白浪嘅大股東貴格利·奇亞富特同加拿大商人謝菲·馬列以及美國商人史提芬·盧佐拍檔，馬上組建徂財團競投擴張名額，重吸引到籃球明星史提芬·拿殊加盟。


2009年3月18號，大聯盟宣佈溫哥華奪得其中一個擴張名額。一年之後，代表溫哥華競投嘅財團宣佈會繼續用「白浪」做隊名。為徂準備加入大聯盟，溫哥華白浪派人四出招攬人才，先係喺2009年11月24號挖到熱刺嘅保羅·巴伯過來做行政總裁，再係挖到華盛頓特區嘅前主教練湯馬士·商來做營運總監，同埋尼德蘭人列哈特·顧律茨豪滕來做技術總監兼青訓總教練。


2012年10月21號，溫哥華白浪成為第一支殺入大聯盟季後賽嘅加拿大球隊，不過喺聯賽第一輪就被洛杉磯銀河踢徂出局。2013年，由於喺最後兩場比賽裡邊表現失常，溫哥華白浪再次同季後賽失之交臂。常規賽結束徂兩日之後，溫哥華白浪宣佈唔同總教練馬田·倫尼續約。


2014年十月，作為大聯盟常規賽排名最高嘅加拿大球隊，加上加拿大冠軍賽同2015年女足世界杯時間衝突，溫哥華白浪第一次獲得2016年中北美洲及加勒比海聯賽冠軍杯嘅參賽資格。一個星期之後，溫哥華白浪成為徂第一支兩次殺入大聯盟季後賽嘅加拿大球隊。


加拿大冠軍賽係加拿大職業足球隊嘅最高榮譽，贏到加拿大冠軍賽就可以代表加拿大出戰中北美及加勒比海聯賽冠軍盃，因此參加加拿大冠軍賽嘅五支球隊，包括溫哥華白浪、滿地可衝擊、多倫多足球會、渥太華暴怒同愛民頓足球會，互為主要對手。


常任秘書長 ，簡稱「常秘」，係香港政府決策局嘅官員，亦係香港公務員體系入面最高嘅職級，屬於首長級公務員D8薪級，一般由首長級甲一級政務官擔任，或者由首長級甲級政務官署任。主要負責維持決策局日常運作、協助問責局長制訂政策，兼且帶領屬下公務員執行。


2002年7月1號，董建華任內推行主要官員問責制之後，新嘅局長級官員改為政治任命，原來屬公務員隊伍入面嘅局長改稱常任秘書長。常任秘書長取代原本屬於D10薪級嘅政務司司長成為香港公務員體系最高職級。同問責制下嘅司局長唔同係常任秘書長維持政治中立，任期唔受行政長官改選影響。


2005年至2006年，行政長官辦公室常任秘書長編外職位薪級係D8，之後改為常額職位並將薪級降至D6。2003年至2007年，政制事務局同保安局常任秘書長職級由D8降至D6，之後改返D8。目前每個決策局入面設有一至兩個常任秘書長，負責管理屬下嘅副秘書長、首席助理秘書長、助理秘書長。


除咗「阿壽」之外，重有一個熱血青年叫做「強記」，強記其實係作者上官小強自己，另外一個friend叫「火麻仁」, 重有一個叫辣手幹探「彭蛇」，三十幾勾，彭蛇其實係拎「彭sir」諧音，做咗 CID 三年零八個月完全未升過職。


故仔圍繞住，阿壽、強記、彭蛇三條友發展，每幾期或者一期完成一個故事，故仔有時係原創，有時會改編電影，第一期故事叫做「神經六」，多數故仔同故仔之間都無關連。不過咁多個故仔之中，以改編自日本漫畫「七金剛」嘅「港產七金剛」最為經典，因為呢個係唯一有續集嘅故仔。


佢政治立場係親中派。喺香港反送中運動期間，有啲網民喺網上揭露向示威者施暴嘅保安人員嘅個人資料，而黃輝成就曾經聯同親中派立法會議員梁美芬開記招，要求刑事懲處呢啲網民，又形容運動嘅參加者係「攬炒暴徒」。另外，佢亦曾經代表保安及護衛服務業職工協會參加2020年嘅勞顧會選舉。


楊敏德喺香港出世，美國麻省理工學院數學系學士學位畢業，哈佛大學工商管理碩士學位畢業。1978年返香港幫手打理家族嘅紡織同製衣生意，係溢達集團創辦人之一，帶領集團發展成跨國企業。1995年成為集團主席。


陳思琦係香港賽馬會賽馬節目主持。佢2004年加入香港有線電視做球彩台主持，2011年過檔馬會做賽馬節目主持，及後亦到無綫電視同埋DBC數碼電台講馬。到2015年隨住六合彩搞珠播映權轉去無綫電視，佢同蔡運華、范文雅、吳珮如亦畀馬會安排做其中一位主持。


武漢肺炎美國疫情係講武漢肺炎喺美國爆發嘅情況。頭一單確診個案喺2020年1月21號出現。去到2023年1月15號，累積確診個案已經有超過1.01億單，而美國五十州全部都有確診個案，其他屬地得返美國邊遠島嶼未有確診個案。


美國衞生及公共服務部部長阿薩爾喺1月28號發表，美國試過有兩次直接同一次間接提議，話會派遣科學家去中國大陸支援對抗疫情。美國同行評審醫學雜誌American Journal of Managed Care指，美國疾病管制同預防中心1月6號就首次提出咗派遣一支科學家隊伍去中國大陸幫手抗疫，但大陸當局就未有批准。


美國白宮喺1月29號宣佈，總統當勞侵成立咗特別工作組應對呢個疫情。同日安排由武漢撤離嘅第一批美國僑民，搭專機返到本土，將會喺加州河濱郡嘅一個舊空軍基地隔離觀察三日，同接受篩檢。美國CDC就喺1月30號公佈，美國出現咗第一宗本土感染肺炎嘅病例，呢陣時美國度累計有六單確診病例。


蔣緯國，字建鎬，一字存東，號念堂，係蔣中正養子，中華民國軍事同政治人。佢係中華民國陸軍二級上將，裝甲兵科。佢嘅生父係戴傳賢，生母係日本人重松金子，生於日本東京，籍貫浙江奉化。佢早年被送去納粹德國學軍事，學到新式戰法，之後去美國留學。


水上陸上咁多種草木嘅花，得人鍾意嘅都幾多。晉朝嘅陶淵明淨係愛菊花。自從李氏唐朝起，世人就喜愛牡丹。我就唯獨鍾意蓮花由污泥生出嚟都唔受玷染，畀清水洗滌都唔顯得妖豔。中間貫通外形挺直，唔牽牽連連亦唔枝枝節節，香氣傳播得遠又清新，筆直潔淨噉豎立喺水裡邊，可以離遠觀賞但唔可以玩弄佢。


阿晶，做過澳門演藝公司微辣嘅藝人經理人，期間多次為其客串演出，後來改為做獨立KOL，亦喺網上賣過晶石，仲可能係間咖啡廳嘅老細。阿晶似乎係抑鬱症長年病患者，其死於燒炭自殺嘅消息轟動港澳等地，傳媒傍網民紛紛議論微辣整體傍多個其他成員有無份間接害死渠。


有個名為“糖水舖”嘅抖音戶口，疑似由阿晶老母操作，由2023年8月4號開始陸續發佈為阿晶喊冤傍聲討加蔥嘅內容，其中包括一批之前未曾公開，阿晶幼年至成年嘅相，另有啲字句似乎顯示渠有變鬼為其報仇之念頭，令唔少網民擔心。


面書群組“澳門高登起底組”等有轉載上述內容，後來油管頻道“日更頻道PLUS”似乎聯絡到渠兼向外界報平安。除此以外，面書網名為“Max Wong”嘅疑似阿晶表哥由2021年10月25號或稍早起，亦同林茂發就阿晶係唔係被對方哄騙或逼迫墮胎一事數次喺互聯網隔空互鬧。


間嘢最初係1947年起好嘅白雲機場候機樓。後嚟因為廣州嘅航空交通越嚟越繁忙，需要將機場搬走，2004年機場搬到花都之後，機場嘅候機樓一直冇拆到，而係俾廣州市人民政府同白雲區人民政府列入咗重點改造項目，打造出白雲新城商業中心同埋廣州市國際品牌採購同分銷中心。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


嘎呀河，係位於中國吉林延邊朝鮮族自治州嘅河，流過延邊州內嘅汪清、圖們，屬圖們江水系，係圖們江最大嘅一級支流。佢發源自汪清北部老松嶺三長山嘅西麓，喺汪清縣城附近滙入條大支流後，一路流出汪清，入到圖們，喺河口村同布爾哈通河合流冇耐就滙入圖們江。


論文《桑杏東加味治療喉源性咳118例》發表於《實用中醫藥雜志》1996年第三期，畀中國中醫藥學識學術部評為「實用中醫藥優秀論文」。論文《蔡友敬老中醫治療慢性胃痛經驗》發表於《福建中醫藥》1995年第1期，被收錄喺中醫古籍出版社出版嘅《中國中醫藥最新研創大全》一書。


論文《淺談整體觀念與辨證施治》發表於1996年9月中國中醫藥出版社出版嘅們臨床治療學研究與應用綜合》一書。論文川11曹障治療78例血管世頭痛療效觀察》發表於《北京中醫》1997年第4期。論文《大熱症論諸厥證淺析》發表於《福建中醫藥》1996年第1期。


第144集起，除咗禮拜三固定係「廚師發辦」之外，其他日子無固定主題，主題包括舊有嘅「今晚要救贖」、「美食極營」、「Low Bud 盛宴」，同埋新主題「名菜速遞」、「唔使急，最緊要快」。另外由第209集開始換咗另一個廚房拍。


齣劇2010年6月開拍，9月25號喺上海殺青。喺湖南衛視首播時收視火爆，雄霸同期全國收視冠軍寶座，最高收視率高達5.19%，收視份額更高達26.7%，打敗6年前嘅韓劇《大長今》，成為湖南衛視除咗《還珠格格》之外嘅最高收視紀錄。


2013年9月初，小橋流水因腳患退役，喺同年12月，被送往澳洲維省Living Legends牧場展開退役生活。喺2014年3月初，佢突然患上腹絞痛，接受手術後情況轉壞，喺香港時間2014年3月9號朝早瓜老襯。


青年會書院，全名中華基督教青年會書院，由香港中華基督教青年會主辦，係香港一間基督教中學，地址係新界沙田馬鞍山恒安邨。學校原址喺九龍西油麻地窩打老道香港中華基督教青年會總部現址，1952年建校，1991年正式搬入新界東馬鞍山新校舍。


青年會書院喺1952年創校，係一間私立英文學校。學校成立初期分為小學部同中學部。直到1962年，學校停辦小學部，只開辦中學課程。學校初期得課室12間，另設實驗室、音樂室、圖書室同運動場等。1967年，學校曾嘗試開辦預料課程，但喺1969年停辦。


學校喺2008年2月25號起，要求所有中四及中六同學使用新嘅智能學生證。智能學生證係一種非接觸式智能卡，系統用《eClass》嘅《Smartcard》。智能學生證嘅使用方法同八達通一樣。使用嘅學生要喺每日返學放學，喺學校正門將智能學生證放近閱讀器作登記。


廣福祠，全名東華三院廣褔祠，又叫廣福義祠、百姓廟或百姓祠，係香港其中一間有好耐歷史嘅祠廟，由東華三院管理，地址係香港島上環太平山街40號，大清咸豐六年創建。喺1987年被評為香港二級歷史建築，2010年2月4號確定評級。


呢條路係往返舂磡角同馬坑主要嘅路。大部分路段係北高南低嘅斜路，北半段段連接舂磡角住宅區同赤柱主要嘅路，南半段就入咗舂坎角公園範圍。一般公共交通工具只會到條路中段嘅舂坎角海灘巴士站迴旋處，去赤柱方向巴士會經環角道入赤柱。


因為面對財政困難，佢喺2005年4至6月期間，曾經為旺角星際城市開設鹹碟舖嘅黑社會人士通風報信避過警方掃蕩同埋解決黑社會滋擾問題，之後仲索取八萬元蚊賄款同享受免費女伴服務。佢去到2005年6月22號被廉政公署拘捕，最後被控五項公職人員接受利益同一項索取利益罪，去到2007年6月被判囚16月。


2012年度香港小姐競選，無綫電視原定只由評判選出最後三強，再由觀眾透過流動應用程式「一人一票」選出冠亞季名次。嗰屆大熱門朱千雪亦順利入咗最後三強。不過無綫電視話伺服器出現擠塞，所以臨時取消觀眾投票環節，改由評判決定名次，朱千雪最後只係得季軍。


2014年度香港小姐競選，賽制同之前相似，都係由評判選出最後三強，再由觀眾投票選出冠亞季名次。嗰屆大熱門吳海昕最終無喺最後三強名單出現，只係攞旅遊大使獎。賽果再度引起網上聲音批評，又將吳海昕封做「民選港姐冠軍」。


2017年度香港小姐競選，未有觀眾投票決定冠亞季名次安排，只係可以投「big big channel最受歡迎香港小姐」獎。嗰屆大熱門伍樂怡最終五強止步，入唔到最後三強。網上再一次出現批評賽果嘅聲音，同埋叫伍樂怡做「民選港姐冠軍」。


2001年，恆福中學第二届高考，全年級120人中有6人超過700分，23人超過重點本科綫630分，被譽爲“天河區第二名校”，僅次於傳統名校廣州市第47中學。其中，黃河同學以高考總分749分成爲天河區文科狀元，程成同學以藝術特長生身份考入北京大學。


2006年，广州市沙东中学并入广州市恒福中学后撤銷。其中恆福中學高中部整體搬遷至廣州市沙東中學水蔭路校址，原恆福路校址則改爲恆福中學初中部。從2006年開始，由於同廣州市沙東中學合併等種種原因，校風日益墮落，校園設施冇改善而俾好多市民話係師資參差不齊、校風唔得嘅學校。


2019年，由於越秀區教育局話要整合教育資源，結果將呢間學校同而家嘅廣州市第16中學合併，而呢間學校就無咗。其中恒福中学高中部被併入廣州市第十六中學，恒福中学初中部更名為“广州市第十六中学实验学校”，办成初级中学，由16中输出品牌和管理。


余國基為咗還賭債，貪圖堂妹余蘭芬嘅家產，假扮佢未婚夫馬嘉祥喺海度謀害她，好彩蘭芬大難不死俾漁夫救起，但係唔敢返屋企。剛好同蘭芬好似嘅陳蘭芳喺鄉下來香港揾人，被余阿媽認錯係蘭芬，帶咗佢返屋企。蘭芳生活習慣同蘭芬好唔同，又認不出余家嘅人，個個都以為佢失咗憶。


另外，喺車站東南邊有條雙存車線。若果14號綫東南邊嗰橛出咗冬瓜豆腐嘅話，去鎮龍站嘅列車就喺呢個站做總站，跟住入去雙存車綫返轉頭或直接返去鎮龍車廠入面重新出車。屆時去鎮龍近324國道嗰邊啲乘客要轉搭其它交通工具先至到。


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


呢張唱碟名反映一位25歲嘅音樂人對於個人生活同思緒嘅綜合反思，通常被當做一張「經過妝飾嘅唱碟」。根據滾石雜誌嘅一份專訪，呢張唱碟嘅歌詞內容主要聚焦喺Adele對於以前自我嘅懷念，時間流逝嘅憂愁、後悔，內心想彌補我曾經做過同從未做過嘅一切，同埋關於母親呢個身份嘅主題。


宏福花園係香港新界青衣青敬路嘅一個夾心階層住屋計劃樓，總共有四座，由香港房屋協會發展。屋苑喺1995年起好，係房協第一個夾心階層住屋計劃屋苑。屋苑起喺青衣東面嘅填海地上面，東面望住藍巴勒海峽，北面望住青衣運動場、青衣游泳池同埋港鐵青衣站，西面係青衣公園。


故事講1999年9月9號零時9分9秒太陽系第10行星「拉美圖惑星」會接近地球。住嚮東京郊外某城市初中學生雨森始，因為爆炸意外屋企人死晒。自己嚮醫院遇到神秘女仔，係拉美圖派嚟打救地球嘅「1000年女王」。


呢種衫料因為着咗之後，行路嗰時成日響/saː/聲而改成噉嘅名。佢嘅質地好難整皺，着喺身好涼爽兼易清洗。雖然1930年代期間喺東亞同東南亞一帶風靡一時，但隨住歐美地區出嘅人造絲織品流入嘅關係，令香雲紗逐漸式微。


佢後生嗰陣唔生性而唔得曹操鍾意，係唯一一個細佬冇被帝兄曹丕封王。太和元年，佢被非親生老母太皇太后卞氏提議帝侄曹叡畀曹茂做王，曹叡嗰陣下詔話曹茂已經改過自新，加上被太皇太后欣慰，被封聊城王。六年被改封曲陽王。


基本上打麻雀，只要湊成「四搭一對」嘅標準牌型就可以食糊，不過臺灣麻雀同福建麻雀由於打十六張，所以湊夠「五搭一對」先食到餬。四搭或者五搭，係指四組或五組順子或者刻子組合，而一對即係指一對相同嘅牌作為「眼」，湊成「四搭一對」或者「五搭一對」，就可以食餬。


如果有人出銃，咁啱其他幾家都食到餬，呢個情況，只有下家先有優先權食餬，呢種就叫做截胡。而台灣牌就叫呢個情況做「炮炮響」，炮炮響有分「一炮三響」或者「一炮兩響」，形容一打隻牌出嚟，三個人或者兩人個都嗌餬，呢個情況，出銃者要包輸晒，「一炮三響」就輸三家，「一炮兩響」就輸兩家。


九龍仔運動場，香港運動場之一，喺九龍城九龍仔，延文禮士道西面山上，九龍仔公園之南，英文叫Kowloon Tsai Sports Ground。行政上歸九龍城區。設施有運動場、草地球場，以及十一人天然草地足球場。


佢年輕嗰時經歷咗俄羅斯帝國經濟大崛起嘅時代，不過佢嘅經濟成果因為第一次世界大戰嘅爆發所以冇咗。一戰末期，俄羅斯爆發革命，尼古拉二世被革命軍軟禁，佢住嘅地方被之後嘅蘇聯紅軍闖咗入去，全部皇族都俾人槍殺，俄羅斯帝國最後嘅沙皇同埋羅曼諾夫王朝滅門而亡。


梁芷珮約莫20歲就已經同老公結婚，之後生咗兩個仔一個女。佢話佢為咗結婚而放棄做歌手嘅機會。佢喺2010年代初期幫過香港有線電視主持節目，2015年開始轉投無綫電視，製作同主持過唔少節目，由佢老公負責拍攝工作。


左輪手槍，或者叫轉輪手槍，係手槍其中一類，指有多個膛室嘅手槍，槍側跟有一個轉輪結構去放呢啲膛室，因為要就返多數人右手開槍嘅習慣，轉輪多數向左邊打開，所以叫「左輪手槍」。傳統上，轉輪手槍發射有凸緣子彈 ，但亦有部分轉輪手槍可以發射無凸緣子彈 。


鍾嘉欣自2004年登上國際華裔小姐競選冠軍寶座之後好快俾公司撑佢，影視兩棲發展，從年前開始初次獻聲，為電視劇唱咗唔少歌，2008年正式進軍樂壇，推出首張個人大碟《一人晚餐，二人世界》。以現代女性獨立為主題，又同時想搵個理想對象，分別成為兩首主打歌「一人晚餐」同「二人世界」，其中「二人世界」係從蔡依林「愛上一條街」改編成粵語版。


富豪海灣非凡情緣 ·  皆大歡喜 ·  奇幻潮 · 隨時候命 · 人生馬戲團 ·  法證先鋒 · 迎妻接福 ·  溏心風暴 · 我外母唔係人 · 金石良緣 · 法證先鋒II ·  溏心風暴之家好月圓 ·  搜神傳 · 珠光寶氣 · 老友狗狗 ·  蒲松齡 · 公主嫁到 ·  囧探查過界 · 點解阿Sir係阿Sir ·  九江十二坊 ·  荃加福祿壽探案 · 缺宅男女 ·  當旺爸爸 · 耀舞長安 ·  護花危情 · 幸福摩天輪 · 巨輪 ·  大藥坊 · 飛虎II · 華麗轉身 · 警犬巴打 · 巨輪II · 再創世紀


《與敵同行》係香港無綫電視2008年9月2號到10月18號播出、高清拍嘅粵語連續劇。題材係敵友關係。郭晉安、鄭嘉穎、蒙嘉慧、商天娥、姚子羚等主演。蔡婷婷、關炳洪、冼少玲、鄭成武同馮日進編劇。監製王心慰。


車站開通初期並唔係對外開放，到1971年8月5號先至改為對外開放，但嗰時要有介紹信先至有得入站坐車，直到1972年先至取消。六四事件發生之後，由於有部份中國大陸異見人士成日喺呢個站落車拜訪六四事件死難者，從2013年開始，每逢6月1～3號嘅不定期日子都會將部份出入口封閉甚至封站處理。


2001年4月26號開始發表嘅第四代車喺5月14號發售，配列咗KA20DE / KA24DE兩種唔同規格嘅電油引擎版本、同埋ZD30DD油渣引擎車款。OEM版本係2001年5月22號發表嘅第一代五十鈴Como。


2012年6月15號開始響日本開始發表第五代車，車名叫做NV350 Caravan，輸出版本車名係NV350 Urvan。呢款車推出嘅高頂超長陣款式，主要係車身加闊嘅設計。2012年7月10號，第二代Como發表。


2020年10月底，螞蟻集團準備響上海交易所同香港交易所招股上市，總融資額折合約莫340億美元，係有史以嚟全世界最大規模嘅IPO。但係11月頭即將上市嗰陣因為馬雲對中國政府嘅批評，突然俾中共總書記習近平煞停咗，令佢同時做咗全世界最大規模上唔成市嘅IPO。


根據《消防條例》，今日香港所有大廈，都要安裝「消防警鐘」。一旦發生火警，任何人即可敲響消防鐘，消防鐘鐘聲應該響起，以通知各層用戶必須緊急疏散，逃到安全地方。消防鐘有連接到消防局時，就會同時通知佢嘅相關位置。


1889年，李濟良、馮景謙、廖德山、李賢士同楊海峰等人為實現興辦新學，籌劃興辦華人基督教學校。融入基督教教義，並按照《聖經》十誡，免學童入塾跪拜偶像。學校取名「培正書院」，意義取「培植教會子弟，免送俗塾，有失正虞也。


1938年1月，學校由廣州遷址至澳門，以保培正教育事業。戰火期間，喺澳門、鶴山、坪石、桂林、湖南同江西都有培正員生上堂，保持教學質素。培正員生喺外面更投入抗戰工作，包括繼續組織宣傳隊傳播愛國思想、向難童提供免費學額嚟幫佢哋學業等、發起「每人每日一仙捐款運動」、「節衣運動」及「募集寒衣運動」。


1962年，傅漁冰校長離職，林湛繼任校長。林湛校長在任期間，因澳門受經濟衰退同社會動盪不安嘅時局影響，師生合力喺困難中謀求發展，嚟穩定校務。同年，澳校率先改中學五年制，由中一開始實施，並喺1967年秋開辦中六課程。


目前，澳門培正根據「創建美好校園」發展計劃，積極更新教學硬體設備，已經完成E座教學大樓嘅翻新工程，B座重建工程亦已經竣工同命名為「創校115周年紀念大樓」。自2007年起，喺原來小食部同F座嘅位置興建十層高嘅H座，喺2009年落成使用並命名為「創校120周年紀念大樓」。


荷蘭作曲家Henry Litolff作咗一首《Concerto Symphonique No.3》，其中第四樂章Furioso開始由急促鋼琴同管弦樂競美下，引出管弦樂奏出雄壯培正校歌嘅旋律，隨後鋼琴用變奏方式將呢個旋律發揮落去，全長約七分半鐘。


呢首國歌係1815年嘅得獎作品，作為紀念1781年英荷北海海戰，原名《Wien Neerlands bloed door d'adeeren vloeit》，作者係定居阿姆斯特丹嘅Johann Wilhelm Wilm，後來被選為荷蘭國歌，而家已經廢咗。


2010年10月，三菱Fuso同埋UD Trucks合併巴士生產嘅計畫宣佈玩完，而落實咗四年嘅OEM供應協議亦都冇埋。UD Space Arrow A同埋Space Wing A嘅生產維持到大概2011年。


南魚座係家下八十八西洋星座之一。佢響天球赤道一帶，佔天球面積245平方度。地球北半球來講，南魚座係秋天嘅星座，即係秋夜會見到。肉眼可以睇到嘅星，約莫25粒到。有一到四等星6粒，即係有1等星1粒、4等星5粒。


2010年1月13號，Google喺博客話，Google諗緊去關咗「谷歌中國」網站同埋中國辦事處，因為佢冇辦法繼續審查搜番嚟嘅嘢。嗰日上晝，好多人嚟到Google辦事處獻花。之不過辦事處所在嘅清華科技園啲保安話，若果想獻花畀Google要事先同有關部門申請，審批過喇先至得，如果唔係就係非法獻花。


連勝馬路，係澳門半島中心舊城區嘅主要馬路之一，長840米。呢條路嘅東北邊同美副將大馬路交界，西南邊就接住鏡湖馬路。連勝馬路嘅葡文名「Estrada de Coelho do Amaral」係以八十五任澳門總督阿穆恩嚟改名。


呢件事發生喺1998年9月8號，係澳門史上非常罕見而且恐怖嘅汽車連環炸彈案。當時水警警官㗎車泊咗喺連勝馬路，兇徒就喺水警警官嘅車底同前面一架電單車雜物箱裝咗炸彈，然後先引爆車底嗰個炸彈，等差人同記者嚟到嗰時再引爆埋另一個炸彈，搞到五個差人同十個記者受傷。


G4出動，前稱新聞日日睇，係廣州電視台新聞頻道主打嘅新聞時事評論節目，喺2004年2月2號開播。節目特點就喺主持人陳揚用廣州話同埋廣州人嘅生活態度、文化觀念嚟讀下當日嘅報紙時事新聞，關注廣州嘅話題同埋社會新聞，再加埋平民同埋主持人嘅觀點嚟評論。


呢個節目由於主持人以言辭犀利、想講乜就講乜、作風強硬，有時重會深入社會問題同埋針對政府腐敗，而深受觀眾嘅歡迎。但係，喺陳揚被人撤走咗同埋節目改版之後，收視同埋評價已經冇咁高。有啲市民話呢個節目已經變成「街霸」節目，凈係識報導爆水管、打交、鬧人、整路、求助乞衣呢啲濕碎嘢，但佢冇報導到記者夠膽直接質問政府部門同埋官員啲衰嘢，甚至連陳揚時代嘅公開論壇都冇埋。


2010年11月21號，為咗要解決住屋問題，增加公共房屋供應量，樓齡去到四十四年嘅長者社屋大廈羅必信夫人大廈同嘉翠麗大廈A座會拆卸重建做台山中街社屋項目，所以房屋局響今年開始分階段開展調遷工作，考慮到盡量延續長者租戶嘅社區脈絡同調遷需要，派員同長者租戶講解同收集意見做調遷安排，同時亦事先安排佢哋參觀即將遷入嘅筷子基長者社屋快富樓同青洲長者社屋青松樓，跟進公開抽籤確定揀樓排序名單，按次序協助長者揀單位等，整項調遷工作涉及一百零三戶響11月15號搞掂。


之後拆卸準備工作亦相繼啟動，響21號開始工程圍板，圍板之後爭取響12月開展拆卸工程。為咗減少拆卸嗰陣對周邊住宅、學校同商業活動影響，相關部門早前已經委托有關單位進行環境影響評估，制定咗相關環境保護措施，包括響施工期間，圍板頂部要安裝多部霧化灑水器等，減少灰塵飛揚，經常對措施成效進行檢討。


重建項目完成後，新起嘅長者社屋大樓將會佔地三千七百幾平方米，樓高三十五層，提供五百七十八個長者社屋單位，其中包括三百一十個開放式單位，二百六十八個一房一廳單位，比原來嘅一百四十個單位，加咗三倍，同時亦增設有無障礙設施照顧長者嘅出入需要。


另外，地下三層地牢係公共停車場，將會提供兩百個左右嘅私家車同電單車泊位，裙樓就設有街市、長者日間中心、休憩平台等設施，從而達到更充份地利用土地資源，增加社屋供應，協助更多長者解決住屋困難同完善居住環境。


第二季由2020年10月3號到11月14號同一時段播，只係得7集，主持陣容有沈殷怡、李昭南、譚凱倫、廖嘉輝、王頌茵。節目時間表未有為呢季嘅集數編號，而網上節目重溫方面就將佢同第一季一齊擺，集數編號接住第一季，但未有開放最新集數畀非會員重溫。


修夫基係英倫足球領隊，以前係足球員，踢中後衛，效力過米杜士堡足球會、阿士東維拉、水晶宮足球會、英格蘭足球代表隊，參加過1996年歐洲國家盃、1998年FIFA世界盃、2000年歐洲國家盃、2002年FIFA世界盃。


廣東民族樂團係中國廣東省入面嘅其中一個以中國傳統樂器為主嘅一個大型樂隊，佢嘅基地響廣州市嗰邊。呢個樂既係成個中國入面其中一個最有實力嘅民族音樂表演藝術團，又係中國內地第一個喺2002年初成立，運作同演出「音樂季」系列音樂會嘅民族樂團。


消防訓練學校位於元朗八鄉，佔地約2.9萬平方米。消防訓練學校隸屬消防處嘅消防處總部總區，係消防處嘅主要訓練同培訓機構之一，所有新入職嘅消防員以及見習消防隊長都要「入學堂」接受基本及專門訓練，消防訓練學校亦係現職消防人員進行進階訓練嘅場地之一。


2011年2月3號，香港政府決定斥資34億港元，喺將軍澳百勝角第78區起一座兼具消防、救護、及專門車輛駕駛訓練於一身嘅消防、救護訓練學校，咁做可以節省資源，並且方便教材調配，避免以往分散訓練所花費嘅時間。


此外，消防及救護人員處理緊急事故嘅時候，經常需要緊密合作及互相配合。建議中嘅訓練學校就可以同時提供消防以及救護嘅訓練設施，令兩方人員有更多機會一齊操練，提高人員之間嘅合作性及協調能力。詳細興建計劃2011年2月10號喺立法會討論，當中計劃書刊以新加坡民防部隊嘅訓練學校作為主要比較嘅參考例子，另外亦包括瀋陽、廣東、澳洲、英國、瑞典及美國等國家地區嘅例子。


消防處喺2012年年中將建議提交到立法會工務小組委員會，並且向立法會財務委員會申請撥款。同年5月27號，消防訓練學院會起喺將軍澳百勝角第78區、邵氏片場後面，工程將於同年8月動工，預計2015年10月完工。


消防訓練學校起緊嗰時，有一座操場、三棟操練塔及設有飯堂嘅宿舍。為咗不斷改進人員嘅救援技巧，消防處喺2000年代多次為消防訓練學校增加添置訓練設施，包括3間模擬樓宇火警嘅煙火訓練室，一間煙火特攻訓練室、模擬車輛火警、變壓器火警同火幕牆訓練設施。


「消防訓練學院」計劃佔地比現時嘅消防訓練學校大5倍有多，達到16萬1千平方米，備有全面嘅訓練組合以及多種獨立訓練場地同區域，分別用嚟進行唔同嘅特定訓練項目以及教授各種專門嘅技巧同知識。此外，消防訓練學院亦會引入環境保護設施同措施，包括設置地底水缸，用嚟收集操練用過嘅水循環再用，以及裝置排煙淨化系統，處理由滅火訓練時所產生嘅煙。


消防學校裏面泊咗一架1957年出廠嘅退役消防車，呢架車配備一副可以「拆落嚟，靠梯腳兩個大轆四圍走，伸展到60英呎高」嘅手動救生梯，故此有名為「大樓梯」。現時，「大樓梯」車嘅唯一用途係做殉職消防人員嘅棺材車。


消防處西九龍救援訓練中心位於西九龍渡華路8號，同民眾安全服務隊總部接連，喺2006年11月6號啟用。西九龍救援訓練中心係消防處嘅主要訓練及培訓機構之一，主要功能係加強前線消防員嘅救火技巧。西九龍救援訓練中心亦提供持續訓練課程，包括模擬隧道同迷宮裏面進行搜索及救援，並喺唔同情況下進行真火訓練，以加強消防人員處理各類型火災同其他災難嘅技巧。


西九龍救援訓練中心同民眾安全服務隊總部連接，操場、攀石牆同瓦礫堆等都係同民安隊隊員共用嘅設施。西九龍救援訓練中心嘅訓練大樓有9層，由地下至4樓都設有最先進嘅救援及滅火訓練設施，其餘5層就用作救援塔。為咗提高消防人員應付唔同類型火災嘅能力，訓練大樓內其中兩層更設有真火訓練室，入面有14個唔同嘅火場環境同相關室內模擬物，包括住宅區、酒店區、工業區以及卡拉OK等。


為咗準備應付可能發生喺香港海洋公園纜車、昂坪360、貨櫃碼頭同埋吊船等嘅嚴重事故、大廈倒塌及唔同類型嘅救援工作，西九龍救援訓練中心已經備有高空拯救工具及重型拯救工具，畀拯救人員靠繩索自由上落。此外，訓練大樓設有迷宮式搜索訓練場以及位於大樓地下嘅全長52米嘅模擬隧道等，用以提高消防人員喺密閉同狹窄空間內進行搜索同拯救等嘅技巧。


消防處救護訓練學校喺1992年創立，位於沙田馬鞍山鞍山里1號，附設於馬鞍山消防局。消防處救護訓練學校隸屬救護總區，係救護總區嘅主要訓練及培訓機構之一，所有新入職嘅學校救護員都要喺呢度接受26個禮拜嘅基本救護學以及專門嘅輔助醫療嘅留宿訓練，消防處救護訓練學校亦係現職救護人員進修同進階訓練場地之一，以及現職消防人員嘅急救及救護訓練、複修同進階訓練場地之一。


消防處潛水基地係消防處潛水組嘅訓練基地，位於九龍昂船洲政府船塢。基地耗資逾1.44億港元建造，2009年10月竣工，土地面積達2,182平方米，建築面積達5,550平方米，樓高4層，係亞洲最先進嘅消防潛水訓練設施。


潛水組嘅消防員現時可以喺最深水底42米處執勤，但係由於嗰時起緊嘅屯門至赤鱲角連接路會有深達80米嘅海底隧道，故此基地亦新設模擬水深100米嘅深潛模擬器作訓練。展望一兩年內引入混合氣潛水裝備後，潛水組就有能力喺一百米水深嘅地方執勤。


消防潛水訓練基地設有多項設施，包括深8米嘅潛水訓練池、最高流速達每秒1.5米嘅急流池、水中焊切缸、及高1.8米嘅巨浪製造器。為配合政府飛行服務隊協力喺海上搜救，基地亦特設模擬直升機下壓風力嘅巨型風扇同埋絞盤吊運裝置等。


另外，基地設有全東南亞唯一一座價值過千萬港元嘅深潛模擬器，可模擬水深達百米嘅水壓環境，畀潛水組做訓練。此外，基地設有兩個加壓室，一個作訓練用，另一個就用作醫院管理局對病人作加壓治療，亦可以為器官移植者進行高壓氧治療。


消防處坍塌搜救專隊訓練場係消防處坍塌搜救專隊嘅訓練基地，位於香港上水彩順街。訓練場耗資500萬港元建造，2011年9月15號啟用。面積達2,770平方米。坍塌搜救專隊訓練場可以模擬唔同種類嘅建築物受災後嘅環境，可以用作訓練人員喺狹窄、坍塌樓宇、以及密閉場地中使用各種爆破、搜索及拯救等工具，進行城市搜索及拯救。


坍塌搜救專隊訓練場嘅建造係參考過世界級消防訓練學校嘅專門訓練場館，坍塌搜救專隊訓練場被劃分為13個以不同顏色識別嘅區域，每個區域都有單層或多層嘅建築物，布置咗模擬各類坍塌場景，包括學校、辦公室、工廠、車場以及有坍塌危險嘅混凝土牆等等。


區域之間以長約75米嘅迂迴管道連接，形成一個迷宮。管道內外會因應唔同嘅模擬情況，而放置種類數量唔同嘅雜物，用嚟訓練人員喺狹窄環境中前進，同埋穩固隨時倒塌嘅瓦礫嘅能力，同時提升人員喺各種複雜嘅坍塌現場中進行搜索及拯救嘅能力以及效率。


2016年3月19號，因為白朗古將軍大馬路出美副將由單線改做雙線，由罅些喇提督大馬路左轉入白朗古將軍大馬路變做單線，巴士唔夠位轉灣，所以提早一個街口左轉入沙梨頭新街、經飛喇士街出返白朗古將軍大馬路之後再行返原線，所以唔再停「提督馬路／白朗古」巴士站。


佢曾經代表社會民主黨參選2018年中華民國直轄市議員及縣市議員選舉 ，係中華民國外交部有史以來第一位參與選舉嘅外交人員，後因多次以現職公務人員身分發表政治言論，引起一啲爭議，喺2019年9月12號辭去外交部職務。


《小泰山2》係一部由和路迪士尼喺2003年製作及發行動畫戲電影，2003年2月14號首映。佢係1967年套電影《小泰山》嘅續集。套片嘅DVD分別由中錄德加拉同埋博偉喺中國大陸同台灣發行。美國喺2008年6月17號又發行特別版。


登打士街係加拿大安大略南部嘅一條大街，1794年開始起，本來用來運送軍事物資，1800年代已經存在，由多倫多直通到 GTHA 嘅咸美頓，途經倫敦，不過登打士至巴黎轉咗名叫 Governor’s Road。


有輕鐵線同三個地下鐵站，分別係登打士東西街交界嘅 Dundas 站、登打士西街夾 University Avenue 嘅 St. Patrick 站 同登打士西街夾 Bloor 街嘅 Dundas West 站。


登打士街記念嘅係一個叫登打士嘅18世紀蘇格蘭政客。1792年，喺英國嘅下議院有議員提出廢除奴隸制度，但係登打士提出廢除奴隸制度應該循序漸進，建議四年後先廢除，結果因為種種原因，英國要到1807年先廢除奴隸制度。


中川 翔子係日本唱作人、演員、配音員、插畫家、漫畫家同作家，橫跨咗多個領域嘅多棲女藝人，同時亦都係被人叫做「秋葉原博客女王」嘅著名博客。佢嘅網誌有成10億次嘅點擊次數。而網誌亦都因為人氣高而被人輯錄成書，出版過好幾次。


二十世紀工作室，以前叫二十世紀霍士，係美國一間製作電影同電視節目發行/製作嘅公司，1935年成立，總部喺加州洛杉磯比華利山。1985年，由新聞公司擁有。2013年由21世紀霍士擁有。2019年3月，迪士尼收購21世紀霍士。


2003年3月，沙士喺香港爆發，屯門醫院收咗3個沙士病人，但係唔夠醫生，謝婉雯自願由內科病房轉到SARS病房，當時情況危急，謝婉雯同護士劉永佳先後親自幫末期SARS病人插喉，沾到飛沫，感染病毒。佢喺4月3號留院，15號入深切治療部，5月13號搶救無效不治。


謝婉雯嘅安息禮拜喺5月22號舉行，時任行政長官董建華同好多局長都有出席，之後謝婉雯嘅遺體安葬喺浩園。跟住董建華宣佈，早前向香港立法會財務委員會要求撥款兩億，而當中7000萬係向受感染病毒嘅醫護人員提供援助，而當中1億3000萬係用喺醫護人員進修同培訓嘅。


佢出身於華族高木子爵家，而祖先曾經服務過織田信長、豐臣秀吉、德川家康等等，重係江戶時代河內國丹南藩一萬石嘅大名。佢婆婆入江信子係大正天皇阿媽柳原愛子個姪女，而入江家族就係藤原北家族同埋冷泉家族嘅分支，可以睇得出百合子嘅血統係幾咁高貴。


佢阿媽係入江為守個女高木邦子，而老豆高木正得係個昆蟲學家，但係二戰後因為華族制度畀人廢除咗而導致佢失去嗮所有嘢。響1948年7月8號，佢留低咗份遺書，之後就唔見咗。11月1號響東京都同山梨縣交界嘅西多摩郡氷川町七石山上面搵到佢條屍。


佢啲花一般生喺肉質嘅花托邊嗰度，而且佢啲花樣係好似啲毛噉，而且比較細，顏色係淡紅色。其中上半部分係花公，下半部分係花乸。有啲品種入面重有寄生蜂生出嚟嘅卵響度。不過人食出嚟嘅無花果就唔係果嚟嘅，而係漲大到變成肉波嘅花托。


溫應鴻，香港粵語流行歌作曲人、填詞人、編曲人、唱片監製、舞台音響總監、電影導演。喺新加坡出世、美國西雅圖長大，早年就讀Kent County High School，喺美國波士頓柏克萊音樂學院畢業，主修音樂製作同音樂工程。


伊利沙伯荷亨尼姆沙1904年喺達姆施塔特出世。佢阿爸傅列茨荷亨尼姆沙出自法蘭克福一個猶太銀行家家族嘅工程師，佢阿媽就出自邁寧恩嘅一個德國家族。傅列茨荷亨尼姆沙喺1914年戰死沙場之後，伊利沙伯就搬徂去邁寧恩同佢阿媽一齊住。


1934年，伊利沙伯荷亨尼姆沙同信奉共產主義嘅雕塑家古亞特舒麥加結婚，之後好快結識徂一班志同道合嘅異議人士。爾批人就係後來被納粹蓋世太保叫做「紅色樂團」嘅抵抗運動人士。伊利沙伯嘅任務主要係派發反對納粹當局嘅傳單。


周樸園同婢女侍萍發生咗不倫之戀，生咗兩個仔之後侍萍被人趕走。大仔周萍大個之後，同婢女四鳳相戀，四鳳珠胎暗結。點知四鳳係侍萍個女，侍萍不俾佢兩個見面，佢兩個於是決定私奔。但係當佢兩個得知身世之後大受打擊，四鳳觸電死咗，周萍就吞槍自殺。


海幢寺係喺廣州河南嘅其中一棟寺，佔地大概1.97萬方，係廣州五大叢林之一。喺大清時期係第一個向外國人開放嘅佛教寺院，喺大中華史入邊有過好重要嘅文化、政治同外事功能。1993年8月，海幢寺被定為廣州市文物保護單位。


喺明代後期富商郭龍岳買低咗個地皮，同自己起咗個私家花園「蘭園」。收尾光牟、池月兩位僧人向郭氏募緣得到咗幅地，就改建做佛堂，佢哋係根據咗佛經「海幢比丘潛心修習《摩訶般若波羅蜜多心經》成佛」嘅意思，將佛堂改名做海幢寺。


喺清軍屠城佔據咗廣州後，平南王尚可喜聽從咗天然和尚嘅勸導，帶頭捐錢俾海幢寺擴建，以超度十日屠城而屈死嘅亡魂。喺尚可喜嘅支持下，新建立嘅官府內外人等，都一齊跟著捐錢俾寺院，而陸續買到寺隔離啲田地搞擴建。


由康熙五年去到康熙十八年嘅十幾年入邊，成個寺院就起到有23間堂舍。其中平南王嘅老婆、王妃舒氏就捐建咗大雄寶殿，平南王本人就捐建咗天王殿，總兵許爾顯捐建咗韋馱殿、伽藍殿，廣東巡撫劉秉權捐建咗山門……隨著寺院啲堂舍猛咁擴張，最初起嘅佛堂、准提堂都改成咗客堂，仲起埋回廊環繞著凸顯壯觀。


喺中華民國初期，當局將寺南北兩側嘅地，割咗出嚟改建成南華路、同福路，而寺院嘅面積就大幅縮減，部分寺地仲轉咗成私人地。粵東紅十字會會長陸如磋就試過喺民國五年，將一幅佢得到嘅、原屬海幢寺普同塔嘅地捐咗俾紅十字會。


開闢同福路嘅時候係腰斬咗個寺園成南北兩部分。到咗民國十七年，廣州市政府再將部分嘅海幢寺房地劃出改做「河南公園」，喺民國廿二年9月改名做「海幢公園」。到中華民國政府遷去台灣前，海幢寺唔少嘅殿房都因為開馬路而拆咗，剩低嘅有大雄寶殿、天王殿、舍利塔殿等。


廣州市佛教協會喺1992年獲准接收咗殿堂。到咗1993年1月就成立埋海幢寺重修委員會，同年3月7號經廣州市人民政府批准，海幢寺舉行灑淨儀式，恢復返宗教活動，由市佛教協會副會長新成法師擔任方丈，同時負責海幢寺嘅重修復建。


清代去廣州做生意嘅外商同啲家屬，朝廷只俾佢哋喺官府指定嘅十三行商館範圍度活動，仲要求喺季風後、佢哋搞完交易就要退去長期嘅居留地澳門。外商受唔到啲咁嚴重嘅人身限制、仲多番向官府抗議。為咗安撫外商，收尾朝廷同地方官府就同意咗放寬限制，會適當咁擴大自由活動嘅範圍。


英王佐治三世派遣嘅馬加爾尼使團，喺1793年到北京拜會完乾隆，返程嘅時候南下最尾到咗廣州，嗰時新任嘅兩廣總督長麟就揀咗寺院接待同送別使團。海幢寺有著多年接待旅粵遊散外商嘅經驗，喺當局防範「外夷」嘅時代，以佢嘅地理位置優勢，就成為咗朝廷接待「粵道貢國」使臣嘅場地，逐步參與埋清政府嘅對外接待事務。


1794年荷蘭駐八打威總督派遣咗使團去祝賀乾隆皇帝登基六十周年，使團經澳門到咗廣州後，喺10月13日長麟又係喺海幢寺接待咗荷蘭使團。1817年1月，再次喺北京外交失利嘅英國譚夏士使團返抵廣州，喺1月7號兩廣總督蔣攸銛同樣咁揀咗喺海幢寺同譚夏士會晤。


俄國皇太子尼古拉，22歲陣就環遊世界，旅程中喺1891年4月5號到8號就逗留過廣州，由沙面嘅法國領事館安排食宿，受到埋兩廣總督李翰章嘅隆重接待。抵埠嘅嗰日喺晚餐前，皇儲就化名搭艇仔去咗河南島，參觀埋上邊嘅佛寺。


2016年至2017年英格蘭足球超級聯賽係第25屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽喺2016年8月13號開始。同以往唔同嘅係，今季唔再有冠名贊助，只係用 Premier League 英格蘭超級足球聯賽，除去多年冠名贊助嘅巴克萊，今屆英超亦換咗新Logo，圖案同字型都有全新面貌。


美田邨，香港公共屋邨之一，喺新界大圍香粉寮，美田路二十二到二十五號，英文叫Mei Tin Estate。行政上歸沙田區，香港房屋委員會劃入新界東。二〇〇六年入伙。屋宇設計為新和諧式一型。一共有八座，分別係美秀樓、美麗樓、美景樓、美致樓、美樂樓、美滿樓、美庭樓、美全樓。


楊寶坤喺香港出世，先後響英華書院同拔萃男書院完成中五同埋預科課程，之後喺香港大學主修歷史科，仲持有香港中文大學教育文憑同愛丁堡大學摩理教育學院教育管理同埋行政文憑。楊寶坤於1971年至1977年期間擔任中華基督教會公理書院校長，1977年至1990年期間擔任中華基督教會銘賢書院校長，1990年至2003年擔任佢母校英華書院校長。


呢啲採購方式同埋運輸所需既大量成本同埋勞動力引起咗公眾既不滿。結果江南地區爆發咗「方臘之亂」既農民起事。宋欽宗即位之後，將朱勔、蔡京、童貫三個人定罪，將佢哋放逐，之後蔡京病死咗，朱勔、童貫兩個人俾欽宗處死咗。


廣州北回歸綫標誌塔係中國內地嘅10棟北回歸線標誌塔入面，最高嘅一座。佢重係世界上最高嘅北回歸線標誌塔。呢座塔係由從化縣人民政府負責嚟起嘅，響1984年12月15號喐手，到咗1985年12月17號落成，1986年6月21號開放。


佢重係家陣成個地球嘅南北回歸線入面，高度最高同埋規模最大嘅一座標誌塔。依家呢度係教學觀摩點同埋旅遊景點。而呢座塔係喺中國廣東省廣州市從化區太平鎮油麻埔村嘅三甲子坡地入面，所屬公園嘅門口就喺105國道嘅2512.


呢座塔嘅高度有30.25米，佔地面積28畝，成座塔嘅主體部分都係用咗混凝土同埋花崗石嚟整嘅，基底係好似個壇噉樣，排緊嘅地板石就好似道教嘅八卦圖噉樣。其中，塔身同埋塔基挾埋一齊有30.4米噉高，而塔身嘅高有23.


5米，好似個直筆甩到嘭嘭聲嘅火箭噉樣。而塔底就好似個波噉，塔入面嘅最中間有鋪咗埐好似半隻波噉嘅花崗石，有條直徑係4cm嘅黃銅柱插咗入去最中間個位鑲嵌咗向東同埋西兩邊嘅位，而呢啲銅片就係話喺北回歸線呢笪位開始、向地球嘅東同埋西兩邊伸咗出去噉。


個塔身係空心嘅。而塔頂係有隻用咗26嚿6mm嘅銅板整成嘅銅波，入面重有條不鏽鋼筒整咗條直徑120cm嘅空心圓窿嚟查下太陽直射嘅位。而棟塔嘅四周圍都有寫住東南、東北、西南、西北呢4個方向嘅翼。塔身正面重有畫住鑲金嘅「北回歸線標誌塔」呢7個大字。


呢座塔喺每年嘅夏至日到咗正午嗰陣，太陽就會直射入去呢隻波嘅圓窿入面，將啲光線射到去塔底嘅波面銅柱上面，喺嗰陣時，如估有人企喺塔底嘅話，係連個影都冇㗎。喺廣東天文學會嗰邊攞到嘅消息就係，廣東省係地球上起咗有北回歸線標誌塔最多嘅省份。


香港哥爾夫球會係香港其中一個高爾夫球會，1889年成立，原本叫皇家香港哥爾夫球會。喺1996年，即係香港主權移交前一年，球會決定唔要「皇家」一詞，變成今日嘅名。哥球會𠵱家有 2500 個會員，兩個高爾夫球場，面積大約 180 公頃土地。


香港政府以象徵式地價或豁免地價批出私人遊樂場地契約畀71塊土地畀團體搞康樂活動，哥球會係其中一間。粉嶺高球場喺2012 年需要畀嘅租金係 190 萬元，差餉 320 萬元，營運開支喺一億三千萬元，賺蝕都係哥球會自己承擔。


十三人出席會議，包括船政司林士同埋後來先後做過香港定例局同英國國會議員嘅 Gershom Stewart 爵士。就係咁，香港哥爾夫球會成立咗。會上，原本係決定響九龍搵地做高球場，但係唔成功。1889年9月30號，哥球會獲政府批准響快活谷起高球場。


嗰陣時，哥球會響快活谷嘅用地都重係同其他運動使用者同時用。逢禮拜三、禮拜六，嗰塊地就係足球及板球嘅球場。皆因高球同足球共用同一塊場地，有時波會打入足球場。有一次，有個女人將個波打斜咗，打中一個海軍，令佢隻眼嚴重受傷。


1908年起，經過同政府、當地農民漫長嘅商討，哥球會喺1911年終於攞到足夠土地興建18個洞球場，即係𠵱家嘅粉嶺高球場。最初，哥球會中人原本選址響軍地新圍一帶，但畀駐港英軍反對。攞到呢塊高球場土地，全靠港督梅含理同大埔理民官夏理德嘅大力協助。


當粉嶺高球場嘅舊波地平整土地時，除咗鄰近粉嶺會所同三號果領附近幾棵樹外，高球場嘅土地並無樹木，只得一啲百合花。大規模植樹喺1915至1919年間展開。波地上有好多山墳、金塔。1920年，得到梅含理慷慨捐出五萬蚊畀受影響山墳嘅家庭做補償，先至可以搬走大量山墳。


高登爵士，大紫荊勳賢，CBS，JP 講返佢響開羅機場轉機時，由於嗰陣時英國同埃及關係好僵，海關人員於是對佢嘅盒好懷疑，而當佢打開嗰盒時發現裡邊藏住啲乜時，就更加懷疑。幸好空中服務員介入，先至令佢可以及時登機起飛。


2015年，哥球會為慶祝 125 周年推出多項社區外展措施，包括係指定日子為香港居民提供 125 蚊果嶺費優惠，又舉辦賞樹行等等。2015 年 6 月 5 至 7 號，第一屆「香港女子高爾夫球公開賽」響粉嶺高爾夫球場舊波地舉行。


2016年6月，香港哥爾夫球會會員陳芷澄喺香港女子高爾夫球公開賽中嘅附加洞賽以一桿之微擊敗泰國球手 Kanphanitnan，歷史性咁以香港業餘球手身分贏得賽事冠軍，獲得世界排名積分。喺 7 月 11 號公布嘅世界排名中，陳芷澄嘅排名急升至第 434 位，令佢嘅奧運排名則打入頭 60 位參賽嘅女子球手中排第 56 位，攞到里約奧運嘅參賽資格。


第二次世界大戰期間，粉嶺高球場變咗成個廢虛咁。啲樹畀人砍嗮、大部份果嶺變咗做農田種菜。戰後，英軍一度徵用粉嶺高球場駐紮部隊，新波地就變成英軍嘅軍事訓練用地，地面重變到四圍都係狐狸洞。後尾，球場歸還哥球會，但修復計劃要好多好多錢，即使哥球會用盡積儲，都要透支四十萬港紙。


1980年嘅周年會員大會決定發出三十個公司會藉，籌錢擴建深水灣球場嘅游泳池同壁球場。新設施係1983年建成，耗資約港紙二千五百萬。財務問題逐步克服。歷多年虧損之後，1984 年錄得盈餘。由嗰時開始，哥球會冇再出現赤字。


哥球會除咗會員制外，重有畀本地同海外訪客訂場，喺 2012 年，非會員使用次數超過三成。另外，哥球會同上水鄉事委員會協定，畀鄰近原居民登記，每日下晝三點後喺舊球場免費打波，近 800 名已登記村民，每年打波次數有一萬四千場次。


非會員嘅訪客可以喺禮拜一至五預約期間打波。剩係計2012年，非會員響粉嶺高球場打過多過 32,000 局波。深水灣高球場嘅開放時間由禮拜一至五由上晝九點至下晝兩點。粉嶺高球場嘅開放時間由禮拜一至五上晝七點廿四分至黃昏，最早可以七日前預約。


粉嶺高爾夫球場喺新界粉嶺古洞，佔地 170 公頃，包括3個18洞球場，先後喺1911年、1931年、1970年啟用。歷史比響 1919 年起，台灣最古老嘅老淡水高球場歷史重要長。球場內嘅小食亭亦係歷史建築物。


粉嶺高球場係香港高爾夫球代表隊嘅主要訓練場地，代表隊平均每個月喺球場集訓 10 至 15 號，全國運動會前更免費開放咗廿幾日畀港隊集訓。代表隊成員黃煥民同黑純一都希望可以保留粉嶺高球場，畀本地高球手有場地訓練。


哥球會主席張建東接受傳媒訪問時講，嗰陣時粉嶺仍然一片荒蕪，生滿粗生大葉草，每到冬天就缺水變黃，進入冬眠狀態，完全唔適合打高球。1980 年代，球會管理層認為冬天天氣好也可以打高球，就諗計點樣利用灌溉為草地救亡。


1985 年，哥球會邀請美國專家實地考察，報告指球場灌溉水不足。香港專家提出挖井，但係香港冇雪山可以儲水，咁啱粉嶺石湖墟開始發展，於是哥球會向香港政府申請引進污水灌溉，但點樣將污水淨化又係另外一個難題。


粉嶺高球場總面積有超過一半畀樹林覆蓋。哥球會有一隊六人小組負責樹木保育。哥球會網頁又話，粉嶺高球場發現有差唔多100種不同嘅樹木品種，八十四種樹種重係香港政府古樹名木冊嘅樹種。 響粉嶺嘅樹種，樹齡都成八十年幾年，包括榕樹、桉樹、本土樟樹、阿拉伯膠樹、鐵木樹、諾福克松樹、重有白千層。


佢哋又話，每年舉辦好多慈善哥爾夫球賽，曾經獲哥球會免費招待，籌辦慈善球賽嘅機構，包括香港公益金、保良局，重有東華三院⋯⋯。單單計 2014年，響哥球會舉辦嘅高爾夫球活動已經成功籌得超過善款港紙 1,150 萬。


由 1987 年起，哥球會亦有主辦慈善球賽，就係每年舉行嘅「哥爾夫球慈善賽」。第二十七屆哥爾夫球慈善賽，喺 2014 年 10 月舉行，籌得善款超過港紙 330 萬。活動受惠機構包括上水可愛誠實之家、粉嶺佛教寶靜安老院、同埋協康會。


另外，香港中文大學籌款活動 － 中大高爾夫球日喺 2013 年起，都係響粉嶺高球場舉辦。香港浸會大學亦多次響粉嶺高球場舉辦高爾夫球日籌款，包括 2004 至 2008 年、2010 年、2012 年，同埋 2014 年。


1999 年 1 月底，公益金獲香港哥爾夫球會提供場地贊助，舉辦慈善高球賽。呢嗰比賽總共有45隊隊伍參加，為公益金籌得港紙110萬。呢屆賽事由余錦遠、尹志強、苗僑偉同馬澄發組成嘅「祥華實業有限公司」隊奪得全場總冠軍。


張遼，字文遠，東漢末年曹魏嘅五大將之一，初期喺呂布嗰邊效力，呂布死後加入曹操。鎮守合淝嗰陣同樂進重有李典佢哋合謀大破孫權嘅十萬大軍，威震逍遙津。後嚟同樂進、于禁、張郃、徐晃一齊被封做五子良將，封爵晉陽侯，死後謚號剛，世稱晉陽剛侯。


另外，香港一位名為「容哥」嘅廚師聲稱沙律骨係由佢所創，並指係佢先前喺菲律賓擔任前總統馬可斯嘅大廚期間，總統夫人「沙拉」鍾意呢一道菜，所以以佢來命名。不過，馬可斯夫人嘅名其實叫做艾美黛，亦都無「沙拉」呢個稱號。


經驗開放度係五大性格特質之一，一般俾人認為係反映一個人有幾鍾意享受唔同嘅體驗。經驗開放度高嘅人會鍾意藝術、鍾意冒險而且充滿好奇心，一般認為呢啲人會比較有創造力同想像力，亦都有學者話經驗開放度高嘅人容易因為貪新鮮而走去做出一啲冒險嘅行為，例如係貪新鮮吸毒噉。


「全民行動，反對洗腦，729萬人大遊行」係香港嘅遊行示威活動。呢個活動係其中一個反國民教育科嘅運動。喺2012年7月29號下晝3點由維園到添馬艦新政府總部，由民間反對國民教育科大聯盟主辦，目的係要求政府撤回德育及國民教育科。


林昶佐，台灣重金屬音樂創作歌手、政治人，喺臺北市出世，依家係臺北市第五選舉區嘅立法委員同埋閃靈樂團嘅主唱。喺2010年至2014年間做過國際特赦組織臺灣分會嘅會長，曾經喺2007年攞到第四屆總統文化獎青年創意獎，亦喺英國重搖滾音樂雜誌《Terrorizer》讀者票選活動中，被選為「全球最佳主唱」之一。


佢祖母係苗栗客家人，4歲開始學鋼琴，讀小學同中學嘅時候曾經參加學校合唱團擔任鋼琴伴奏。佢初中就讀台北市懷生國中，畢業後考入延平高中，喺高中老師建議下開始閱讀玉山社和前衛出版社等關於台灣文化同黨外運動嘅書之後，亦建立咗認同台灣本土理念同埋支持台灣獨立。


《格列佛遊記》，亦有《小人國歷險記》或者《巨人國歷險記》等嘅名，係一本1726年10月28號出版嘅英文奇幻小說，作者係喺愛爾蘭出世嘅英倫裔作家莊拿芬·史威夫特。成本小說一共分做四集，透過一段虛構嘅遊記，諷刺當時歐洲多地嘅政治。


《格列佛遊記》嘅主角係英倫外科醫生林苗·加厘華。加厘華最大嘅喜好係坐住船四圍去，而本小說嘅情節講到加厘華坐船出海四次，每次都去到一個奇異嘅國家，見識到好多唔同嘅嘢。最後嗰次遊歷令佢開始覺得厭惡人類，搞到佢性格大變，連老婆仔女都唔肯理。


事後皇后發晒𤷪𤺧，話以後都唔會再踏足畀尿淋到嗰一忽皇宮。而且根據利利潑嘅律例，喺皇宮隨地屙尿係要處死嘅。於是乎加厘華就有咁快得咁快走佬，搵咗架艇仔坐住離開利利潑同巴拉佛斯古。而佢喺海面漂漂吓就遇到一架嚟自英格蘭嘅船，返得到英格蘭。


佢發現喇潑佗嘅男人好熱愛對理論知識嘅研究，尤其鍾愛哲學同天文學，而且天空之城有極先進嘅科技，用咗磁力嘅原理令座島浮喺空中。加厘華一路喺喇潑佗學到好多嘢，而且仲受到唔錯嘅待遇，但係佢冇幾耐就開始覺悶，落咗去喇潑佗下面嘅一笪土地嗰度，佢發現有好多人都去過喇潑佗接受教育，但呢啲人冚唪唥都淨係識得做埋晒啲唔等使嘅研究，例如有其中一位教授就喺度談論點樣透過一個人「去完大便之後用邊隻手抆屁股」嚟評估佢係咪想謀反。


到咗最後，一眾蒿亞腍裁定，加厘華係一隻也唬，唔可以同蒿亞腍家庭住埋一齊，決定要將加厘華逐出蒿亞腍群體。死死哋氣嘅加厘華唔想返去同也唬住，就整咗隻艇仔，諗住去搵個荒島度過餘生。不過最後佢畀一隻葡萄牙嘅船救起咗，被帶返英格蘭。


由呢本小說改編而成嘅戲同電視劇多到數之不盡。呢啲戲同電視劇忠於原著嘅程度不一，例如好多《格列佛遊記》電影或者劇集都會因為篇幅唔夠，而咳走其中一部份遊歷，即係例如淨係講利利潑同布諾定勒，唔講喇潑佗同埋蒿亞腍島。


除咗畀人改編做第啲創作品，《格列佛遊記》仲有為其他創作品提供靈感，例如係舉世聞名嘅 1986 年知步里工作室電影《天空之城》噉，套戲嘅情節講到一座充滿咗極先進科技、浮喺高空嘅城堡，吸引咗包括主角在內好多人去搵佢，座空中之城嘅英文名正正就係叫


《愛生事家庭》係香港無綫電視嘅處境劇集，由溫兆倫、溫碧霞、夏雨、陳敏兒、韓馬利、蔡國權、劉江、張沅薇、黎彼得、許秋怡主演，監製梁家樹。套劇緊接處境劇《卡拉屋企》喺1992年11月23號到1993年5月7號首播，總共117集，跟住畀另一套處境劇《開心華之里》接替。


吳敦義係而家嘅中國國民黨主席，曾任中華民國副總統、行政院院長、中國時報記者、大都市建設副董事長，臺灣本省人。佢喺臺中縣南投區草屯鎮出世，國立臺灣大學歷史學系畢業，曾任報社主筆，負責臺北市政專欄，能言善道，喺1973年獲中國國民黨推薦參選臺北市議員並當選，開啟從政嘅路。


《城市論壇》係香港電台電視部製作嘅一個討論民生問題、文化教育、財經、法制等議題嘅直播時事論壇節目，喺1980年4月13日啟播，每集大概45分鐘。逢禮拜日，《城市論壇》主要喺銅鑼灣維多利亞公園度舉行，並透過電視同電台直播，亦曾經喺其他地方舉行，例如金紫荊廣場、尖東百週年紀念公園， 賈炳達道公園等。


《城市論壇》自1980年啟播以嚟都喺無綫電視翡翠台播放，但係喺2016年9月18號開始，無綫主動提出停播呢個節目，因此，隨住翡翠台取消直播呢個節目同改為重播自製節目，《城市論壇》只係喺港台電視31、31A同步直播，有啲前主持人對有關安排都感到可惜。


2020年2月2號開始，由於受到武漢肺炎影響，《城市論壇》暫時改喺廣播道香港電台電視部錄影廠舉行，不設現場觀眾，原本現場觀眾發表意見改為電話專線發表意見。經過二十個禮拜之後，「限聚令」放寬，論壇喺6月21號實行防疫措施之下喺大廈外嘅空地重設現場觀眾。


呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，重喺黃埔東路出現咗南崗站同南鹼路站呢兩個站，位置分別喺開發區西區嘅丹水坑路口同埋開發區東區嘅康南路口。


2008年又將14號綫分拆成兩半，呢條路線輾轉成為13號綫一部分，後嚟徵求過市民意見後取消咗南鹼路站，重將南崗站嘅站位搬到東鵬大道近廣深沿江高速公路嗰邊重喺2012年先至將規劃定咗落嚟。隨後車站又移到南崗山公園東門近鴻福酒店門口位。


2013年3月13號，車站正式開始圍蔽。但同年7月底，施工方喺準備開工時因為突然收到喺南崗地區大量業主投訴點解唔喺黃埔東路近南崗牌坊附近搞，令好多街坊好頭赤。後嚟地鐵方考慮到街坊出行問題先至將車站改到亨元路同南崗路嘅交界搞施工。


後嚟因為有條涉及好多間權屬單位辦嘅人行天橋響度，令開工時間一拖再拖，直到2014年4月15號先至達成共識，將嗰條阻住地鐵施工嘅兩條天橋拆咗重喺嗰年6月13號正式開始圍蔽施工，同年7月14號正式開挖。而南崗⇄温涌路之間嘅22號盾構井兩邊嘅隧道從2015年3月17號開挖，直到2016年6月24號先至雙綫貫通嗮。


2016年10月26號，有喺南崗新城返工同行商場啲街坊同工友發現懷疑有地陷同牆面爆裂嘅現象，令施工期間一度搞質量檢查。雖然有傳言話車站會喺開通13號綫之後會被飛站，但同年11月17號，車站成功封底。而主體結構喺2017年2月28號先至封頂，成為13號綫一期最尾搞掂嘅車站。


而佢嘅中間風機房從2017年4月13號開工，同年8月17號先至搞掂嗮。不過最受關注呢個站同夏園站被「飛站」嘅輿論風波，隨住南崗⇄夏園之間嘅21號盾構井兩邊隧道喺2017年5月23號雙綫貫通嗮之後先至抵消咗「飛站」質疑。


多啦A夢係藤子‧F‧不二雄嘅漫畫作品《多啦A夢》中出場嘅貓型機械人。佢嘅特別數字係1293，因為無論係生日日期定係身高、體重定係馬力都係129.3。喺香港以前到2015年由林保全配音，2015年6月開始到而家由黃昕瑜配音，1992年由郭立文配音。


另外，亦有一啲傳媒形容佢唔會完全跟住黨嘅主旋律運轉。例如，佢曾經呼籲過政府以更開放嘅態度對待建設性嘅批評同埋理性嘅辯論，唔好用一副盛氣凌人嘅樣貌對待唔同政見嘅人。同時佢又呼籲反對黨作出建設性嘅辯論，並且抵禦破壞性嘅言論。


另外，喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。


佢係香港理工大學社會政策及行政學系畢業生，喺2019年第6屆區議會選舉，當時係趙柱幫議員助理嘅陸梓峂參選沙田區議會碧湖選區，最後以五成半得票率鍊贏民建聯嘅黃冰芬，成功當選，而佢以21歲之齡，成為香港史上最後生嘅女區議員，打破咗麥美娟喺1993年以22歲獲委任做葵青區議員嘅紀錄。


高澄係高歡同婁昭君生嘅大仔，不嬲都深受喜愛。北魏中興元年，高澄做咗渤海王世子。中興二年，高澄升做侍中、開府儀同三司。天平元年，高澄升做使持節、尚書令、大行台、並州刺史。天平三年，高澄開始接觸朝政。而喺同年，高澄做咗京畿大都督。


《北史·齊本紀上第六》話「文襄嗣膺霸道，威略昭著。內除奸逆，外拓淮夷，擯斥貪殘，存情人物。而志在峻法，急於御下，於前王之德，有所未同。蓋天意人心，好生惡殺，雖吉凶報應，未皆影響。總而論之，積善多慶。」


2019年5月28號，根據十三五計劃同廣州交通運輸局嘅要求，減少廣州市區成日大塞車同客運站對中心城區嘅影響，加上一大堆客流俾2017年12月28號開通嘅13號綫搶走咗，決定喺四日後停運客運站 。同年6月1號，客運站如期停運，結束咗佢19年半嘅營運歷史。


呢間公園既係廣東地區，有齊原始森林、淺灘濕地同峽谷天池嘅罕見自然生態資源嘅公園。另外，中國大陸落差最大嘅瀑布、中國大陸唯一用海船木整嘅親水棧道、及廣東第一條綠道、全廣東最長嘅登山步道都座落喺呢間公園入面。


公園佔地面積大概170㎞²，入面有好多原始森林同座瀑布。山頂有2個水庫同好多座山，其中有9座山嘅海拔超過1000米。景區嘅空氣好清新兼超多負離子，根据權威機構中南林學院鑒定過，山林嘅空氣負離子含量起碼到112500個／m³。


安省美術設計大學嘅最著名嘅建築係喺麥歌盧街同登打士西街交界西南角嘅主要教學大樓，頂部貎似一張枱嘅5樓同6樓。呢兩層技術上係一座獨立於1至4樓嘅建築物，而今叫做 Sharp Centre for Design，佢係喺2000年由英國建築師 Will Alsop 喺咨詢過學生同附近居民之後設計，而選擇咁起嘅其中一個原因係因為可以唔使喺起樓嘅時候閂咗間學校，同埋可以喺 ｢枱底｣ 起一個公園仔，將西面原有嘅嘉蘭公園同麥歌盧街連接。


呢間學校其實轉過好多次名，創校嗰陣叫 Ontario School of Art，1890至1910年間叫 Central Ontario School of Art and Industrial Design，1912年立法改名安省美術學院，1996年改稱安省美術設計學院。


2010改叫安省美術設計大學之後，其實除咗英文名之外，仲有個正式嘅法文名，叫做 Université de l’École d’art et de design de l’Ontario，但係因為佢係英語教學，呢個法文名好少用。


係中國廣東省廣州市嘅中藥材市場，喺1996年成立，位置喺荔灣區六二三路同梯雲東路之間嘅位，清平路附近。呢間市場係廣州唯一嘅中藥材市場，亦係中國內地17個中藥材專業市場之一同中國內地最大嘅貴細藥材市場，中國內地比較有影響力嘅藥材市場之一，重係改革開放之後，弘揚中醫藥文化嘅宣傳陣地。


拿督斯里安華·依布拉欣係馬來西亞一位政治人、現任馬來西亞反對黨實權領袖同埋波德申國會議員，曾經擔任馬來西亞副首相、財政部部長、文化部部長等職位。曾經擔任7屆檳城州峇東埔區國會議員，喺2018年10月到2020年2月被認為同首相馬哈迪共同領導馬來西亞。


安華曾經喺前政府國民陣線巫統時期，由1993年至1998年間曾經係馬來西亞第七任副首相，喺1991年至1998年間亦係財政部長，被視為馬哈迪嘅接班人，之後佢喺1999年4月起被監禁。隨住2004年被放監，成為在野黨嘅領導人，並率領在野黨組成人民聯盟，參與2008年第12屆馬來西亞下議院選舉同2013年第13屆馬來西亞下議院選舉。


安華喺2015年因第二次肛交罪成立後被聯邦法院判入獄五年，失去議員資格，隨後喺雙溪毛糯監獄服刑。在囚禁期間，一個新的在野黨聯盟希望聯盟成立，推選安華為聯盟實權領袖，之後推選已退出巫統嘅馬哈迪作為聯盟首相候選人。


2017年11月以嚟，安華因肩膀舊傷而保外就醫，隨後一直喺醫院接受復健。安華嘅刑期原本喺2018年6月8號屆滿，但隨住希望聯盟喺5月9號第14屆馬來西亞下議院選舉中勝出，新任首相馬哈迪指令特赦局著手處理安華特赦事宜，令到安華喺2018年5月15號得到國家元首特赦後重獲自由。


而家啲成人公仔多數整成真人「美少女」咁嘅身材，又有日本動漫嘅女仔樣。整成同真人一樣嘅陰道，有啲仲有口交用嘅咀，重識得呻吟。男公仔就係隻壯男咁款，訂造嘅話可能整成碧咸咁樣。成人公仔方便又安全，冇性病兼同後遺症。


接力賽跑係田徑運動嘅一種，係多人合作嘅接力徑賽項目。比賽嗰陣要拎住一支長30厘米嘅金屬圓棒作為交接工具，選手一定要喺屬於自己嘅範圍拎住支棒，唔係嘅話就係犯規，必須喺接棒區之內接棒。當拎住棒嘅選手就快到嘅時候，下一位接棒嘅選手就要開始起跑動作，以達到接棒嗰陣可以加快速度。


戀童，按現代心理學，係一種性變態，指一個人對細路產生性慾。喺絕大多數國家地區，現時，做戀童相關嘅嘢，都被視為嚴重犯法，例如同兒童有實質色情行為，或者揩到兒童色情物品。古時，包括喺漢族圍内，兒童同兒童或者大人結婚、扑嘢、生蘇蝦，好尋常。


手震完美均衡點係博弈論上嘅一個概念，係拿殊均衡點嘅進階版。如果話一個均衡點係個手震完美均衡點，意思即係話分析起個均衡點上嚟會諗埋個博弈者有可能會唔小心揀咗自己唔想要嗰個選項。每吓選擇都會有個好細嘅機率


漫畫首先喺1991年11月出嘅集英社旗下《Ribon》月刊1992年1月號登出，其後喺《Ribon》1992年10月號至2000年8月號連載，另外出咗13本單行本。電視動畫有74集，自1994年1月7號至1995年6月30號由日本東京電視台播出，另有3集OVA喺1995年至1996年間推出。


相隔十年幾之後，2011年5月號嘅《Cookie》雜誌刊登咗新嘅紅頭巾Cha Cha漫畫，名為《紅頭巾Cha Cha N》，其後喺2011年11月出多一集，2012年6月至到2019年7月連載，總共出咗五本單行本。


Cha Cha佢哋喺無啦啦學校畢業之後，塞拉伯向Cha Cha講出佢嘅身世，而魔法公主嘅武器魔法神箭又俾人破咗。因此Cha Cha佢哋先去搵不死鳥，以得到更強嘅武器，然後就出發去王宮去救佢嘅爸爸媽媽。


冇耐之後，無啦啦學校開中級班，Cha Cha佢哋返咗無啦啦學校讀書。後來，有怪物將魔界之門打開，Cha Cha佢哋為了咗保護世界，用三件魔法飾物將魔界之門封印，自此Cha Cha冇得再變成魔法公主。不過Cha Cha喺佢爸爸媽媽身上得到三件寶物，クレスセント・オーロラ・ブレスレット、魔法の通信コンパクト、なんでも詰め込みプローチ，之後繼續過學校生活。


Cha Cha佢哋喺魔界冒險完之後，塞拉伯同埋土羅絲兩個去咗屬唔同空間嘅日本東京玩。Cha Cha佢哋三個知道咗之後，就用咗塞拉伯嘅魔法道具去東京揾佢哋，之後連ポピィ都嚟埋。揾咗一輪之後，Cha Cha佢哋卒之見到塞拉伯同埋土羅絲，但係返魔法國嘅唯一途徑俾土羅絲意外整斷咗，六個人返唔到魔法國而焗住住喺東京一座公寓。


曹爽嘅親信丁謐出計，叫曹爽出面奏請曹芬，叫曹芳下詔尊司馬懿為太傅，表面上係畀司馬懿更尊貴嘅名號，實際上係將所有權力集中喺自己身上。曹爽用咗丁謐嘅計，佢叫自己細佬曹羲上表尊司馬懿為太傅，曹芳於是下詔尊司馬懿為太傅。


曹爽任命自己嘅細佬做官，曹羲做中領軍，曹訓做武衛將軍，曹彥做散騎常侍侍講，其他細佬就以列侯嘅身份喺皇帝度做嘢，成日出入皇宮禁地，佢哋嘅尊貴同埋恩寵無人能比。南陽嘅何晏、鄧颺、李勝，沛國嘅丁謐同埋東平嘅畢軌喺當地嘅名望好高，佢哋好想做官，但曹叡認為佢哋太過浮華而冇重用佢哋。


曹爽輔政嗰時畀佢哋官做，並且任用佢哋嚟做自己嘅心腹。鄧颺諗住幫曹爽建立聲望，於是勸佢去征伐蜀漢，曹爽聽咗鄧颺嘅建議，司馬懿諗住阻止曹爽，但冇成功。正始五年，曹爽到咗長安，佢帶領六七萬士兵從駱谷行去蜀地，嗰時關中同埋氐、羌嘅物質供應唔到，餓死咗好多牲畜，路上都係乞食嘅百姓。


行咗幾百里路之後，蜀軍治山設防，魏軍無法前進。曹爽嘅參軍楊偉同埋征西將軍夏侯玄都勸曹爽撤退，曹爽雖然唔開心，但喺最後都係選擇撤退。佢哋喺撤退嗰時畀蜀將費禕截擊，結果損失慘重。羌、胡呢啲幫手嘅外族都喺度抱怨，關中亦都大為虛耗。


原先曹爽仲係好尊重司馬懿，但係之後佢重用嘅何晏等人不斷推舉曹爽，叫佢唔好將啲重要嘅職位畀其他人。於是曹爽將重要嘅職位都畀自己嘅親信嚟做，司馬懿嘅權力逐漸被削減，於是佢詐病嚟避開曹爽。曹爽於是更加大膽，佢縱容自己嘅黨羽親信，例如何晏搶咗幾百頃桑田同埋湯沐地作為自己嘅產業，又偷竊官物，向其他州郡索嘢，冇官員敢企出嚟反抗。


得罪何晏等人嘅盧毓、傅嘏等大臣都因為小事而被免官。曹爽嘅衣食住行都同皇帝嘅差唔多，佢仲積聚咗好多珍奇嘅玩物。曹爽有好多妻妾，佢甚至私自帶走咗曹叡留低嘅才人，將佢哋當作自己嘅家妓。曹爽又擅自攞走太樂樂器同埋調武庫嘅禁兵嚟製作自己嘅窟室，成日同何晏班友喺入面飲酒作樂。


正始十年，曹芳同埋曹爽三兄弟到高平陵拜祭曹叡。司馬懿喺洛陽發動政變，佢話曹爽意圖篡位，因此奉郭太后嘅旨意罷免曹爽，佢又閂咗洛陽嘅城門，仲佔領咗曹爽兄弟嘅軍營。詔書傳到曹爽嗰度，曹爽好驚，唔知點算好，佢又唔敢攞畀曹芳睇，於是佢將車駕停喺伊水南，喺嗰度住咗落嚟，佢起咗鹿角，並且屯咗幾千個士兵嚟自衛。


大司農桓範喺兵變發生之後冇去理太后嘅徵召，反而走出搵曹爽。桓範勸曹爽先將皇帝帶到許昌，然後以皇帝之名號召全國一齊做低司馬懿，但係曹爽兄弟冇作出決定。呢個時候，司馬懿派陳泰、尹大目同埋許允呢啲曹爽嘅親信同埋朋友嚟揾曹爽，佢哋勸曹爽放棄權力，返洛陽過有錢人生活。


司馬懿喺曹爽府第四角起高樓，叫人喺度監視佢哋。曹爽兄弟唔知司馬懿想點，於是話唔夠嘢食，叫司馬懿畀啲嘢食畀自己。之後司馬懿派人將嘢食送嚟，曹爽兄弟好開心，以為自己唔會畀殺。之後黃門張當供稱曹爽等人意圖謀反，曹爽同佢啲親信因此被處死，並被誅滅三族。


哈菲茲係最出名嘅波斯抒情詩人，常被譽為「詩人的詩人」。據統計佢嘅詩集喺伊朗嘅發行量僅次於《可蘭經》 。哈菲茲係佢嘅筆名，即係「背到《可蘭經》嘅人」。佢重有好多其他稱號好似「神舌」、「天意表達者」、「設拉子夜鶯」等。


黃出世嗰時名叫黃宏成，經幾次改名，宜家名共有15字，係臺灣名最長嘅人，投身政治前做過直銷、法律業務，二度參加律師資格考試都落榜，2000年代後期以三輪車騎遍全臺灣，蒐集並親吻臺灣地區各鄉鎮市區泥土拼成「寶島台灣圖」而名噪一時。


香港電玩動漫節嘅前身係香港漫畫節 ，由1999年起開始喺每年嘅7月底舉行，成立之前漫畫商只係喺香港書展入面展出。漫畫節舉辦初期，主要參展商都係漫畫嘅出版商，隨著近年大會喺同場舉辦埋香港電玩展，吸引咗好多電腦遊戲同網上遊戲廠商參展。


第7屆「Creative Paradise 創天綜合同人祭」因為近期香港經濟問題以及運作上遇上嚴重虧損問題而暫停舉辦，並由「2020 ACGHK 同人區」取而代之同第22屆香港動漫電玩節會喺1樓展覽廳一併舉行。


鑭嘅同位素大部分都唔穩定，得1個係穩定。有兩隻鑭嘅同位素半衰期超過1000年，分別係138La同137La，但係兩者之中只係前者存在喺自然界之中，豐度約莫係0.001，半衰期係1.02×1011年，而後者半衰期係6×104年。


李任燊，係香港演員。2011年佢讀香港理工大學香港專上學院社會褔利副學士期間，曾經選過FACE U Star大專校草攞冠軍，之後佢升讀北京電影學院表演系。喺2014年佢正式簽約經理人公司蔚藍文化有限公司成為旗下藝人，而家佢主要專注喺香港拍電影同電視劇工作。


李任燊讀過東華三院李賜豪小學同埋閩僑中學，喺2011年讀緊副學士Year 2嗰陣，參選由娛樂雜誌《Face》所舉辦嘅《第二屆 FACE UStar大專校花校草大選》，贏咗當年嘅校草冠軍，因為咁而入行。


喺當選之後，佢一邊繼續讀副學士課程，一邊做兼職Model 為多個唔同牌子拍廣告。喺三年間已經接拍咗超過20個大型廣告，成為當年廣告界嘅新星。李任燊重參加咗香港電台人氣節目嘅角色選拔，順利入到最後階段。


喺2012年佢拍咗港台嘅青春偶像單元劇《Y2K系列》第五輯《DIY2K》，喺劇入面飾演設計師 Kyle，呢套亦係佢正式出道嘅影視作品。喺2014年佢正式同經理人公司蔚藍文化有限公司簽約。同年，接拍咗由陳雅莉執導嘅京澳合作電影《沙漏愛情》同埋由張經緯執導同爾冬陞監製嘅電影《藍天白雲》喺兩部電影入面都係做男主角。


跟住嘅一段時期，公民力量喺西貢同沙田區穩定發展，直到2012年，因為劉江華轉戰超級區議會，公民力量開始擺脫同民建聯抬轎嘅傳統，喺新界東都派一條名單出嚟，由入黨冇耐嘅龐愛蘭帶頭，最後都係輸咗。最弊嘅係，劉江華喺超級區議會都輸咗，公民力量喺立法會冇嗮議席，不過好快，劉江華畀政府招攬，做咗政制及內地事務局副局長就開始淡出公民力量，同時潘國山亦做番區議員。


到2013年，做過沙田委任區議員嘅林大輝加入公民力量，外界都認為係林大輝係想喺下屆選舉由功能組別轉戰地方選區，但係冇幾耐，公民力量同新民黨喺2014年「結盟」，一般認為新民黨食咗公民力量，又認為劉江華今次係「賣仔」。


到2015年區議會選舉，公民力量成功走出新界東，鄭捷彬喺荃灣區贏咗，不過喺地頭沙田就輸返7個，導致沙田區嘅親中派同民主派打成平手，公民力量黨勢亦開始滑落，當時有分析話，公民力量同新民黨嘅結盟可能係導致慘敗嘅原因。


2019年區議會選舉，公民力量有19人參選，16人同時掛埋新民黨牌頭。由於葉劉淑儀成日出嚟推銷逃犯條例修訂草案，而且態度強硬，引起市民反感，加上公民力量嘅立足地係泛民主派票倉，尤其沙田係香港修例風波之下，警民衝突特別多嘅地方，親中派喺度出選零舍艱難。


方震揚，藝名Rain P，係香港電視娛樂ViuTV嘅助理編導，而家係「無制限OT編集団 」嘅其中一位成員。2019年曾經參加過ViuTV真人騷《全民造星II》，最後三十強止步。佢個樣被指有幾分似藝人洪永城。


方震揚本嚟係跳舞出身，2015年用跳唱男團S.W.A.G.成員身份出道，不過因為成績麻麻，2016年轉行做幕後人員，加入ViuTV做助理編導，隸屬監製黃慧君旗下，拍過《脫獨工程》、《花姐ERROR遊》、《全民造星》等節目。


博信係響1905年出世，老豆係博恭，有兩個大佬。響1925年入讀海軍兵學校，同年做咗海軍少尉候補生同埋「磐手」成員之一，響1926年12月升上做海軍少尉同埋畀人派去做山城號戰艦船員之一，後嚟響1939年畢業。


響1926年，博信王獲頒勲一等旭日桐花大綬章，響同年12月皇籍脫離，改封為侯爵，列入華族，唔再係皇室成員。同時，佢繼承華頂宮當主一位，接替因腦膜炎而過身嘅二佬博忠王，佢仲改名叫華頂博信。同月13號，華頂博信同閑院宮載仁親王第五個女華子女王結婚。


1946年，老豆博恭過身，同年4月博信佢辭任貴族院議員。響1951年，博信正式同華子離婚，係日本皇室第一個離婚嘅人。呢件事響日本引起好大騷動，同時影響埋華子嘅大佬春仁。響1953年，博信同早川ルース壽美子再婚。


佢出咗世六日就因為父王詹士五世駕崩而成為女王。1548年瑪麗一世移居法國宮廷生活，1558年同王太子法蘭西結婚，1559年隨住法蘭西繼位而成為法國王后。不過法蘭西二世喺一年後駕崩，瑪麗喺1561年返蘇格蘭。


1565年，瑪麗一世同亨利斯圖亞特結婚，佢哋都係英王亨利八世嘅家姐瑪嘉烈都鐸嘅孫，1566年佢哋生咗個仔詹士。但兩人關係惡化，1567年亨利斯圖亞特被殺。同年，瑪麗一世同被指有份謀殺亨利斯圖亞特嘅James Hepburn伯爵結婚，受到非議，一個月後James Hepburn流亡，而瑪麗一世就被囚禁。


由於天主教視英女王伊利沙伯一世為私生女，同時視瑪麗為英倫王位嘅合法繼承人，所以喺之後十八年，瑪麗喺英倫唔同嘅地方被囚禁。1586年，瑪麗因為參與巴丙頓陰謀，密謀行刺伊利沙伯一世並奪取英倫王位而獲罪，1587年2月8號被處決並葬喺彼得堡座堂。


道漢字音係本廣東話韻書兼字書，陳瑞祺作，一九三九年道字總社出版。書分三卷，上卷道漢字典，中卷粤語音典，下卷國語音典。書中有其符號表粵音九聲。書與粵音韻彙同期，粵書偏重廣韻反切，而道書描述當時讀音。研究讀音者，以道漢字音更有用處。


梁小玲係香港無綫電視前藝員，1970年代活躍。佢係參加麗的映聲1968年第二期藝員訓練班入行，之後過檔無綫，做過《歡樂今宵》台柱，亦參演過唔少劇集，代表作有《發窮惡》、《家法》、《白粉雙雄》，之後移民澳洲。


因為成日喺後面追住啲獵物，成隻狼咁，所以先叫做狼蛛，另外亦叫做豹蛛。跑得好快但係唔可以喺玻璃等光滑嘅豎立面度爬。爬行能力同視力都僅次於跳蛛科。依種蜘蛛生咗蛋之後，會將卵裝喺絲囊入面，啲蛋孵化晒後蜘蛛仔都爬喺隻乸個肚度，坐幾日先可以獨立。


禮樂制度係中國封建社會時期嘅禮教體系，最早起源於西周時期，傳聞係由周公最初創立嘅。禮樂制度由「禮」同「樂」兩部分構成，「禮」規定唔同人之間嘅社會等級同埋相互之間嘅禮儀，「樂」規定喺乜嘢場合要奏乜嘢音樂。


WMA嘅全名係Windows Media Audio，係由Microsoft制定，不過佢嘅定位唔再係響電腦入面獨立播放嘅媒體，而係日漸普及嘅網上串流格式。因此攞到Microsoft全面嘅支持，WMA格式喺壓縮比同埋音質方面都超越咗MP3同埋RA格式。


2008年1月1號認，佢就係喺柔佛州流傳嘅口交性愛CD中嘅「男主角」，同時同老婆、3個仔、馬來西亞群眾、同事同粉絲道歉。佢話，性愛CD中嘅女子係佢親密朋友。但佢冇透露其他情況。次日因性愛CD事件宣布辭去佢所擔任衛生部長、馬華公會副總會長同埋拉美士國會議員嘅職務。


2009年2月，一個雪蘭莪州格拉那再也嘅華裔男子攜帶一片性愛CD向警方報案，就警方要向佢錄取口供，同鑑定呢片CD嘅內容。警方將會援引刑事法典292條文，分銷非禮書加，與及援引377即口交嘅兩項加，調查此案。


張伯苓，名壽春，字伯苓，以字行，天津人，中國近代教育家、體育活動家、政治人物。張伯苓早年畢業嚮北洋水師學堂航海科，曾喺美國哥倫比亞大學研修高等教育，上海聖約翰大學、美國哥倫比亞大學名譽博士。張伯苓係以南開大學、南開中學等為代表嘅南開系列學校嘅創始人及校長，亦係國立西南聯合大學創始人和常務委員之一，佢還曾擔任中華全國體育協進會理事長，以及考試院行憲後首任院長。


張伯苓嚮1895年畢業於北洋水師學堂，曾喺北洋水師實習並親歷甲午海戰同北洋水師嘅覆沒，退役返到天津後轉而興辦教育，適逢天津紳士嚴修倡導興辦新學，聘張伯苓主持嚴氏家塾，此後張一生從事教育事業，創辦南開中學、南開大學等南開系列學校，接辦自貢曙光中學，從南開派員支援東北大學並義務擔任東北大學校董會委員，參與創建國立西南聯合大學並擔任常務委員。


因創辦新式教育，張伯苓被尊稱為「中國現代教育嘅一位創造者」，作為中國奧林匹克運動嘅先驅，因其領導嘅南開中學喺1908年提出奧運三問而被譽為「中國奧運第一人」。晚年，張伯苓曾介入政治領域，擔任第一屆國民大會代表及考試院院長，同時與蔣中正、周恩來等人交好，喺第二次國共內戰結束後一度喺海峽兩岸評價兩極化。


喺學習期間，1894年，張伯苓以最優等第一名畢業於北洋水師學堂，與18位完成學業嘅同學被派往北洋水師實習，隨艦隊參加咗甲午戰爭並目睹咗北洋水師嘅全軍覆沒。此後，由於無軍艦進行實習，張伯苓只好返到天津嘅家中等候派遣。


1895年9月，張伯苓自北洋水師學堂航海科第五屆畢業。同年冬，張伯苓娶天津宜興埠安氏，但婚後五日，安氏因結核病去世。1896年春，奉父母之命，張伯苓續娶王淑貞，婚後冇耐即被派赴通濟號練習艦服務。1898年，繼日本之後，英國強租威海衛，清廷派大員乘通濟艦赴山東辦理接收及轉讓手續，張伯苓隨該艦前往。


該艦到達威海衛嘅第一日即降下日本國旗，升起大清嘅黃龍旗。第二天，又降下大清嘅黃龍旗，升起英國國旗。張伯苓目睹此次「國幟三易」嘅接收及轉讓儀式，感覺喪權辱國。自威海衛歸來後，張伯苓認為通過參加海軍報國無望，乃決定退役。


，規劃同施工嗰時叫雅仕廣場，係中國廣東省廣州市嘅一間地下商場，喺越秀區嘅較場西路，東較場嘅3號門附近嗰度。佢係廣州地鐵公司喺起緊1號綫嗰陣，順手一齊搞埋嘅一間商場。其中，廣東電視台體育頻道嘅《超級遊戲》節目就喺呢度入面影。


喺1995年，嗰時嘅廣州雅仕投資發展有限公司同廣東省體育局一齊合作，搞咗雅仕廣場嘅30年商場經營權，重搞咗招商，後嚟搞咗三年嘅拆遷同報建、規劃等一系列合作，1998年正式開始喐手起，但係挖咗個大窿之後就冇再繼續喐手。


由於嗰時佢哋冇乜錢，到咗2000年，雅仕公司又同私人一齊合作，搞咗間「廣州宇冠實業發展有限公司」嚟繼續搞呢間嘢，結果廣場改名做而家嘅「地王廣場」，嗰時有咗呢個專案嘅雅仕公司法人代表陳某，雖然佢重係新公司嘅法人代表，但股份已經跌到得返50%到。


後嚟經過調查，原嚟宇冠公司法人代表陳某就話一齊合作搞地王廣場專案，向唔少公司同私人一齊吹水話合股投資嚟搞呢個項目，要丼1億蚊到嘅資金落去。不過佢哋重新繼續喐手起呢間嘢，搞咗3層樓嘅地下室之後就停手。有好多投資者睇到佢哋嘅資金已經俾陳某攞咗去第度用。


2002年4月，陳某又同深圳商業銀行嘅桂園支行、深圳市菲利興投資有限公司一齊搞咗間廣州桂鑫實業有限公司，從而開發地王廣場專案，而桂園支行行長就做咗桂鑫公司嘅董事長，而陳某嗰時嘅股份已經跌到得返10%。


好多嗰年俾佢氹咗落搭嘅債權人以為有返希望，就過去鬧桂鑫公司，希望可以還錢，點知桂鑫公司話唔制，重話由於債權人嘅債務係陳某向各債權人借返嚟，嗰時係未有桂鑫公司就出現咗，所以公司唔可以孭爾單飛，而係嗌陳某孭。


台9線，又叫東部幹線，係台灣東部一條南北向嘅省道。北起臺北市中正區中山南路忠孝東路口、台1甲線、臺5線交界處，該路口原有「復興陸橋」，已拆除），南迄屏東縣枋山鄉楓港，由北到南縱貫所有東部縣市，著名嘅“羅斯福路”、“北宜公路”、“蘇花公路”、“花東縱谷公路”同“南迴公路”都係臺9線嘅部分路段，係臺灣東部重要嘅公路之一。


滘口站係廣州市荔灣區同佛山市南海區交界嘅其中一個車站，附近有好多個住宅區同城中村，所以又好多住宅區同城中村嘅乘客喺呢個站去其它地區。甚至重有佛山南海嘅居民嚟坐巴士到呢個站轉地鐵去到廣州市入面都得。由於隔籬冇幾遠就係滘口客運站，所以有好多乘客都帶住好多行李去嗰頭轉巴士，搞到站入面都幾逼下，如估係節假日重搞出人山人海添。


港鐵機場鐵路列車係港鐵公司為東涌綫同機場快綫買嘅列車。呢款列車由西班牙嘅CAF，以及德國同瑞士嘅ADTranz製造，機場快綫全線11抽及東涌綫12抽列車都用呢款電動列車。此乃香港歷史上第一款唔係由英國廠商製造嘅通勤型電動列車。


機場快綫同埋東涌綫嘅行走路段較市區綫長及站距比較遠。有見及此，所以行走嗰兩綫列車都用流線型設計同內嵌式車門。呢一款列車設計最高時速係140km/h，係世界目前最高速睇通勤型載客列車之一，加速率1 m/s²、減速率1 m/s²、緊急煞車減速率1.


但係，由於列車氣密設計並冇高速鐵路嘅列車咁優越。當列車喺隧道高速行駛嘅時候，因氣壓關係，風會經過門邊縫隙滲入車廂，以致造成哨聲同埋噪音，而且有時會令乘客嘅耳仔產生不適情況，尤其進出隧道時特別明顯，好似坐飛機噉嘅體驗，亦有傳港鐵機場快綫同東涌綫嘅行車隧道較窄亦都係原因之一。


根據合約，合資企業將喺1998年前提供12列8節及11列10節編組嘅列車/33節作為交替使用同後來擴充之用）。ADtranz負責提供帶有列車控制系統嘅全套牽引設備，而由西班牙CAF負責提供車體、轉向架、內部裝備、所有輔助設備同診斷系統。


列車設計分別由英國 Design Triangle負責車頭同車身外觀，駕駛室同控制設備，車廂內裝就由Jones Garrard負責，頭兩卡機場快綫同東涌綫嘅列車車頭模型樣版由西班牙 Diara Design負責製造。


而東涌綫屬於通勤鐵路線，所以列車內部設計除咗路綫圖淨係顯示東涌綫嘅閃燈路綫圖、只係喺頭尾兩卡設置各兩個輪椅預留位同埋冇資訊台之外，大部分設計同市區綫列車冇乜大分別，通車初期設7列車卡，於2003年初擴編為8卡列車，以配合南昌站啟用之後所增長嘅客量。


行機場快綫嘅列車經過特別設計，最多能以10節編組行駛，但通車初期只係以7節組運行，於2005年10月起改為8卡列車，以配合博覽館站啟用之後所增長嘅客量。每當亞洲國際博覽館有大量人流嘅時候，部分班次將改用東涌綫列車以作疏導。


2001年，機場快綫及東涌綫各一列列車喺調車機車牽引下，前往九龍灣車廠擔當「第一代載客列車退役儀式」嘅典禮用車。喺運送期間，由於市區線隧道闊度太窄，導致包喺車上嘅發泡膠出現磨損。所以，機鐵列車喺呢次典禮完結並送回機鐵以後，唔會再揸入市區線區段。


2008年，港鐵斥資港幣2700萬元翻新機場快綫11列列車車廂內部，其中包括將絲絨座位更換成皮製座位，將椅背小型電視拆除，改喺每列客卡加裝四個23吋大液晶體電視，並喺椅背上裝上獨立喇叭以及設有音量掣，只能夠睇到電視畫面目字幕），首列翻新完成嘅列車已經喺10月22號投入服務，其餘嘅10列列車亦於2009年年中完成翻新工程。


本列車係港鐵首款用VVVF技術嘅載客列車，而本列車亦都有再生制動，可以將列車制動時所產生嘅動力循環再用，減少冇用嘅熱被排走。另外，列車嘅制動速度亦比市區線現代化列車高啲。但係最高制動率得1.35m/s，比市區線現代化列車嘅1.


2005年8月，經濟日報報道東涌綫列車車廂車窗及列車接駁位出現漏水情況。地鐵表示檢驗東涌綫全綫列車後，相信漏水只係車窗未閂實。至於接駁位漏水亦只係個別事件，稍後會分批喺全綫列車接駁位，再搽一層防水膠膜。


喺2012年出版嘅《二ホンコン～香港人的日港鉄道見聞録～》中，提及到機場快綫列車嘅問題，包括車內設備及座位。當中，佢哋提及座位唔能夠好似日本噉，可以將座位旋轉及兩座位容納4人。喺車內設備問題方面，車廂內冇整LED閲讀燈，所以對於要睇書嘅乘客就會好麻煩。


HOY TV，之前叫奇妙電視中文台、香港開電視，係香港有線寬頻開電視擁有嘅一條以粵語廣播為主嘅香港免費電視頻道，已經喺2017年5月14號啟播。頻道冧巴77，會用有線寬頻嘅固網同數碼大氣電波傳送畫面。


2016年5月31號，奇妙電視正式獲發免費電視牌，呢個台同英文台就喺7月22號開始測試訊號，嗰陣個名叫奇妙電視中文台，頻道冧巴先後用過901、71同77。2017年3月15號，奇妙電視宣佈中文台會喺5月14號晚8點啟播。


2017年5月12號，呢個台開始試播，正式用名「奇妙77台」。2018年10月16號舉行節目品牌發佈會，宣佈77台喺10月27號正式改名做「香港開電視」。2022年10月17號舉行嘅發佈會內宣佈喺10月18號再改名做「HOY TV」。


奇妙電視中文台開台初期，網站上面「直播」同「重溫」兩版都係吉，亦未有流動應用程式。要到2017年6月13號，奇妙電視中文台先至提供非新聞、財經報道時段嘅直播，同年11月14號提供網上全日直播同埋一啲節目嘅重溫，亦推出流動應用程式。


2020年7月開始，有線寬頻網站新增「開電視任你睇」欄目，提供好多過去同最新節目嘅足本重溫，亦包括每集節目嘅標題同內容簡介資訊，不過自2021年頭開始首播嘅節目就無放上去畀人重溫，而2020年底之前已經開始播嘅節目就暫時唔受影響，仍然有最新集數重溫。


關於佢嘅結婚問題，其實都煩咗佢幾耐。早年，佢阿媽亞歷山德蓮曾經想費特力同瑪麗亞·尼古拉耶芙娜女大公或者安娜斯塔西亞女大公，沙皇尼古拉二世兩個女之中揀一個做佢嘅老婆，但因為尼古拉二世響1918年闔家畀人處決而算數。


費特力響發表完1972年嘅新年講話無幾耐，就出現咗類似流感嘅跡象。1月3號，佢因為心臟驟停而畀人送去哥本哈根市政醫院。雖然情況曾經一度好轉，但響八日後病情轉差，最後響1月14號上晝七點五十分由屋企人嘅陪同下走咗，終年七十二歲。


佢走咗之後，條屍曾經短暫畀人放響阿馬林堡宮，響1月18號轉到基斯頓堡宮。響基斯頓堡宮，佢條屍放響悲傷城堡上面，呢一點自1670年費特力三世之後就冇變過。屍體響去到佢嘅葬禮嗰陣都係瞓喺度嘅狀態，響呢段時期市民可以前往瞻仰佢嘅遺容。


同年1月24號，哥本哈根大主教Willy Westergaard Madsen先係搞咗一系列嘅儀式，分別係一個簡單嘅祈禱同埋唱聖詩。之後，屍體由王家內近衛騎兵團放響前車上面，用於送到去哥本哈根火車總站。


前車由四十八位水手推動，丹麥陸、空、海三軍儀仗隊護送，另外亦有嚟自法國、瑞典、英國同埋美國嘅儀仗隊。去到哥本哈根火車總站之後，棺材放響一個特別嘅火車車廂入面，無耐架車就將棺材送去羅斯基勒。一到咗羅斯基勒，成班水手就將棺材送到羅斯基勒主教座堂，之後費特力九世就響嗰度下葬。


1935年5月24號，費特力九世響斯德哥爾摩大教堂同西博藤公爵古斯塔夫·阿道夫親王個妹、時任瑞典王儲古斯塔夫個女瑛格烈公主結婚，出席佢哋婚禮嘅包括費特力九世個阿爸阿媽、比利時國王利奧波德同王后阿斯特里德、挪威王儲奧拉夫同王儲妃瑪塔。


鄧慧妍，藝名麻利亞，係前香港商業電台DJ。佢喺2009年出道，而家主持叱咤903節目《口水多過浪花》同《Mali Mali Home》，有「商台女神」、「商台港姐」嘅稱號。佢中學會考攞28分，之後喺中文大學新聞與傳播學系畢業。


澳門特別行政區立法會係澳門嘅立法機構。立法會而家有33個議席，包括14個直接選舉議席、12個間接選舉議席、7個委任議席，每屆任期4年。喺政權移交前一樣叫做立法會。響澳門基本法草擬期間，亦有指佢做立法機關。


斯里巴加灣市係熱帶氣候。無實際嘅乾旱季節，全年都降雨。實際上乾燥嘅三月月平均每年降雨量係120毫米。而十月到十二月，降雨量最多。同其他熱帶城市一樣，全年溫度平均，平廿均高温係32°C，平均低温係23°C。


小學部響1960年開校。後嚟創校人郭怡雅司鐸為咗要當時班小學生可以讀到中學，於是響1962年向教育司申請響小學部同一間校舍入面開間中學，同年獲批，之後響九月一號正式開學。響1963年，教育司決定將響又一村達之路18號嘅一個山丘仔畀德雅中學，響1965年起好校舍同埋搬到新校舍上堂。


墓碑係嚮先人埋葬處嘅一塊墳頭石，石頭上邊有文字，或長或短有關嗰位仁兄嘅資料，例如姓名、生日、忌辰、籍貫、名譽等。墓碑有時係無字碑，有時有埋磁相玉照、有天使雕塑等，係一種雕刻藝術。有專家話，研究墓碑可以知道好多地方歷史。


錦龍苑係香港嘅一個居者有其屋屋苑，喺新界馬鞍山錦英路1號，一共有4座樓，1993年入伙。呢個屋苑喺居者有其屋第十三期乙、第十四期乙開賣，嗰時嘅開賣價介乎港幣$432,800 － $1,092,100。


哈康1973年7月20號響奧斯陸奧斯陸大學國家醫院出世，係時任王儲哈拉爾同王儲妃宋雅共同嘅第二個細路，第一個仔，上有一個家姐瑪塔·露易絲公主，當時國王係阿爺奧拉夫五世。佢個名跟住太爺哈康七世嚟改嘅。佢嘅教父母分別係瑞典國王卡爾十六世·古斯塔夫同埋丹麥女王瑪嘉烈二世。


1991年，阿爺死咗，老豆繼位做國王，佢亦升為王儲。雖然響1990年挪威修改輥法，將王位繼承法由男仔優先改為長子繼承制，意味住只要係第一個細路冇論男女定女仔都係王位繼承人。但由於呢個憲法冇追溯性，即1990年之前發生嘅唔算數，所以哈康先做到王儲。


2001年，佢同梅特·瑪麗特·特賽姆·霍伊比響奧斯陸大教堂結婚，伴郎係丹麥王儲費特力。梅特·瑪麗特係繼宋雅之後又一位平民王妃，但梅特·瑪麗特學歷唔算高，曾經未婚生仔，而佢嘅前男朋友仲因為吸毒而坐過監，所以市民普遍對於呢位王妃嘅觀感唔係咁好。


大窩口道南遊樂場，香港公園之一，遊樂場之一，喺葵涌，大窩口大窩口道，英文叫Tai Wo Hau Road South Playground。行政上歸葵青區。設施有硬地球場、緩跑徑、健身徑，以及五人足球場。


12港人案被告之一李宇軒，去到3月底喺內地刑滿被遣返返港後，案件喺3月31號提堂，佢被羅達雄代表，羅達雄當時拒絕透露李嘅下落，而李宇軒嘅妹妹就話羅達雄唔係家屬安排嘅代表律師，更加話睇報道先知有呢個人，有部分傳媒就形容羅達雄喺事件上係官派律師，但佢所屬嘅律師樓就否認。


呢句口號初頭叫「沒有暴動，祇有暴政」。事緣2019年6月12號反送中包圍立法會嗰陣，示威者佔領金鐘嗰頭嘅馬路，之後畀警方放催淚彈驅散，而警方曾經話過呢單嘢係「暴動」，所以喺6月16號譴責鎮壓撤回惡法大遊行入面，示威者開始嗌「沒有暴動，祇有暴政」嘅口號。


Chill Up初期主要以Clothes Up名義發佈影片，並喺2017年1月正式開始營運，10月以「衣起來有限公司」註冊為公司。營運初期主要以拍攝衣服穿搭及潮流服飾相關嘅影片。至2019年12月正式分拆出「Chill Up」。


「Clothes Up」嘅Instagram、iOS app及公司網頁仍會繼續推介潮流穿搭，而「Chill Up」嘅Instagram及YouTube頻道定位休閒娛樂嘅影片。影片嘅內容有大學街訪、估歌仔、歌曲Cover、歌手選拔等等，主要以音樂或大學內容為題材，亦會邀請唔同嘅藝人或其他YouTube頻道嘅成員嚟客串影片，如有Lolly Talk、余香凝、劉展翹等。


禮頓亞洲，通稱禮頓建築，係澳洲CIMIC集團旗下嘅全資子公司。CIMIC集團喺1962年成立，總部位於澳洲雪梨聖李安納，1975年開始涉足亞洲，成立咗子公司禮頓亞洲。呢間公司嘅業務包括建築、土木工程、採礦等等。


2018年5月，港鐵監工，由禮頓負責起嘅沙中綫紅磡站擴建工程被人揭發咗非法剪鋼筋，令到石屎強度唔夠。經過調查之後，香港政府喺2020年6月起訴禮頓違反《建築物條例》罪行。另外，禮頓亦因為咁而一直被政府禁止參與工務工程投標。


《漂向北方》係由馬來西亞歌手黃明志同埋華裔美籍歌手王力宏合作嘅一首歌曲，收錄喺黃明志2016年嘅《亞洲通車》專輯。首歌講述一個外地人喺北京嘅北漂經歷，喺YouTube、KKBOX等網站上都受關注，亦出現有鄧紫棋、文慧如等歌手嘅翻唱版本。


如果話一件寫程式架生識得做性能分析，係指件架生曉畀出一啲顯示個程式「寫得有幾好」嘅重要資訊－例如係個程式行嗰陣用咗幾多時間或者用咗幾多記憶體，或者係個程式用每個子程序用咗幾多次... 呀噉。呢啲功能對最佳化嚟講好有用。


葉長清，MH，葉公諱名長清，道號上澤下寧。生於農曆辛丑年五月十六日，羽化於癸卯年五月廿三日，享年六十有二，在道三十餘載。葉長清道長籍貫廣東南海。工商管理碩士，從事金融行業。一九九二年於香港道教青松觀皈依全真龍門青松派第四十三傳得道號上澤下寧，並於一九九四年拜侯寶垣觀長門下，學習經懺科儀，並追隨中國道教協會原會長閔智亭道長、香港道教學院原秘書長麥炳基道長等中港高道。


並先後在香港大學、香港中文大學、香港理工大學、香港教育大學及香港道教學院等學術機構講授道教文化藝術課程和講座，亦為廣東省道教協會道職人員培訓班、廣州市道教協會及澳門道教協會主講道教經藏與清規戒律。二零二零年獲香港特別行政區行政長官頒發榮譽勳章。


劃自一九九三年起出任香港道教青松觀董事至今，現任西安政恊委員、中華海外聯誼會港區理事、香港華人廟宇委員會文化及宣傳小組主席及非物質文化遺產資助計劃委員會「非遺資助計劃評審小組」主席 、香港童軍總會宗教諮詢委員會委員等公職。


相比趙元任、李方桂，羅常培嘅研究內容更加傳統，但喺歷史語言研究所時代，佢寫咗好多有關中文音韻嘅論文。《唐五代西北方音》基於用藏文字母記漢字音嘅藏漢對音資料，推定咗當時嘅中文音值，呢本書到而家仲係常用參攷。


有關中古音嘅其他論文有《知徹澄娘音值考》、《釋重輕》、《釋內外轉》。特別係《知徹澄娘音值考》利用梵文對音，將高本漢擬構舌上音做齦齶音修正爲捲脷音，佢嘅呢個理論，含埋高本漢自身嘅《Compendium》，畀好多其他著作引用。


2013年4月，審計署報告揭發湯顯明當年做緊廉政公署時，以「分拆帳單」同改「宣傳費用」入賬手法，解決2010年11月初同12月初兩次「超支」晚宴，宴請中國內地官員代表團魏宏、曹建明，「走精面」繞過申領酬酢開支規管指引。


大學城南站，之前嗌過南亭站，施工期間嗌過小谷圍站，係廣州地鐵4號綫同7號綫嘅轉車站，位置喺番禺區大學城嘅中心大街南同中環中路嘅地底。不過兩個月台開放時間都唔同，其中4號綫喺2005年12月26號開放，而7號綫喺2016年12月28號開放。


呢個站凈係得地下嘅兩層樓。其中地下一樓係站廳，有票務設施、客務中心同商鋪，同4號綫嘅月台，而地下二樓係免費區嘅聯絡通道同埋7號綫嘅月台，但後者兩邊唔相連。雖然車站冇休息室，但廁所喺東站廳靠近C出入口嗰邊。


但係東站廳喺起緊7號綫嘅月台結構同整𨋢時整大咗，加上整咗車站商舖，所以東站廳另外嘅𨋢位劃咗收費區出嚟。嗰個收費區凈出站唔轉車，所以傷殘人士或帶咗大件行李啲乘客喺呢個站嘅C或D出入口出站嘅，必須要嗌工作人員幫手先至得。


呢個站嘅4號綫有2個側式月台，喺大學城中心大街南嘅地底。而7號綫嘅喺大學城中環中路嘅地底。兩條線組成咗個十字架嘅樣噉。其中4號綫喺上面，7號綫喺下面。而站廳同月台嗰度雖然話有好多條柱響度，但佢同車陂南站一樣，條柱入面冇寫到站名出嚟。


雖然話喺嘅地鐵規劃入面話咗呢度係4號綫同7號綫嘅轉車車站，但係到咗2005年嘅地鐵規劃入面，就將條7號綫改咗行去新造站嗰頭重一直保持咗成5年，直到2010年出嘅地鐵規劃入面先至改返行而家呢個站停。而且呢個站重話咗係7號綫嘅一期總站。


從2005年12月26號開通4號綫之後，呢個站一直同坑口站一樣，都係分開咗兩個獨立嘅買飛區，而且兩區都連唔通嘅，嗰時若果入錯方向嘅乘客可以向車站工作人員幫手。但呢個現象自從7號綫首期開通之後，原先分開咗兩個獨立嘅買飛區已經有7號綫嘅月台連埋一齊，改變咗兩個月台獨立分開長達11年嘅歷史。


呢個站開通初期，報站廣播一直用嘅係女聲版。直到2009年12月28號，由於5號綫開通嘅關係，南向北嘅報站廣播都重新錄過，而北向南嘅報站廣播一直用嘅係2005年開通4號綫後無耐嘅版。自從6號綫喺2013年12月28號開通一期路段後，英文報站都統一改成「The next station is, Higher Education Mega Center South」，而右邊門落車嘅廣播改成男聲版直到2017年12月27號收車為止。


呢個站係大學城入面嘅其中一座地鐵站，佢重係4號綫往返大學城嘅主要交通工具，喺呢個站入面，一般都係啲大學城入面嘅高校學生成日嚟呢度坐車嘅，重有啲係南亭村、小谷圍村附近嘅樓盤啲人。如估喺星期五晏晝同埋星期日傍晚，呢個站成日都有好多人上落車。


另外，7號綫轉4號綫行南沙客運港嗰邊啲乘客，唔好入咗專用通道入面。萬一入錯咗專用通道嘅話，一定要快啲嗌車站入面着住檸檬黃衫黑褲嘅工作人員講清楚點解之後，工作人員識請你去車站入面嘅工作通道去到對面嘅月台度坐車。


呢個站係7號綫一期嘅三個文化站之一，喺4號綫嘅1月台出面嘅站廳免費區整咗以「智·島」做主題嘅文化藝術牆，主要內容以《弟子規》同埋活字印刷術嘅形式，以立體感表現出傳承思想，同大學城嘅教育相結合。而柱面裝飾係以字體部首結構嘅組合，但凈喺7號綫月台範圍出現，4號綫冇呢樣嘢玩。


黃卓慧入行前係模特兒，入行後就做咗綜藝節目《美女廚房》嘅助手「粉」，另外佢做過《志雲飯局》助手。2009年3月約滿無綫電視後，佢轉投新公司Starworks。2012年轉投王維基旗下嘅香港電視網絡，到2014年中約滿離開。


戴穎早年係一位舞台劇演員，參與過唔少劇場演出，2014年加入太陽娛樂文化開始咗佢嘅經理人生涯，任職7年入面做過17位藝人嘅經理人，包括陳漢娜、蘇皓兒等等。2021年佢獲香港電視娛樂挖角，參與以籌辦全新女子組合做主題嘅《全民造星IV》項目，擔任將來新組合嘅經理人，最終新組合COLLAR喺2022年1月12號出道，同年4月隨藝人管理業務轉到新公司MakerVille，佢亦成為MakerVille旗下嘅經理人。


女川町係響1926年建立，係牡鹿郡轄下唯一一個町。由於離全個宮城縣最深嘅湖女川灣好近，所以自古以嚟就有好多大船響爾度停泊，曾經重係大日本帝國海軍嘅重要基地之一。到依家都重係全縣重要嘅魚產地。而且，女川町重係響南三陸金華山國定公園嘅管轄範圍入面。


陳美妤係香港同馬來西亞藝人，祖籍福建，嚟自馬來西亞沙巴州。2009年參加馬來西亞華裔小姐競選攞咗冠軍同贏埋完美體態小姐，赢咗之後入咗Astro華麗台，做節目主持人。2010年參加國際華裔小姐競選攞咗亞軍同中華儷影小姐。


馬來武術，音譯席拉或是班卡西拉，亦叫馬來防身術，係馬來西亞、印尼、汶萊、新加坡、泰國、菲律賓等地流行嘅一種傳統武術、防身術，為馬來文化重要一環，喺7世紀開始盛行。呢種防身武術源自印尼蘇門答臘同爪哇，全面踢、打、摔、拿技術都有，有時會結合音樂作為舞蹈展出，具有好高嘅觀賞性。


同其他大多數古代搏擊藝術一樣，馬來武術最初喺歷史上着重用武器多過赤手空拳。雖然今時今日唔再係噉，但係馬來武術學校都會包含武器，作為武術重要一環。馬來武術包括各式各樣嘅武器，以下係歸納為古典風格嘅標準配置。


基本上馬來武術技巧好唔同，其中喺印尼群島嘅風格同動作都各有不同。各個學科都可以好似Aceh咁有攻擊性，好似巴厘咁規避，或者介乎兩者之間。佢哋可以專注喺打擊、踢、鎖、武器，甚至係精神發展，而唔係身體戰鬥技巧。


初學學生首先會學基本身體姿勢同步驟。「langkah」係喺戰鬥中將腳由一個點移去另一個點嘅方法。馬來武術有幾個基本步驟，叫「langkah 8 penjuru」或者「eight directions of steps」。


「Langkah」連同預設姿勢一齊教，為防衛自己或者發動攻擊定下基礎。最基本姿勢係紮馬，呢個站立姿勢可以令身體企得更穩定。其他姿勢可以訓練腳、腿、大髀、臀部同背部。其他主要姿勢有中間姿勢、側面姿勢同前向姿勢。


喺老虎爬行姿勢，身體要保持低，抱住地下低矮嘅位置，呢種姿勢喺 Minang silek 好常見。姿勢實際上係「langkah」、身體姿勢同動作嘅結合。通過正確咁運用，馬來武術者無論喺企喺度、蹲低定係坐低都可以攻擊或者防衛自己，同埋由一笪地方轉移去第二度。


因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。


佢係上一任國王亞利方疎十二世嘅遺腹子，所以佢一出世就已經係國王。喺1902年佢16歲生日之前，由母后Maria Christina攝政，期間西班牙喺美西戰爭輸咗，冇咗喺加勒比海同太平洋一帶嘅殖民地。喺第一次世界大戰期間，由於王室同兩邊陣營都有家族聯繫，西班牙保持中立。


1923至1930年，亞利方疎十三世支持獨裁首相德里維拉，但後者唔受民眾歡迎亦拖累佢嘅民望。1931年4月12號支持共和陣營喺西班牙市政選舉大勝，兩日後亞利方疎十三世逃離西班牙，西班牙第二共和國成立，但佢冇同時宣佈退位。


樂句係一個樂理概念。一首旋律可以想像成由樂句組成，一句樂句係指一柞能夠一齊有意思噉出現嘅音符，聽嘅人往往會無意識噉將一首旋律拆成一句句嘅樂句－聽完一句樂句之後係噉咦停一停先至再諗下一句樂句係乜，即係如果話樂句係句子，旋律就係一篇完整嘅文章。


朱凱廸，人稱「廸廸」、「廸仔」、「朱隊友」、「自決派教父」，係第六屆香港立法會議員，香港本土行動成員同土地正義聯盟執委，活躍社會運動，喺2006年參加過反清拆中環天星碼頭嘅示威，2007年又爭取保留皇后碼頭。


2016年，朱凱廸參選第6屆香港立法會選舉嘅新界西直選，以84121票高票當選，成為當屆立會直選票王，當時啲人形容佢嘅當選係「輸喺起跑線，贏喺終點線」。當選之後，佢同佢屋企人收到死亡恐嚇，搞到佢哋唔敢返屋企，重要搵差人提供人身保護，懷疑係喺鄉郊土地發展議題上得罪某啲勢力而畀人報復。


2020年9月尾，因為抗議政府剝奪公民黨多名議員資格，佢同其他民主派議員先後劈炮唔撈，唔再延任立法會議員，2021年1月6號，佢因為參加2020年立會泛民初選而犯咗香港國家安全法被捕，2月尾還柙到而家。


英國阻礙香港民主自治制度謠言係指中國共產黨或者親中派喺回應香港人爭取政制改革、民主訴求嘅時候，會提到喺英屬香港時期，香港並無民主制度，甚至反過來質疑點解民主派當時無爭取民主。不過，其他人就反駁，話香港人喺好早期已經有爭取民主，而英國政府同香港政府喺第二次世界大戰後亦有喺香港推動民主同人權工作，但呢啲都受到中共干預同埋其他唔同因素，令1997年之前嘅香港最終未達到全面民主化。


喺第二次世界大戰完結，楊慕琦上任港督之後，佢已經開始推動香港人人權，當中包括廢除種族隔離制度，給予華人多啲機會去參與政治活動同公共管理。佢仲一度提出後來被稱爲楊慕琦計劃嘅市議會方案，俾香港人更加多嘅機會管理自己嘅事。


不過，呢個諗法就受到中共嘅干預。喺1958年，中華人民共和國國務院總理周恩來就通過來訪嘅英國朋友康德黎向英國首相麥美倫講明，唔接受香港變成好似新加坡咁嘅自治領狀態。另外，華僑事務委員會主任廖承志喺1960年亦都話如果英國人真係喺香港建立自治政府，就會採取行動「解放」香港。


之後，英國政府權衡輕重，認為相比起民主制度，確保中共唔用武力侵佔香港更為關鍵。結果，楊慕琦計劃就無再推行落去。中共學者夏梓衿等就呢個計劃未有成功，就聲稱係英國「主動放棄」香港民主化計劃。但香港政治學者沈旭暉就反駁，話係中共一直反對英國賦予香港民主在先。


香港喺1982年設立18區區議會，其中1／3係由直選產生。香港市政局喺1983年嘅選舉，首次容許所有年滿21歲嘅香港永久性居民登記做選民去投票，而直選議席同委任議席分別有15席。而去到1986年區域市政局成立，直選議席同委任議席分別有12席，直選議席同樣係全民直選。


香港民主自治黨係由香港企業家兼社會運動參與者馬文輝喺聯合國香港協會會員嘅基礎上，喺1963年同埋律師鄧漢齊、張六師、前中華民國國軍將領仲有中國民主社會黨創始人之一孫寶剛、前香港公務員史潔頓、加士、教師曾健士等多名華洋人士建立，香港歷史第一個以政黨命名嘅政治組織，成功註冊為香港合法社團。


香港民主派喺80年代，曾經透過香港政府嘅民意匯集處爭取八八年直選，並得到好多市民支持。但根據彭定康嘅回憶錄記載，英國當年為咗爭取中共將直選嘅承諾寫入基本法，向中共妥協而扭曲咗當時嘅民意，令到香港去到1991年先至有首次立法機關嘅直選。


去到1991年，香港人終於可以喺立法局選舉入面投票。當時民主派喺18個直選議席入面攞咗16席。而去到1995年喺當時港督彭定康提出新九組方案下，除咗20席地區直選，仲有9個選民基礎合共去到270萬人嘅「新九組」，變相直選議席。


劉家兩兄弟君上、君瑞好好感情，劉母將家傳紫霞杯交畀君瑞老婆張英保管，君上老婆金清非常之妒忌。金清被婢女榮春唆擺，趁君上同君瑞上京做生意同考試，偷咗隻紫霞杯，重誣陷張英不貞，於是張英被逐出家門。好彩幾年後君瑞考試高中返嚟，終於查明真相而且將張清懲治。


同其他犀鳥一樣，馬來犀鳥公有紅紅橙橙嘅眼，而乸嘅就白白地色。飛嗰陣可以聽到佢嘅拍翼聲。原產馬來西亞、婆羅洲、爪哇同蘇門答臘。香港幾千年前都可能係呢種犀鳥嘅棲息地之一。食爬蟲類、雀鳥、果實、老鼠等。同長臂猿有一個互利共同嘅關係。


《1993年選舉規定條例草案》實施前四項建議嘅改革，以及《1994年立法局條例草案》實施後三項建議嘅改革，分別喺1994年2月24號同1994年6月30號喺立法局通過，即使國務院港澳辦主任魯平不停打電話去遊說立法局議員對彭定康提出嘅政改方案投反對票或棄權票。


彭定康提出嘅政改方案有十四項修正案。李鵬飛嘅自由黨同埋盟友試圖去修改彭定康方案以保障功能組別嘅利益，魯平動員佢嘅立法局內嘅盟友去支持李鵬飛嘅修正案，其中身兼匯豐銀行董事會成員嘅立法局議員鄭海泉因受到董事局主席浦偉士爵士嘅壓力而投票支持自由黨修正案，不過自由黨嘅修正案喺1994年6月29號因為政府三名立法局官守議員投嘅反對票而以28對29票嘅一票之差被否決。


同以往嘅功能組別最大嘅分別，就係新九組嘅選舉方法。任何喺1991年人口普查中報稱從事其中一個行業嘅在職人士，都會自動成為新九組其中一組嘅選民，當時嘅選舉事務委員會重選用左「在職人士多一票」作為宣傳口號。


因為新九組都係一人一票產生嘅，而選民數目高達106萬，所以呢九個議席變相成咗直選議席。當時嘅北京政府認為彭定康係鑽《香港特別行政區基本法》嘅漏洞而大表不滿，佢因而被當時任職國務院港澳辦主任嘅魯平鬧佢做「千古罪人」。


18歲去英國讀書，入英國 University of Nottingham。獸醫科學學位之後，返香港發展。參加過 Now TV 觀星台節目《星咩呢》。之後就喺 Now TV 觀星台做娛樂新聞同其他節目。


2011年，劉志成喺第4屆香港區議會選舉嘅大埔船灣選區參選，以過半數嘅1362票擊敗得票四成、當時已經73歲嘅盧三勝，順利當選。其後嘅2014年，佢喺大埔區議會裡面提出反對讓愛與和平佔領中環議案，顯露咗佢嘅建制派背景。


EA Sports每次載入遊戲嗰陣，都會有旁白講句「EA Sports. It's in the game.」嘅英文宣傳語，但由於後半句讀到快得滯，多數粵語玩家都會誤聽做「真係Game」或者「真係驚」。


笞刑，亦叫打藤、鞭刑，搞笑啲講做藤條燜豬肉，係一種沿用咗好耐嘅刑罰執行方式。執行者用竹或者藤製成嘅鞭嚟打人，通常係打籮柚或者背脊，往往都會導致皮開肉裂。鞭笞唔單止用嚟做國家刑罰，有時亦會喺家庭同學校發生，主要用嚟打手掌心或者籮柚，殘酷程度通常低過國家刑罰。


由於呢種刑罰普遍畀國際組織覺得對受刑人唔人道同侵犯人權，所以呢種刑罰喺世界上多數地區已經廢除。依家仲有大約16個國家實施類似笞刑，大部份喺亞洲同非洲，例如新加坡、汶萊、馬來西亞、阿富汗、伊朗、坦桑尼亞、波札那、尼日利亞等。


珠璣十三歲入行，嚮邵醉翁嘅天一港廠做攝影同沖曬學徒。1935年加入竺清賢嘅南粵影片公司做剪接，之後擔任編劇同副導演。1941年開始做導演。1952年有份創立中聯影業公司，爾個時期係佢創作嘅黃金期。1956年離開中聯加入專門拍夏語片嘅良友公司，同時亦有為其他公司拍粵語片。


嚮1960年代，珠璣同黃岱、莫康時、龍圖、胡鵬、馮志剛、李鐵、吳回、黃鶴聲、盧雨岐幾個香港電影導演結義，合資成立十兄弟電影企業公司，重聯合拍攝創業作《錦繡天堂》，成為一時佳話。珠璣一生拍過二百五十幾部戲，係香港導演之冠。


喺中文圈出世嘅人，由於英文唔係佢哋嘅第一語言，如果接觸英文唔夠多，就算佢哋識講識睇，佢哋講同寫嘅亦都令英文圈出世嘅人好難明。譬如喺視英文為外語、冇英文傳統嘅中國大陸，北方話所講嘅「給你點顏色瞧瞧」喺 ｢中式英文｣ 可以直接講「give you some color to see see」。


而家常用嘅「long time no see」呢個詞，即係20世紀初由中國沿海地區嘅外商採購人員創造嘅，然之後由於使用普遍，重寫入牛津字典入面。其他某啲常見用語好似「people mountain people sea」、「no money no talk」、「lose face」同埋「add oil」.


2014年初，荔灣警方喺追查毒品案時，掌握到犯罪嫌疑人黃某喺海珠區有間大型制毒工場嘅重大線索而成立咗專案組。喺同年9月16號，警方掌握到地址重睺住附近有冇犯罪嫌疑人出沒，經過4個鐘嘅步行巡查同摸索，成功鎖定喺珠區南田路昆崙一街18號懷疑有間大型販賣毒品工場。


但由於樓下有個門禁令差人又等咗成4個鐘有多，直到挨晚落班時段，警察利用機會殺入民宅嚟打擊販毒工場。太陽落山無耐，犯罪嫌疑人同負責整大型販賣毒品工場班友爆發咗激烈槍戰。隨後毒品工場亦發生火燭，令南田路近昆崙一街嗰邊出現一片混亂。


2015年9月4號深夜，中國大陸嘅網路上有人發佈咗，深夜喺南田路出現喪屍嘅短片。後嚟廣州當地差佬出嚟，嗌網友唔好相信謠言，因為呢單嘢唔係喺廣州發生，而喺江蘇無錫宜興發生，加上係拍《半蝶人》呢部戲有關。


猛獅A91，對外稱為猛獅SÜ273F、猛獅SÜ283F、猛獅SÜ293F、猛獅SÜ313F、猛獅SÜ323F、猛獅SÜ353F、猛獅SÜ363F等等，係德國猛獅出嘅一款大型長途巴士、旅遊巴士及校巴底盤。


呢條馬路之前唔係嗌「珠璣路」，而係「珠巷」同「三角市大巷」兩條巷嘅名，到咗20世紀20年代尾嗰陣，廣州市政府就將呢兩條巷拆咗，起咗條馬路。而馬路嘅名就攞咗珠巷嘅「珠」字同埋個「璣」字嚟整成條路嘅名，呢隻名可能係關廣東省韶關市南雄市入面嘅珠璣巷嘅事。


初期濱江東路未延伸到廣州大道口之前，一直冇呢條馬路。從1990年代中葉開始，由於越嚟越多人入廣州住，加上嗰時廣州地區根據十五規劃，要將海珠區近江邊地區發展。後嚟廣州市人民政府決定規劃將濱江東路從珠江泳場延長到廣州大道口之後，1998年因為商家推動而整咗呢條馬路出嚟。


工展會，全名香港國際工業出品展銷會，係香港一個展銷本地工業產品嘅大型展覽會，由香港中華廠商聯合會主辦，1938年第一次搞。後嚟由於戰事停辦接近七年。到咗1974年因為缺乏場地而停辦，1994年先至重新舉辦。


洪祖星係香港親中陣營嘅支持者，2020年5月尾，佢曾經有份參與一份聯署，支持北京未經諮詢或香港人同意而強行訂立，兼且惹嚟泛民主派一致爭議嘅《香港國家安全法》，但有關聯署之後被踢爆老作，其中名單上嘅張寶華、徐熙媛、李巧靈同蔣志光之後矢口否認參與有關聯署，而陳汝騫就响2019年瓜老襯。


現任議長係細田博之，副議長係海江田萬里。截止到2018年11月，議席總數係465，其中289席經單選區選出，176席經比例代表制選出。多數黨係自由民主黨，佔262席，同佔32席嘅公明黨聯合執政。最大在野黨係立憲民主黨，佔96席。


千分率，用來表達比例同埋分數，可以方便比較。方法係將比例／分數化成用1000做分母嘅分數，然後攞個分子出來，呢個就係千分率。例如，1‰即係千分之一，等如1/1000=0.001。而1/300就變成3.


同常用嘅百分率比較，要表達好細嘅比例嘅時候，用千分率會方便一啲。例如出生率同死亡率，通常都係細過10‰嘅，譬如係5‰，換咗用百分率表示，就會變成「0.5%」，無論係寫定係講，都要加「零點」，麻煩好多。


1992年佢退出咗X，原因到而家都未搞清楚，後尾喺好耐嘅時間入邊佢換過好多隊BAND，比如話Loudness，到2003年Otokaze重組之後，佢重係DTR、Cloud Nine、Taiji with Heaven's同TSP嘅成員同埋團長。


1945年，中華民國政府接收大日本帝國臺灣總督府轄域，改設為臺中縣東勢區和平鄉。轄內南勢、天輪、博愛、自由、達觀、中坑、梨山、平等八村。1949年3月，與玉山區信義鄉同能高區仁愛鄉合併轄區增設為中峰區，改為臺中縣中峰區和平鄉。


2010年12月25號，因臺中縣、臺中市合併改制直轄市，改為臺中市和平區，冇咗原本鄉有嘅地方自治權同地方自治團體身份。2014年12月25號，因《地方制度法》改咗，佢畀咗直轄市山地原住民區地方自治權，和平區又有咗公法人身份嘅地方自治團體，變咗臺中市轄區唯一可由區民選舉區長同區民代表嘅區。


泮塘係位於廣州西關嘅一笪地，大約喺荔灣區龍津西路、荔灣湖、泮塘路、泮塘五約一帶。舊時係南漢後主劉鋹嘅御苑昌華苑嘅一部分，到清代係南海縣恩洲堡十八個鄉之一，泮塘鄉係之中最富庶嘅鄉。泮塘最出名嘅特產係泮塘五秀，即係蓮藕、茨菇、馬蹄、茭笋、菱角。


根據清代廣東大儒屈大均《廣東新語》記載，「泮塘」呢個名係由「半塘」化過來。當時西門打西，從龍津橋到蜆涌方圓二十里內有好多池塘，佔地過半，因為一半係魚塘，所以叫「半塘」。根據呢個記載，當時「半塘」呢個名所指嘅範圍係好大嘅，幾乎係西關嘅代名詞，連陳家祠都喺呢個地頭，後來呢個名嘅範圍縮細，而家泮塘內分爲從首約到五約共五個約。


至於而家呢個名，係從宋代開始。相傳有位老先生行經呢處，打聽當地名，村民話係「半塘」，一半嘅半，先生笑講半半聲未滿有咩好聽？落多三點水咪重好。村內嘅父老聽咗又覺得係，所謂「泮」即係「入泮」，意思係返學讀書，因為古代嘅學宮又叫「泮宮」「泮水」，入學宮讀書就叫「入泮」。


古時候泮塘一帶係海，後來珠江泥沙沖積，唐朝時形成陸地。因為新沖出來嘅地方地勢低，啲人就開挖池塘，係塘基種荔枝、龍眼，逐漸成為荔枝灣一部分。據《廣東新語》，呢度嘅村民十之八九種蓮藕，夏天時賣蓮藕、蓮花，秋天曬乾荷葉透爐，連浸煙都有荷香。


近代以來，泮塘作為荔枝灣一部分，成為廣州有名嘅風景區，當時泮塘地方都係嶺南水鄉嘅風貌。不過呢幾十年來，廣州市區擴張，有城牆圍住嗰陣，泮塘係城外嘅鄉下，而家泮塘地方徹底城市化，已經睇唔到往日嘅水鄉景色，好多河涌消失，得返1958年挖嘅荔灣湖重見到樹木湖水。


21世紀初，廣州市政府開通咗中山八路同龍津西路之間嘅泮塘路，將佢變成「廣州美食一條街」。2007年市政府決定清拆泮塘五約嘅民房，攞出3.6萬平方公里笪地擴建荔灣湖公園。2013年，搞泮塘改造，近半老屋會保留，不過因為原住居民要搬趄，啲人認為日後泮塘會物是人非。


仁威廟係泮塘重要文物，目前嘅保護級別屬省級，佢係間北帝廟，農曆二月初八係仁威廟誕。有個古仔話，從前有兩兄弟叫亞仁、亞威，有日佢哋撈到嚿怪石，抬返屋企供奉，從此生活得心應手，呢件事傳遍鄉里，十里之內都有人拜，於是啲人起咗座廟，鄉人據兄弟嘅名起做「仁威廟」。


傳說話舊時啲村民經常去西禪寺裝香，同嗰度嘅和尚好熟，有回和尚贈村民五種水生植物種子，話係供佛嘅五種仙果，話過咗排會有場大雨，浸曬啲嘢，得呢五種仙果生存到。啲村民搦返去種，之後真係有場大雨浸到連水稻都無得生，反而呢五種植物生得重旺，之後啲村民就將佢哋當作本村特產。


佢最勁既時候做過宋哲宗趙煦既首相，宋哲宗死咗之後，章惇因為反對端王趙佶繼位，擁護宋哲宗既細佬簡王趙似，佢同欽聖太后向氏講「端王輕佻，不可以君天下」，不過俾太后拒絕咗。端王趙佶做咗皇帝，最初封章惇做申國公，但係因為章惇喺當初反對立徽宗做皇帝，激嬲咗欽聖太后，無幾奈就俾皇帝炒咗魷魚，先係貶咗做雷州司戶，然後再貶去做舒州團練副使，最後仲要喺公元1106年1月2日，死咗係任上。


劉心悠喺臺灣出世，佢曾經留學加拿大溫哥華 Emily Carr Institute of Art and Design讀產品設計，2004年拍「中華航空」電視廣告入行。佢嘅志願係做專業演員，自認係男仔頭，國語流利，廣東話都識，而家跟陳潔儀練唱歌。


墨西哥航空曾經喺2000年7月1號加入星空聯盟，但已經喺2004年3月31號退出，然後喺2008年4月9號由西班牙國家航空贊助、美國航空輔助，喺2009年11月10號加入寰宇一家，代表寰宇一家喺中美洲地區經營，同寰宇一家唔同嘅成員合作。


巴士阿叔陳乙東係香港一位阿叔。佢係2006年5月香港廣泛流傳嘅短片《X尚義聲線高壓呀叔搭巴士途中問候後生仔》「聲線酷似林尚義的人在乘巴士途中狠狠地責罵一名年輕人」中嘅主角，因為把聲好似無綫電視講波佬林尚義而得名，但佢同林尚義並冇任何關係。


傳媒都好關注呢件事，電台、報紙、雜誌等爭相報道，甚至連CAPCOM嘅街頭霸王宣傳海報、城市論壇學生發言、2006年5月21號嘅無綫電視體育新聞亦要套用巴士阿叔名句，例如「……有冇壓力？人人都有壓力㗎喇！


5月23號，Elvis致電商業電台雷霆881節目《香港幾咁好 為人民服務》，自稱自己係短片中被大叔鬧嘅青年，重大開馬後炮，結果畀主持人同埋高登討論區網友不停恥笑。商業電台節目《光明頂》亦討論呢件事，將佢形容為「音姦」，主持人陶傑將巴士阿叔以及一眾旁觀者嘅行為牽連至社會同埋民族問題，除咗批評阿叔無法無天，旁觀者麻木不仁，更直指Elvis詞彙貧乏、懦弱無能。


5月25號，自稱拍攝嗰段片嘅Jon喺電台現身說法，Jon話拍攝影片目的為咗一旦打交方便向警方作證，並且話影片有第二段，講述Elvis同朋友傾電話暗罵巴士阿叔，但巴士阿叔並再無理佢，Jon亦話無意上載第二段。


5月26號，香港嘅《明報》、《星島日報》、《都市日報》，以至美國嘅美聯社、《水銀日報》、《紐約時報》、英國《衛報》、泰國《國家報》、阿聯酋《海灣時報》、南非《獨立報》、加拿大《The Gazette》、《福布斯》網上新聞等傳媒亦有報導呢項事件。


諷刺時弊嘅廣播劇《十八樓C座》中嘅單元《壓力 挑釁 未解決》談論呢件事。頭一段故事尾部認為政治人可以引用有關巴士阿叔言論發表意見。中段內容指香港人看過套段片之後，冇分析事件內容去指責錯在巴士阿叔身上。


雖然唔少人批評呢件事「無聊」，但美國嘅美聯社、水銀日報、紐約時報、英國衛報、泰國國家報、阿聯酋海灣時報、南非獨立報、加拿大蒙特利爾公報、福布斯網上新聞等傳媒喺5月底作出報導，令巴士阿叔事件進入另一層次。


「巴士阿叔」呢段短片開創前所未有嘅集體創作浪潮，佢嘅對白唔單只成為眾人嘅口頭禪，相關產品例如改圖、影片Remix、影片改版等亦大行其道、層出不窮，例如巴士阿叔同真正嘅林尚義、Alan Ho、陳水扁、鄭秀文、譚詠麟等人大玩crossover。


巴士阿叔道出普遍香港人心裏面嘅感受，「大家都有壓力」。而且從阿叔面對一件小事都咁暴躁嚟睇，呢種壓力相當容易爆發。喺5月27號有線新聞有關巴士阿叔新聞片段中，有專家話「人人都喺病發邊緣」，反映壓力都市嘅潛在危機。


Elvis反映咗香港青少年嘅心態同埋應付危機能力。Elvis喺事後致電電台，炫耀自己嘅處理手法同埋先見之明，並綿裏藏針咁詛咒巴士阿叔。正面嚟講可以話係世界仔性格，負面嚟講可以話係奴才心態同埋阿Q精神。


事件亦反映社會正向普適計算嘅方向進發。由於現代通訊科技嘅進步，用流動錄影設備、互聯網、流動電話及網誌等技術，可以令到一件本來係每日都會發生，喺傳統傳媒眼中本來無關痛癢嘅事件能夠成為大眾關注嘅焦點。各種媒體嘅價值同埋功能調整喺事件中得到一定嘅反映。


利維持喺法國盧昂一個藥劑業家族出世。 受法國電影《美女與野獸》啟蒙，佢開始立志拍電影，於是開始蒲電影會。1948年，佢拍咗第一齣短片'Aux Quatre Coins'。1949年，佢移居巴黎追尋電影夢。


佢開始睇大量默片同早期有聲片，仲識咗查布洛、尚盧高達、杜魯福等一班電影發燒友，而且積極參與放映後嘅討論會。1950年，佢加入伊力盧馬嘅電影評論雜誌'Gazette du Cinema'，開始寫寫評。同年，佢拍咗第二齣短片'Le Quadrille',由尚盧高達做主角。


佢係1956年拍咗短片'Le Coup du berger'之後，喺1961年拍咗第一齣長片《巴黎屬於我們》。1966年，佢第二齣長片《修女》一度陷入禁映風波，但無礙電影喺商業上取得成功。佢最出名嘅作品《不羈的美女》獲得凱撒電影獎五項提名，而喺康城影展更加贏咗評審團大獎。


間島原本係19世紀後半期越墾朝鮮人創造嘅地理名詞，最初只係指佢開墾嘅江北岸中國假江灘地依家屬於朝鮮族自治州龍井市開山屯鎮光昭村。因江水長期沖刷，導致嗰個灘地喺江中，四面帶水，叫「間島」。因朝鮮語「間島」同「墾土」語音易混淆，朝鮮民就將江北所有越墾土地統稱叫「間島」。


20世紀頭，朝鮮邊界警務署曾擅自將嗰度劃分為北都所、鍾城間島、會寧間島等非法行政區。此後日本入侵時，無視中國領土主權，繼續將嗰度叫「間島」。到依家，仍有好多韓國人同日本人將延邊朝鮮族自治州嘅延吉、和龍、琿春、汪清四市縣合稱「間島」或「北間島」。


個名出自北江啲河水衝積，形成笪似鵝掌嘅沙洲而改成噉嘅名。曾經喺1990年代尾到2000年代初，附近有間同德圍貨運場喺度營運，啲大貨車同貨櫃車成日喺西槎路出入，搞到同德圍一帶烏煙瘴氣同大塞車。後嚟2005年俾新聞日日睇節目大幅度做新聞專題報道之後，交通同周邊一帶環境先至有啲改善。


商場用We Walk Together做主題，V代表Vivid，強調商場係將年輕人消費同埋活力作為主題。雖然商場規模比較細，但係集團依然用「區內大型旗艦商場」咁嘅名頭嚟宣傳佢，同時都希望佢成為西九龍區內地標。


商場店舖每呎租金大概100至200蚊，面積大概700至1,500平方呎，分為6大主題區域，包括潮流服裝、美容及化妝品、鐘錶珠寶、電子影音、特色餐飲同埋大型超市。其中商場入面租用面積最多嘅商戶係fusion by ParknShop超級市場。


租戶亦包括有6間鐘錶珠寶店、化妝品店benefit同埋Guerlain、以至UNIQLO。而服裝店主要就包括有Levi's、initial、眼鏡88、SKECHERS、AIGLE、sports b.、bauhaus同埋Timberland等等。


帶河路喺1921年起，由於條路嘅附近有條涌係啀「帶河涌」先至改咗噉嘅名。起緊條馬路嗰陣，因為被拆嘅鋪頭同埋檔口嗰啲波士都係成班恆大佬出嚟嘅，搞到最後起好條馬路就鬼咁彎曲，起碼600米以內就有9個彎咁多，被人話係廣州市老城區入面最彎曲嘅馬路。


喺1996年，由於廣州嘅城市發展關係，加上廣州市政府喺荔灣區入面開條主幹道，所以呢條路同埋鎮安路、康王直街、康王上街同埋康王下街呢五條路都一齊拆嗮。依家嘅帶河路係重得返距離龍津路冇幾遠嘅一啲咋。有以前95%嘅帶河路路段都已經劃咗入去康王路嘅一部份喇。


衛子夫，史稱孝武思皇后，係西漢漢武帝劉徹第二任皇后，亦係衛青同母異父家姐、霍去病姨媽、漢宣帝劉詢嘅太嫲。佢喺前128年到前91年在位，總共38年，係中國史上繼大明孝端顯皇后王喜姐後在位第二長嘅皇后。佢亦係中國史上頭一位有獨立諡號嘅皇后。


汪學寧工程師，BBS，JP係香港前公務員，1986年加入土木工程署任職土力工程師，2013年升為土力工程處處長，2016年年底退休。任內主力處理冧山泥問題，又積極發展岩洞，推動包括沙田污水處理廠搬去沙田女婆山同屯門藍地石礦場岩洞嘅發展等。


《催眠·裁決》，係2019年上畫嘅港產片，由張家輝、張翰、秦沛、鄭則仕、金燕玲、張兆輝、李尚正、蔡瀚億、蘇麗珊、谷祖琳、郭政鴻、王浩信、艾米、董暢、駱應鈞、楊偲泳主演，劉永泰、黎兆鈞、施柏林執導。電影講用催眠去影響陪審團裁決。


2016年，長隆集團考慮到野生動物世界嘅客流量越嚟越多，加上汽車遊覽區及細火車遊覽區成日打蛇餅，所以直接建議搞纜車系統嚟希望吸引遊客搭車。隨後園方正式落實而逳手起，半佬喺搭車遊覽區入面搞呢個站，不過嗰時以酷酷站做名。


1973年，清子入讀柿之木坂幼稚園，一年之後轉讀學習院幼稚園。佢先後讀過學習初等科、中等科、高等科，響1988年入讀學習院大學國文系。期間，老豆明仁同阿媽美智子都覺得清子第日好可能會嫁人，所以每年阿媽美智子都會帶清子去旅行。


1992年，清子大學畢業之後，轉到山階鳥類研究所做非常勤研究助手，係第一個可以出去做嘢又攞到人工嘅皇室成員。響1998年，清子正式轉為正式研究員，期間仲響赤坂御用地同埋皇居從事鳥類研究，同埋成日參加平凡社嘅《日本動物大百科》嘅編輯，負責寫「普通翠鳥」一節。


響2005年，佢哋進行納采之儀，同年10月攞到私家車嘅駕駛執照，同年11月響東京都千代田區內幸町帝國飯店搞婚禮，除咗父母同埋兩個大佬之外，仲有一啲以前畀人皇籍脫離嘅前皇室成員都有出席，總共有120人出席。


《無神之地不下雨》，係三鳳製作喺2021年推出嘅末日神話愛情影集。由新晉導演洪子鵬執導，金鐘獎編劇簡奇峯同埋新人編劇程雲佳、蘇冠禎執筆，曾之喬、傅孟柏、顏毓麟主演，柯佳嬿、鄭元暢友情演出。喺2020年12月8號舉行演員陣容發布記者會，2021年3月16號舉行殺青宴，2021年10月17號起喺愛奇藝同埋華視主頻首播，隔週六喺八大戲劇台聯播。


中天新聞台嘅政治立場不溜捱視為親北京，而且自2018年起，仲不遺餘力噉追捧嗰陣時嘅高雄市長、即之後代表國民黨參選2020年中華民國總統選舉嘅韓國瑜。嗰陣佢哋同韓國瑜有關嘅報道比例超過五成，係全台最高。


針對有人話呢個係個政治決定，NCC主委陳耀祥就話，個事件冇任何政治勢力介入，只係要話畀所有啲要買媒體嘅財團大老闆聽，要尊重返新聞專業自主，同新聞保持返一定嘅適當距離。面對中華人民共和國國台辦嘅批評，副主委翁柏宗就強調話，包括審查項目、評分基準都好明確，一切都係依法行政，並無審查到電視台嘅政治立場，佢反而唔點名批評緊中國無新聞自由，「連申請都冇辦法」噉。


網絡紅人兼律師呂秋遠表示，呢個決定對於好多家庭嚟講、係相當大嘅福音，以後都唔使為轉台問題而嘈交。佢又比喻話，六年前補考已經通知唨要改善，六年後經過七名委員重新審查過、照舊係以懸殊嘅比數決定唔畀續牌，唔可以歸咎話係新聞自由俾人扼殺。


國台辦話 NCC 唔畀中天電視續牌係民進黨「用政治手段打壓異己」、「已經引起台灣社會各界普遍質疑同強烈批評」中共黨媒《人民日報》都出文話中天電視冇得續牌係民進黨「打壓異己」、「為咗煽動恐中抗中不擇手段、胡作非為。


陳廷驊父輩係劏牛嘅，到佢廿零歲嗰陣，佢去咗上海同當時嘅「染料大王」周宗良學師。1949年，周宗良帶埋兩個助手落嚟香港搞生意，陳廷驊係其中一個。1954年，陳廷驊創立南豐紡織廠。到1970年，南豐紡織上市，之後南豐唔單只經營紡織業務，重開始涉足地產業務，最出名就係起咗南豐新邨，南豐紡織到1989年就畀陳廷驊私有化咗。


2009年，陳廷驊老婆楊福娥以陳做出「不合理行為」為由同佢離婚。到2010年，舊老婆楊福娥同細女陳慧慧出現爭產風波，搞到上法庭，官司一路打到陳廷驊死之後嘅2016年至判楊福娥勝訴，陳廷驊嘅身家要由楊福娥同兩個女三人均分。


張羣，字岳軍，四川省華陽縣人，華陽今屬雙流縣。中華民國政界人士，曾參與推翻大清，之後喺國民政府內，做過唔同官位。官至行政院長，係中國國民黨元老。佢係孫文嘅追隨者，係蔣介石嘅同學。佢喺四任總統嘅資政，包括蔣介石、 嚴家淦、蔣經國同李登輝。


1935年12月到1937年3月，任國民政府外交部長，期間險被酆悌陰謀刺殺。之後任中央政治會議秘書長。1938年1月到1939年12月任行政院副院長，之後任四川省政府主席等職位。抗日戰爭後，參加國共談判，是爲國民黨三代表之一。


希爾達·賀嘉有兩個仔。第一個仔于1946年喺印度出世，個女個名叫皮裏馬維亞·波曼·憋蘭。佢喺紐約成為一個嘅舞蹈家，雕刻家同珠寶設計師。1948年厚格同屋企人移民去咗英國。佢第二個仔名叫大流安士·波曼忍得蘭，于1949年出世。


希爾達·賀嘉六歲開始跳舞。嗰陣嘅佢因為太細個而唔加舞學院，咪佢就加咗舞團。年滿十歲嗰陣佢加咗鮑登維沙芭蕾舞團並隨團遊曆咗歐洲，呢個芭蕾舞團系由格特魯德·鮑登維沙成立嘅。佢哋系艾莎道拉·鄧肯同露絲·聖·丹尼斯嘅擁趸。


1938年3月12號阿道夫·希特勒嘅納粹德國出兵去奧地利，並頒布統治奧地利國嘅法律，嗰時猶太人演出系受到禁止嘅。佢受朋友查理·配塔撤嘅幫助喺逃離奧地利。佢決定到印度去，因為嗰度嘅藝術對當時嘅西方人嚟講系好引人注目嘅。


喺印度賀嘉得到機會將新嘅體會融入佢做嘢，尤其系印度舞嘅手部動作。喺印度古典舞上有三百幾種手部動作，用于表達生命與自然。1941年賀嘉喺孟買成立新嘅舞學校，佢冇偏見嘅收受咗嚟自各種族、宗教同國籍嘅營員。


佢去咗英國之後先幾個月，就參加咗新嘅劇院同公園表演嘅舞團。佢再次成立一間新嘅舞學校，名叫“希爾達·賀嘉現代舞學校”並仍然忠于一個優秀舞者要身心合一嘅教學風格。佢喺倫敦嘅突破系1951年嘅首次公演受卡米爾·聖桑啓發嘅‘喺海域下’。


作品受到佢所經曆同教學過嘅城市同國家嘅好大影響。1972年佢表演喇‘抗洪嘅人’，關於中國共産黨路易·艾黎嘅生活。1975年嘅‘岩畫’寓意咗倫敦藝術同文化嘅影響。1983年嘅‘阿帕撒拉斯’系有關探索印度嘅經曆。


賀嘉尤其為佢同殘障人士。嘅合作覺得牙擦。佢創建咗一種舞療法，等同佢個仔大流安士一樣有唐氏綜合症嘅低能兒童可以得到益處。喺1968年，賀嘉系第一位同有嚴重學習阻滯嘅少兒企喺擂台嘅編舞，呢個舞表演名叫‘向光’，襯愛德華·格裏格嘅音樂喺薩德勒斯威爾斯表演。


希爾達·賀嘉畀三代編舞同舞者留低咗深遠嘅影響。佢教學嘅標准好高，唔怕冒險，佢學生們都好鍾意佢教學方式。佢摅誠又無偏見嘅接受學生，尤其系有智力缺陷嘅學生。賀嘉嘅一位學生，渦副崗·斯坦格延續咗佢同殘障同有唐氏綜合症同自閉症學生嘅合作。


斯坦格、身智同專業人士。殘障人士。創立咗AMICI歌舞劇院集團。佢系英國第一個相容咗殘障人士。嘅舞集團。斯坦格講賀嘉通過佢作品表演教咗畀佢正直同老實。佢喺維也納奧德翁劇院為榮譽紀念佢導師厚格表演喇其舞作品。


九龍東軍營以前係駐港英軍嘅軍營，奧士本軍營呢個名係紀念1941年香港保衛戰中陣亡嘅一名加拿大指揮官莊·羅拔·奧士邦。1990年代初，奧士本軍營響聯福道以東嘅地段，撥咗畀香港浸會大學興建逸夫校園、聯校運動中心同埋部份浸會大學道校園。


2012年南丫島海難係香港海難，事發2012年10月1號晚，國慶煙花匯演開始大半個鐘頭之前，兩船喺南丫島北面榕樹灣對開相撞，一船爲港九小輪渡輪，重行得，另一船爲香港電燈街渡，沉咗，致卅九人死，九十二人傷。


海泰號，英文Sea Smooth，係港九小輪雙體船，擁有權證明書冧把A10263。船二零零三年造，長廿八米、闊八米，法定載客人數三百八九人，最快行到每小時廿四浬，原屬珀麗灣客運，舊名珀麗灣六號，後轉入港九小輪名下。


南丫四號，英文Lamma IV，香港電燈嘅客船遊艇，之前稱街渡，擁有權證明書冧把A9153，可坐二百人，載香港電燈職員同埋家屬參觀完南丫發電廠後，喺當晚約八點十八分，由榕樹灣開出，駛去維多利亞港中部欣賞「國慶煙花匯演」，當時全船一百廿四人，三人為船員，一百廿一人為搭客。


消防處喺晚上八點廿三分收到報告，八點卌一分到場救援。當局派出海事處、警務處、消防處、醫療輔助隊、香港聖約翰救傷隊同埋醫院管理局等過千人參與救援任務。至10月2號凌晨1點，有百另一人被救，八人死，超過廿人失蹤，傷者分別被送到海怡半島嘅公眾碼頭同南丫島，再轉送律敦治醫院、瑪麗醫院、東區醫院同埋伊利沙伯醫院治療。


龍舟，又叫做唱龍舟，同木魚、南音、粵謳與及板眼一樣係粵調。 嚮清朝經已開始有，一到端午節個陣時個啲龍舟公就會一隻手拎住支木做嘅龍舟仔，一隻手拎住支木棍仔，掛住個鑼仔同鼓仔，出到街出便，一自唱一自敲。噉就叫做唱龍舟。


龍舟歌嘅出現同流浪藝人係節慶期間行乞討錢有關。佢哋往往揸住木雕嘅龍船逐家逐戶行乞，尤其係五月端午時節，藝人一手揸住上有龍船嘅木長棒，一手自敲小鑼小鼓伴奏，口唱吉祥歌文。龍舟歌接近木魚歌嘅說唱模式，後者係清唱，而龍舟歌只伴以小鑼小鼓，本質上仍然係清唱，所唱歌腔常常靠腔口帶動，自由度頗大。


「有個消息，講來幾新。都算市場之內，嘅好新聞。美國紅番，來港推銷產品。木材魚類，種類繽紛。從來未見，堪稱妙得很。屆時一定，會哄動好多人。點想現在定單，竟然鹿角是問。令到紅番代表，奇怪深深。鹿角有茸，定貨之人豈苯。


依據制裁嘅要求，被制裁嘅高官在美資產唔論係直接或間接持有，只要超過一半嘅權益都會被凍結，仲要需向財政部下屬嘅外國資產控制辦公室報告。另外除非美國當局嘅許可，否則任何當地嘅機構都唔可以同被制裁人有業務嘅往來，唔可以向對方提供資金、貨品或服務。


美國政府認為制裁名單入面嘅官員損害緊香港自治同埋香港人嘅言論自由同集會自由，又點名批評名單頭號人物嘅林鄭月娥喺2019年試圖通過《逃犯條例修訂草案》，同埋2020年推動《香港國安法》立法入面扮演住關鍵嘅角色。


中華人民共和國外交部喺8月10號嘅例行記者會上面，批評美國嘅行徑係「公然插手香港事務，粗暴干涉中國內政，嚴重違反國際法同國際關係基本準則」，對呢單嘢「堅決反對」同埋「強烈譴責」，同時宣佈搞「反制措施」，對喺「涉港問題上表現惡劣」嘅美國11名政治人物實施制裁，不過就未講清楚具體嘅制裁內容。


1895年發明無線電通訊，但係向意大利政府請求資助失敗。1896年喺英國進行咗14.4公里嘅通訊試驗成功，並取得專利。1897年喺倫敦成立馬可尼無線電報公司。1901年12月12號，馬可尼嘅研究小組，喺紐芬蘭接收到從英國發送出來嘅第一個橫跨大西洋嘅無線電信號。


由於伶盜龍喺電影《侏羅紀公園》入面有搶眼嘅表現，而喺續集《侏羅紀世界》入面更加有著重描寫佢哋嘅高智能，搞到好多人甚至將戲入面錯誤翻譯嘅「速龍」又或者係「迅猛龍」一詞嚟代指原本嘅伶盜龍。不過，侏羅紀系列電影入面經過基因修改嘅伶盜龍同現實其實有好大差別。


沙士病毒2型Omicron變種，俗稱Omicron變種病毒，係隻引起武漢肺炎嘅沙士病毒2型嘅變種病毒，2021年11月9號首先喺波茨華拿發現，並喺英國、德國等國家都有病例得到確認。佢亦都係第一種兼有完全免疫突破同埋相當程度嘅感染性嘅病毒變種。


敏昂萊率領嘅緬甸國防軍喺羅興亞人危機、反政變示威同鎮壓緬甸少數民族等問題上被認為犯咗戰爭罪同危害人類罪。根據英國聲援緬甸組織嘅評述，佢係緬甸人權改善、民主改革、和平、現代化同埋改善緬甸健康、教育嘅主要障礙。


敏昂萊1956年7月3號喺德林達依州嘅土瓦出世。佢喺1972年讀拉達高中通過咗預科班。佢喺1972年至1973年喺仰光藝術科學大學讀法律，然後喺1974年入讀國防服務學院第19期。喺1977年12月被任命為緬甸軍隊嘅少尉。


2011年11月，根據網上新聞雜誌《伊洛瓦底》報導，外界普遍認為敏昂萊喺當月同中國軍方官員舉行會談，同埋佢同中國達成雙邊防務合作協議之後又舉行咗會談，同當時嘅中共中央政治局常委兼中國國家副主席習近平就中國喺克欽邦衝突方面嘅合作問題進行咗討論。


2021年2月1號，緬甸軍方喺佢領導下發動軍事政變，奪取以昂山素姬同溫敏為首嘅原政府政權，隨後成立緬甸國家管理委員會作為軍政府領導機構，由佢做軍政府領袖。同年8月，軍政府任命敏昂萊為總理，又宣佈緊急狀態延長到2023年8月。


昆士蘭自由國家黨係澳洲昆士蘭州嘅一個保守主義政黨，2008年由原澳洲自由黨同埋澳洲國家黨喺昆士蘭嘅黨部合併組成，並由勞倫斯·斯普靈博格擔任首任黨魁。自由國家黨係自由黨嘅全額成員，而開國家黨入面就有觀察員資格。


陳炳銓2004年喺加拿大麥科文大學畢業，主修舞台製作，畢業後返香港參與舞台製作及演出，2010年參演now TV嘅廣告後畀電視台賞識，開始做電視節目主持。2016年隨住ViuTV開台而轉去ViuTV做，做過唔少節目嘅主持同旁白。


金沙洲係廣佛都市圈嘅中心，嗰度橫跨廣州同佛山，而家係屬廣州市白雲區同佛山市南海區黃岐同里水睺實，不過佢凈係得9平方公里嘅地俾廣州睺住。呢度重係廣州市政府嘅其中一個經營性土地嘅重點儲備區。呢個島話屬廣州又得，話屬佛山又得。


《開心魔法》係《開心鬼》系列電影嘅第六集，監製黃百鳴、導演葉偉信、主演黃百鳴、古天樂、閆妮、吳尊、吳京等，2011年12月1號喺全國公映，領銜賀歲檔，而家已經賣畀英、美、加、澳、韓等十幾個國家同地區嘅院線發行權。


兩棟樓代表華懋集團老細龔如心，同佢個畀人綁架失蹤多年嘅老公王德輝，中間有一條玻璃天橋連接，寓意夫妻手牽手永不分離。不過唔理高低，成個建築叫如心廣場，而英文就叫Nina Tower。棟樓喺2007年12月落成，但龔如心等唔到呢一日，就響2007年4月3號病死，睇唔到佢開張。


其實如心廣場原本設計唔係噉。原本打算用80億港銀起108層高，有成520米，要高過吉隆坡雙子塔，會係世界至高嘅樓。外表金光閃閃，上面重諗埋掛We love Hong Kong。起嘅原因係華懋雖然係香港大地產商，不過起親多數都係新界中低價住宅樓，冇自己嘅地標。


華懋趕住1997年前用嗮乙種換地權益書，所以就1993年用嗮佢來換荃灣呢塊地。加上見到信和集團同新鴻基地產夾分起嘅地標中環廣場，唔響中環都一樣咁掂，華懋都可以響荃灣有樣學樣，起個地標帶動周邊發展。不過呢個起世界至高地標嘅算盤打唔響，因為中英政府1991年好快就決定要響赤鱲角起新機場，而荃灣上空響正航道，香港政府1995年1月決定唔畀佢起咁高，最多只可以起324米。


音級係指兩個音之間喺五線譜上面嘅距離，喺樂理上面習慣用「度」嚟表示。用五線譜嚟睇，每條「線」同中間嘅「間格」都代表一個音級，當兩個音喺同一條「線」或者「間格」嗰陣，噉就叫一度。如果兩個音係喺「間格」同「線」嘅上下一級，就叫兩度，如此類推。


宮澤喜一，日本政治人，曾經做過內閣總理大臣、經濟企畫廳長官、通商產業大臣、外務大臣、內閣官房長官、內閣副總理、大蔵大臣、郵政大臣、農林水產大臣、財務大臣、自由民主黨總務會長同總裁。因為響做完首相後再次出任大蔵大臣，所以又畀人叫做「平成嘅高橋是清」。


1991年11月5號，海部俊樹宣佈唔撈，由宮澤喜一接任做首相，係日本最後一位官僚出身嘅首相。但係佢響壞賬處理問題上受到好大爭議，導致1993年社會黨提出內閣不信任案，點知同屬自民黨嘅小澤一郎，聯同羽田孜食碗底反碗面，竟然投下關鍵性嘅支持票，最後獲得通過，將宮澤喜一趕落台，由新黨代表細川護熙接任。


1996年，宮澤東山再起，當選眾議院議員。1998年，時任首相小淵惠三唔識搞經濟問題，就搵咗之前做過大藏省、因而處理金融問題好叻嘅宮澤做大蔵大臣，所以又畀人叫做「平成嘅高橋是清」。2001年，宮澤調任財務大臣。


班拿貝球場坐落響馬德里查馬丁區卡斯提亞大道，前身係新查馬丁球場。1944年9月5號，皇家馬德里請嚟建築師文奴·門尼奧士·蒙斯特里奧、路易·阿勒曼尼·索勒嚟起新球場，同年10月27號開始起。新查馬丁球場最終響1947年12月14號起好，嗰時場地可以容納七萬五千幾個人。


李建邦，中學讀中華基督教會譚李麗芬紀念中學，2010年全港學界足球精英賽冠軍成員，讀書期間兼職香港海洋公園哈囉喂嘩鬼演員，攞過「最佳巡遊嘩鬼演員獎」，畢業後做自由身表演工作。之後考入香港賽馬會見習騎師學校，成為騎師學員受訓，後來因健康理由離職。


「能」呢個字原本唔係指某種特定既表演藝術，而係指任何唔模仿、唔滑稽、有故事既表演藝術。除咗猿樂之外，呢個名亦都可以係其他表演形式，但係隨住猿樂既流行，猿樂幾乎等同能樂。到咗公元1881年隨著能樂社既成立，猿樂改名做能樂，能劇係一種靈異題材既歌舞劇。


能劇通常係用傳統文學既故事做基礎，將鬼神等既超自然力量人形化，然後由主人公講個古仔。能劇既面具、服裝同埋各種道具都係以舞蹈為基礎，需要訓練有素既演員同埋音樂家去表演。情感既傳達主要是透過傳統手勢，而標誌性既面具代表鬼魂、女人、神靈同埋惡魔等角色。


馮華健1994年成為香港頭一位唐人律政專員，1997年成為特區頭一位法律政策專員，負責制訂香港政府嘅法律政策。1998年離開政府，先後喺哈佛大學擔任訪問學者同喺耶魯大學擔任高級訪問院士。1999年年中創立「中國法律協會」，並成為創會會長。


大埔頭徑，香港一路，喺大埔頭，英文Tai Po Tau Drive。佢雖然叫徑，但唔係行人小徑。條路程勾形，部份路段為衞奕信徑第八段。佢東面起自大埔頭路口，之後向南行，夾喺太湖花園第二期同大埔三育中學之間，之後向南屈西，橫過大埔頭遊樂場。


英國創作歌手Adele推出咗三張大碟，兩張細碟同十五張單曲。 Adele喺2006年同XL唱片公司簽約， 然後喺2008年推出佢嘅第一張專輯《19》。《19》喺英國專輯排行榜獲得第一名，而佢嘅單曲《Chasing Pavements》喺英國單曲排行榜獲得第二名。


基督再來嘅問題一直困擾帖撒羅尼迦嘅教會。保羅畀帖撒羅尼迦人第二封信講到佢哋嘅信仰問題，係佢哋認為基督再來嘅日子已經到咗。保羅糾正佢哋嘅錯誤，指出基督再來之前，由於嗰個假基督嘅神秘「不法者」嘅誘惑，世上嘅罪惡將會發展到最高峰。


流行前線係中國廣東省廣州市入面嘅其中一間好出名嘅地下商場。佢係廣州市入面第一間同地鐵直接通埋一齊嘅大型商場。呢間嘢入面有賣中國同國外嘅名牌商鋪，重有日本、美國、臺灣等各類美食都喺埋一齊嘅商業美食天堂。


金花廟建喺清朝乾隆廿七年，相傳係一位叫賴國民嘅藥師因發現金花聖母嘅神位而令佢病妻好返而設立。座廟喺1970年代重修。傳說粵劇名伶、金花廟善信關德興師傅同金花廟住持，曾分別得到金花娘娘報夢，關德興喺1996年去世後更被封為「護法大將軍」，佢嘅肖像放喺金花娘娘左邊受人供奉。


《大鬧廣昌隆》 係香港無綫電視製作嘅民初劇集，改編自粵調故仔《大鬧廣昌隆》，周海媚、林家棟、郭少芸、陳啟泰領銜主演，羅樂林、鄧兆尊、楊羚、金興賢、韓馬利、曹眾、李成昌、羅蘭、單立文、艾威主演，楊錦泉監製。


孫亮係吳大帝孫權最細個仔，所以最初佢唔係太子。然而，佢大佬孫登早年瓜咗，而另一個阿哥孫和就因為被陷害而被廢太子之位，於是孫權就立孫亮做太子。孫權於252年瓜咗，孫亮繼位做皇帝，嗰陣得八歲。太平三年九月廿六，永寧侯孫綝發動政變，將孫亮廢做會稽王。


佢喺山西稷山出世。1982年畢業於北方交通大學電信系鐵道信號專業，獲工學學士學位，並留校，歷任通控系講師、副教授、教授。於1987年、2005年分別獲工學碩士、博士學位。1997年起擔任北方交通大學副校長、黨委常委，2004年升任常務副校長，2008年3月升任校長，2017年5月升任黨委副書記，2019年5月起唔再擔任北京交通大學校長、黨委副書記。


其專業領域為交通信息工程及控制，曾經擔任過中國交通系統工程學會副理事長，北京鐵道學會副理事長、中國城市軌道交通協會副會長，為中國軌道交通列車運行控制系統做出系統性貢獻。2017年11月，當選為中國工程院信息與電子工程學部院士。


2013年亞洲冠軍盃總決賽係2013年亞洲冠軍盃最後一輪比賽，分兩回合踢，第一回合喺2013年10月26號踢，第二回合就喺2013年11月9號踢。兩回合計總比分勝出嗰隊就係冠軍，兼代表亞洲區打2013年世界冠軍球會盃。


呢幾本書得到好大回響，隨之而嚟係唔少數學家都提供咗數量可觀嘅新數列。呢啲資料多到再冇辦法以書籍形式管理，當資料庫達16,000篇時，斯洛恩決定將佢放上網，首先係1995年嘅電子郵件服務，一年後成為網站服務。


2014年4月3號朝早十點左右，威翠花園發生一單懷疑墮樓事件。威翠花園一個住戶話響單位入面突然聽到平台發出巨響出去睇吓，發現一個男人瞓響二樓平台到，叫極都冇反應，之後去管理處叫管理員報警。消防救援人員接報到場之後證實個男人已經死咗。


司警局人員調查，確認死者身份姓盧，男姓，廿四歲，澳門居民，根據佢屋企人話死者生前患有精神病，曾經接受治療，而家住響澳門一間康復中心。根據中心職員話，事主響3號清晨七點之前已經出咗去，但係之後失去聯絡唔知去向。


直到接到司警局通知先知呢單嘢。司警之後同現場大廈嘅住戶查詢，冇任何結果，之後去大廈廿二樓天台，發現入口鐵門冇上鎖，任何人都可以自由出入，再響伏屍地點往上望，發現廿一樓嘅簷篷明顯爛咗，估計係跨越天台圍牆，企響簷篷上邊跳落嚟，同伏屍跌落地點脗合。


第一沓前堂面闊三間13.24米，進深兩間6.26米，花崗條石鋪四個梯級，鑊耳封火山墻，龍船脊，有明顯嘅舉折同升起。前牆明間凹入做門廊，次間牆頭灰塑蓮花托出檐，如意木封檐板，對縫青磚石腳牆，墻厚0.44米。


第二沓面闊三間13.20米，進深三間12.38米，十一架。屋頂形制同第一進差唔多。碌灰筒素瓦，瓦當滴水剪邊，如意木封檐板，有五個花崗石梯級，側邊有抱鼓。紅砂岩臺基。明間前邊有木額枋，兩次間起磚牆，牆中間砌磚雕通花。


富豪喺1915年已經形成，屬瑞典軸承廠，不過1926年之前冇任何活動'冇任何活動'?what do you mean??。1927年4月14號，量產嘅汽車出廠，公司正式成立。1935年富豪完全脫離瑞典軸承廠。


《幸運是我》，係2016年上畫嘅港產片，由惠英紅、陳家樂、劉雅瑟、吳業坤、張繼聰、吳日言、林兆霞、周俊偉、車婉婉、郭穎兒、麥方喬、錢小豪、邵音音主演，羅耀輝執導。套戲主要圍繞住惠英紅飾演嘅腦退化病人。


中國共產黨實際上係喺1921年7月23號成立，中國共產黨第一次全國代表大會亦係呢一日喺上海舉行。將7月1號定做中國共產黨誕生紀念日最早係由毛澤東喺1938年5月響《論持久戰》呢篇文提出，1941年6月，中共中央第一次發文件將7月1號定為中國共產黨嘅誕生紀念日嚟慶祝。


佢喺最知名嘅著作《君主論》一書中闡述咗一個君主應該用點樣嘅統治手段至可以保住自己嘅政權。馬基雅維利主要關注嘅係「新君主」嘅部分，因為世襲而來嘅君主由於人民已經習慣咗舊政權，統治困難比新君主要少。世襲君主要做嘅只係小心維持佢既有嘅制度，但新君主為咗維持佢奪取嘅土地，要構建一套新嘅而恆久嘅權力架構就唔係一件簡單嘅事。


國立競技場，日本運動場之一，喺東京，實址東京都新宿區霞丘町十番一號，明治神宮外苑西北之側。佢原址為國立霞丘陸上競技場，再前身為明治神宮外苑競技場。重建之故，亦曾叫新國立競技場。而之前就叫舊國立競技場。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


喺2003年嘅廣州地鐵規劃入面，舊2號綫一分為二之後嘅東西向路段出現咗「白鶴洞站」嘅車站，位置喺而家白鶴洞嘅鶴洞路，廣鋼對面一帶。但隨後嘅規劃將東西向路線改成1號綫，而且重新規劃成過河後到沙園站，轉去工業大道中同工業大道南嗰邊。


佛山地鐵開始喐手搞試驗段之後，呢個站重未有動靜。直到2009年5月先至開始喐手起呢個站，2011年6月1號起好。本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖。結果地鐵部門決定先將1號綫東延段開到燕崗做總站，嚟解決點解1號綫開通之後，長期點解客流冇咁火爆同廣佛候鳥上班時，成日到西朗站後出站轉巴士嘅情景。


鶴洞站附近都係啲居民住宅小區同附近嘅工廠單位機構，上落客啲人大多數係附近啲坑口村、廣鋼小區附近住啲居民同返放工啲人，返放學啲學生為主。喺呢個站開通之前，啲人會揀最近嘅西朗站一帶上落，但呢個站開通之後，附近住啲乘客同返放工啲人都唔會去西朗站一帶上落。


動畫第二部《遊戲王－怪獸之決鬥》由東京電視台播映，共224集，以卡片怪獸決鬥為主線。台灣中華電視公司同香港亞洲電視本港台都譯為《遊戲王－怪獸之決鬥》，台灣自2001年每逢星期日晚上6點半播放，香港自2002年開始分階段播放。


「原作」動畫版本結束後，開始播放《遊戲王GX》。故事劇情上同「原作」冇直接關係，但偶有部分「原作」角色、劇情會出現。主角遊城十代係武藤遊戲嘅繼承人，體內擁有「霸王」嘅靈魂同力量，擁有元素英雄牌組。遊戲王GX動畫總共180集。


接續遊戲王GX嘅係《遊戲王5D's》，用一種叫D輪嘅交通工具做卡片決鬥，故事背景係幾十年後嘅童實野市，主角不動遊星。主角個性上比前兩代成熟，擅長修理機械、物理學，擁有紅龍嘅力量，前期主要嘅牌組伙以垃圾戰士為主要王牌嘅垃圾系牌組，後期就經常變換牌組內容，王牌卡係星塵龍。


之後又有《遊戲王ZEXAL》，主角九十九遊馬，故事時間設定為近未來，決鬥盤有更大幅度嘅進化，配合決鬥鏡進行AR決鬥，AR決鬥中會使虛擬影像實體化嘅怪獸更擬真，並會模擬決鬥附近嘅場地被怪獸破壞嘅情形，決鬥結束後虛擬影像模擬出嘅場地破壞效果會消失。


由海馬瀨人所開發，決鬥盤中即帶有虛擬影像系統，初期嘅決鬥盤係以圓盤形式呈現，自己嘅回合中出好牌，必須用丟擲決鬥盤使其旋轉，射出虛擬影像，同對方所出嘅怪獸戰鬥。戰鬥城市篇，海馬瀨人又再次改良決鬥盤，名為次世代決鬥盤，新決鬥盤無需再有丟擲動作，改進缺點，同時必須著裝上左手，同人決鬥時，決鬥盤會變形展開，並且向外射出隱藏自決鬥盤下嘅虛擬影像裝置。


決鬥者戴好次世代決鬥盤決鬥時，同三千年前古埃及神官使用精靈進行決鬥嘅樣好神似。另外，杜馬篇中有杜馬組織成員專用嘅決鬥盤，造型類似蠍子，主體外圍有奧雷卡爾克斯嘅符號，決鬥時則係由主體盤中延伸出托盤來。未來5D's嘅世界，次世代決鬥盤再進化，決鬥盤中搭有Moment動力，會自動散發出彩色嘅光輝，擁有自動洗牌、退牌、選牌、加到手牌功能。


近未來ZEXAL嘅世界中，決鬥盤更大幅度嘅進化，除保留5D's中嘅功能，平時可以收納成更小嘅形式，展開後擁有觸控螢幕介面，螢幕會顯示決鬥場上嘅卡片，要發動蓋卡時則直接點選螢幕上嘅卡片即可以發動，搭配決鬥鏡後進行AR決鬥，使得虛擬影像擬真出來嘅怪獸更加真實，並且會模擬周圍環境被攻擊效果破壞嘅樣，決鬥結束後亦解除模擬，視野內嘅建築物等等都會恢復原狀。


遊戲係童實野高中嘅學生，經常自己玩單機，運動神經差，同真崎杏子青梅竹馬，而遊戲嘅心裡面其實好想交友，爺爺八年前盜墓得到裝有神秘寶物嘅黃金櫃，裡面係一塊塊嘅積木，遊戲認為只要拼好積木並許願，願望就會成真，八年內遊戲成日無法拼好神祕嘅寶物，去學校，城之內睇唔過遊戲自己一個人玩、行事懦弱，假藉要讓遊戲成為真正男子漢嘅名義，偷走黃金櫃中其中一塊積木，並丟到水溝中，有次高中學長牛尾傷害城之內、本田，並向遊戲威脅索取保護費後，遊戲心煩嘅同時卻將寶物越拼越順手，最終組成倒金字塔嘅樣，但中間少塊積木，就係城之內偷走嘅，城之內因被遊戲言語感動，真正同遊戲成為朋友，被牛尾毆打後將丟到排水溝嘅積木揾返，讓遊戲嘅積木組合完成，就出事，繼承三千年遊戲知識，由千年積木中嘅另一個黑暗人格蘇醒，黑暗遊戲故事展開。


一卷神秘嘅錄影帶，千年神器中千年眼嘅擁有者，貝卡斯·J·克羅佛多在錄影帶中使用黑暗決鬥向武藤遊戲挑戰，但武藤遊戲卻為時間終止而敗北，武藤雙六嘅靈魂也因此被千年眼嘅力量封印在靈魂封印卡中，武藤遊戲為了救回靈魂被囚禁嘅爺爺，前往決鬥者王國找貝卡斯決鬥，同互信嘅夥伴們以及心中嘅另一個自己並肩作戰。


戰鬥飛行船行駛人工島嘅途中，飛行船系統卻遭受到外來嘅入侵改寫了系統，因而改變了航線，阻擋在武藤遊戲等人面前嘅這個巨大機動要塞究竟係什麼？而又出現了神秘嘅人，自稱係五巨頭，他們還要武藤遊戲等人嘅身體，一場賭上各人性命嘅決鬥，究竟鹿死誰手呢?


戰鬥城市最終決戰開始，每個決鬥者都各自有戰鬥嘅理由，城之內為了成為真正嘅決鬥者、救出被馬利克進行黑暗遊戲懲罰嘅孔雀舞，海馬為了與宿敵遊戲決鬥、為了剷除可惡嘅古魯斯首腦並得到太陽神、為了完成海馬樂園嘅夢想，遊戲為了實現與城之內嘅諾言、與海馬宿命嘅對決、救出被闇馬利克施予黑暗遊戲懲罰嘅人、更為了自己遺失嘅記憶，最終誰能夠贏得勝利，得到三張神之卡，成為戰鬥城市嘅冠軍，得到決鬥王嘅稱號。


為了尋找寄宿在千年積木中無名法老王靈魂嘅真實姓名與記憶，武藤遊戲與朋友們踏上了埃及之旅，在記憶石板嘅背後，解開了無名法老王嘅過去記憶，?良也趁此時蠢蠢欲動，利用了千年輪嘅黑暗力量，在千年積木內進行了一場黑暗RPG，這場黑暗RPG遊戲中，直接以無名法老王嘅記憶當作背景，闇遊戲必須從這場黑暗遊戲中找回自己嘅真實姓名、得知自己嘅過去，並且打敗大邪神佐克，再一次封印，否則大邪神佐克也會在現實世界中復活，而最後，又有什麼樣嘅試煉等著武藤遊戲。


海馬跟貝卡斯玩一場賭牌遊戲海馬贏了，海馬從貝卡斯那裡拿走了兩張卡，一張係青眼光龍，另一張係有邪惡力量嘅光之金字塔，在遊戲奄奄一息嘅時候，海馬快要打敗遊戲嘅時候，阿納畢斯出現了，他能夠戰勝這個空前強大嘅敵人嗎？


中國商人見日本嘢大賣，就去違法製造假卡圖利。雖然假卡平過正版，甚至有生產正版冇嘅產品同簡體中文版，不過假卡粗糙，用假卡嘅人容易被人發現且已違法。盜版卡係官方所舉辦嘅任何比賽唔容許，而且主要卡鋪係唔歡迎客人用假卡同非法交易。


網上侵權問題嚴重，削減正版官方收入，《遊戲王Online》關閉原因非此莫屬。據《遊戲王 ONLINE DUEL ACCELERATOR 終止服務公告》指，上網服務已自2012年9月30號下晝5點關閉。


關閉之前，盜版作品「自動對戰系統」同其他「假網站」就提供近乎《遊戲王Online》嘅「線上對戰服務」。翻版作品無論卡片種類、圖案，至對戰設計各方面，顯然抄襲自Konami嘅「遊戲王對戰卡」。有關嘅侵權作品質量差劣，玩家人品欠佳，私隱被盜。


相關嘅盜版平台進行遊戲，可知程式錯誤不斷、伺服器斷線、玩家講野唔客氣，無禮失德、甚至作弊。不過，網上侵權問題冇因正版倒閉、司法介入而收歛，反而橫行互聯網。「自動對戰系統」出現「有人辭官歸故里，有人漏夜趕科場」嘅情況，出版多國語言版本。


網上侵權仲有最基本「非法下載」，受害係遊戲王單機電玩。GBA、PSP，甚至NDS嘅任何電玩遊戲，都可以出現都各大論壇網站中。只要盜版用家已安裝遊戲機模擬器，再上網下載遊戲嘅檔案，或破解官方嘅電玩遊戲就玩得。


2015年太平洋颱風季泛指喺2015年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至11月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2020年太平洋颶風季。喺西太平洋產生嘅熱帶風暴係由日本東京颱風中心命名，國際編號係20xx，而美國聯合颱風警報中心會將嗰帶嘅熱帶低氣壓編上W字尾嘅編號。


1月13號上晝7點30分，聯合颱風警報中心對佢發佈熱帶氣旋形成警報，並對佢嘅評級提升為「HIGH」。上晝8點，日本氣象廳將佢升格為熱帶低氣壓。下晝8點，日本氣象廳對佢發出烈風警報。同時，聯合颱風警報中心將佢升格為熱帶低氣壓，並畀咗冧巴01W。


1月17號上晝2點，聯合颱風警報中心將佢升格為一級颱風。上晝8點，日本氣象廳將佢升格為颱風。下晝5點，日本氣象廳將佢降格為強烈熱帶風暴。下晝8點，聯合颱風警報中心將佢降格為熱帶風暴。下晝11點，日本氣象廳將佢降格為熱帶風暴。


2月7號上晝6點30分，聯合颱風警報中心對佢發佈熱帶氣旋形成警報，並對佢嘅評級提升為「HIGH」。上午8點，日本氣象廳對佢發出烈風警報。下晝2點，聯合颱風警報中心將佢升格為熱帶低氣壓，並畀咗冧巴02W。


2月11號上晝2點，聯合颱風警報中心將佢降格為二級颱風。上晝5點，日本氣象廳將佢降格為強烈熱帶風暴。上晝8點，聯合颱風警報中心將佢降格為一級颱風。下晝2點，日本氣象廳將佢降格為熱帶風暴。同時，聯合颱風警報中心將佢降格為熱帶風暴。


2015年3月23號，一個低壓區喺馬紹爾群島西南面形成，美國海軍研究實驗室畀個擾動冧巴98W。聯合颱風警報中心3月24日上晝10點半對佢喺24個鐘內形成為熱帶氣旋嘅機會畀咗「低」嘅評級。3月25日上晝7點半，聯合颱風警報中心對佢嘅評級提升為「中」。


2015年1月2號，熱帶風暴薔薇嘅背風低壓喺沙巴以西海面上發展，美國海軍研究實驗室畀個擾動冧巴90W。上晝8點，聯合颱風警報中心對佢喺24個鐘內形成為熱帶氣旋嘅機會直接畀咗「MEDIUM」嘅評級。下晝2點，日本氣象廳將佢升格為熱帶低氣壓。


基本法規定澳門特別行政區政府嘅角色、產生辦法、官方語言、權利、義務、特別行政區同中央政府嘅關係、政治體制、基本法解釋及修改辦法等。基本法指出澳門主權移交前原有嘅法律、法令、行政法規以及法規經必要修改後予以保留。


金正男係朝鮮民主主義人民共和國已故最高領導人金正日個大仔，阿媽係已故影星成惠琳。佢本來係朝鮮第三代接班人，2001年非法去咗日本東京迪士尼樂園玩，俾金正日知道之後將佢趕走，之後同屋企人一齊流亡去咗歐洲。


2017年2月13號上晝，金正男喺馬來西亞吉隆坡國際機場俾2個懷疑係由北韓特務組織派出嘅女人落毒殺死，終年45歲，兇手走甩咗。後嚟馬來西亞警方介入調查呢單案，確定兇手係嚟自印尼西冷嘅茜蒂艾莎，同埋嚟自越南南定嘅段氏香。


嗇色園喺1969年開辦第一間學校，而家開咗4間資助中學、3間資助小學、1間連貫式中小學、7間非牟利幼稚園、1間自然教育中心暨天文館，同2個生物科技教育服務項目。學生人數逾萬人，教職員亦都有800幾人。


2012年7月19號凌晨，利民大廈揭發一單兇殺案。繼7月14號揭發一單命案，唔夠一個禮拜澳門再揭發兇殺案。司警發言人徐一平話，兩單案之間並無關係，亦唔能單單憑呢兩單案，就推斷澳門治安惡化。而目前冇跡象話澳門治安續漸惡化。


女死者姓吳，三十一歲，日籍中國人，持日本護照，冇藍卡，獨居響利民大廈一個單位。案中吳女住喺日本嘅五十三歲媽媽，因為同個女失去聯絡超過十日，響18號晚黑從日本搭飛機來澳門，19號凌晨去到個女住嘅單位出面拍門但係冇人應門，重聞到臭味，覺得可疑。


佢打電話報警重叫埋開鎖佬來開門，發現個女瞓響廳同房之間嘅地下死咗。司警局響凌晨一點四十五分接到治安警通知，即刻派員接手調查，司警人員經過初步檢查，女死者瞓響廳同房嘅地下，身上衣服整齊，單位門窗完好，室內物件整齊，冷氣機開住，屍體已經腐爛發臭，初步估計死咗超過一個禮拜。


調查又發現女死者手踭同個肚有傷痕，當中嘅胃曾經被利器拮入造成致命傷，地上留底大灘血漬，估計失血過量而死。但係現場搵唔到兇器，所以將案件列做謀殺，司警兇殺組又執走單位一啲物件証物全力偵查。而大廈管理員話，吳女近期由一個男子陪同入住單位，但係單位係吳女獨居嘅。


《聲夢JUNIOR》，前名《聲夢Summer Camp》，係香港無綫電視製作嘅選秀節目，喺翡翠台播放，係《TVB攜手創無限節目博覽2022》節目之一，由「億世家電器」特約贊助。《聲夢JUNIOR番外篇》就記錄咗Junior學員參賽嘅歷程同當中嘅小插曲，喺myTV SUPER中播出。


節目延續《聲夢傳奇》精神，幫介乎11至15歲有志於演藝嘅青少年提供歌舞訓練機會。入圍參加者被安排參予唔同訓練，仲有機會跟隨《聲夢傳奇》部分學員或者專業導師學藝。最後勝出嘅四強參賽者會有機會成為《聲夢傳奇2》預備生。


厚德園，俗稱二十畝，係國民革命軍第五軍長李福林嘅宅邸，喺廣州河南大塘村厚德圍。厚德園落成於1921年，係李福林喺中年短暫退隱期間嘅居所，果園產蔗、荔枝、甜橙、黃皮同沙欖。主體建築喺而家海珠區敦和路110號，1999年被定爲市文物保護單位。


厚德園佔地13334平方米。主體建築佔地1200平方米，包括門樓、主樓、耕仔樓、水榭、釣魚臺等，四面環水。主樓喺正島心，坐北朝南，係石屎結構西式樓，有4層咁高，有拱門卷窗。首層正門花崗石門框，装鐵趟櫳大門，內廳係花崗岩條石鋪地。


喺音韻上，初母同清母、徹母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，初母同清母、徹母發音一樣。對於梧州話呢種分平捲脷嘅粵語，初母係捲脷音，同清母唔同。喺普通話初母基本上係捲脷音，同清母嘅平脷音唔同。


佩男係澳門模特兒，過往靠做微辣文化藝人出唨名，拍過好多網上短片。因為佢細妹思男以前亦遞屬該公司，所以會被稱為家姐，渠老頭係猛鬼添。有個自稱係阿晶朋友嘅人經某面書群組匿名爆料，話微辣集團喺阿晶離職後，經理人頻繁替換，佩男曾經逼到間公司請自己個女朋友作自己傍思男嘅專用經理人。


富寶花園係香港嘅一個居者有其屋屋苑，喺新界馬鞍山錦英路6號，一共有12座樓，1993年入伙。呢個屋苑喺居者有其屋第十四期甲、第十四期乙開賣，嗰時嘅開賣價介乎港幣$565,200 － $1,032,400。


團年飯係唐人文化習俗之一，喺過年前嘅一餐晚飯，江南、粵港澳地區稱為團年飯，星馬地區稱為團圓飯，華北地區普遍稱為年夜飯，閩南同臺灣稱為圍爐，目的係為咗一家人團聚，通常喺年卅晚或年廿九大除夕食。但係近代人生活忙碌，未必可以約到大家喺大除夕一齊，團年飯亦可以喺農曆新年之前任何一日，亦可以係晏晝飯。


係中國廣東省廣州市嘅一間豪華嘅五星級賓館。喺海珠區琶洲嘅會展東路1號，隔籬冇幾遠就係廣州國際會議展覽中心。呢間酒店既係香格里拉酒店管理集團喺中國入面搞嘅第21間酒店，又係全球入面嘅第50間酒店，甚至係全廣州入面最高嘅酒店。


廣州香格里拉大酒店入面有795間客房，200幾座大嘅宴會廳、500幾間細嘅宴會廳、120間報告廳。而酒店入面重整咗好多種康樂設施，包括室內外游水池、健身中心、慢跑道等。重有嘅係，呢間酒店重整咗停車場、商務中心、購物商場、銀行同埋票務中心等其它嘅設施。


《和合本》聖經需要修訂嘅原因，係由於人類語言不斷演變，中文亦都唔例外，一百年前《和合本》聖經翻譯嗰陣時採用嘅白話文，同我哋今日中文嘅表達習慣同用詞已經有啲出入，所以有修訂《和合本》經文嘅需要。另一個原因係，過去呢五六十年，有一啲新嘅聖經古代抄本同古譯本研究嘅新發現、新亮光，對聖經原文文本有新嘅助證，呢啲都係一百年前《和合本》聖經翻譯嘅時候，譯者所冇嘅資料，所以有必要修訂呢個已經用咗、讀咗九十幾年嘅《和合本》聖經嘅經文。


可以喺過去嘅日子，得到你哋毫無保留嘅擁護，實在係一場估唔到嘅驚喜。你哋嘅熱情同真誠，我會一一記掛心頭，亦都可以希望今次接觸，可以畀大家分享我心內嘅感覺，因為傑嘅心即係你嘅心。不過有人唔願意了解，嗰人間早已變得冷漠無情，就算六月都會落雪，此刻我感覺到好似係上帝都會喊。


佢喺2019年嘅第6屆香港區議會選舉參選樂翠選區，攞到3,839票，得票比起四年前嘅何俊仁嘅1,736票重要多2,103票，以接近六成嘅得票率打低時任區議員新界大聯盟何君堯，被泛民主派支持者叫做「港人踢走何君堯嘅頭號功臣」。


毛適斯·馬龍，香港傳媒跟北話譯摩西·馬龍，係美國嘅籃球員兼NBA名宿，美國維珍尼亞州彼得斯堡人，1974年加入美國籃球聯賽，先後喺好多支球隊效力，直到1995年退役。喺1982～1983賽季嘅NBA帶過費城76人攞過總冠軍，重攞埋總決賽MVP。


喺1978至1979年球季入面，馬龍破咗聯盟嘅紀錄，成為「單季最多進攻籃板」同埋「單季每場平均籃板最高」嘅球員。而喺1982年2月11號對西雅圖超音速嘅比賽入面，馬龍就成為「單場最多進攻籃板」嘅球員。


喺2015年嘅第5屆香港區議會選舉、2019年第6屆香港區議會選舉，王百羽曾經喺天恆選區兩度同陸頌雄交手，2015年嗰屆以1317票落選，但係四年後佢就以6004票打低陸頌雄。2021年初，佢因為泛民主派35+初選案被捕，同年5月尾劈炮，唔撈區議員一職。


為咗方便啲車出入鎮龍車輛段，所以呢個站有好多條波口位響度。即使係站前同站後都有。尤其喺車站東北角嘅地底，有條交叉位係專門鏈接行天河公園嗰邊同鎮龍車輛段嘅路軌。喺月台西邊嗰兩條波口位，喺21號綫首通段期間，專門用嚟畀21號綫西行列車到咗尾站清客之後，入存車綫用直到2019年8月22號先至結束。


從2019年8月23號開始，由於21號綫淨低部份開始搞營運前調試，原先另一邊圍蔽咗嘅島式月台亦正式對外開放，列車亦唔入中間條行車軌道做上客，而係改去1月台附近，同時4月台嘅吊牌啲字亦冚唪唥刷走嗮。不過列車到呢個站後重係要攆客走直到2019年12月19號嗰日尾班車收車為止，期間快車亦唔停呢個站。


2019年12月20號因路線繼續向西南延長到員村，雖然慢綫列車到呢個站之後唔會俾車站工作人員或廣播話攆客走，喺2月台範圍原先寫住嘅「終點月台」、「終點站」、「請勿上車」呢啲類似提示亦冚唪唥搣走嗮同刪嗮，重改成提示路線已經向西南延長到員村。


呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛重向兩邊延長。


節儉數系指一正整數質因數分解嘅總位數小於整數本身嘅位數，以十進制嘅125為例，質因數分解為53，只有二位數，小於其本身位數嘅三位數，因此125為節儉數。其他進制下也有節儉數，例如32為二進制下嘅節儉數，因為10101 = 100000。


叙福樓集團係香港連鎖飲食集團，喺1986年開辦，本身經營粵菜酒樓生意，頭一間酒樓開喺九龍窩打老道，嗰時叫「叙福樓海鮮酒家」。不過而家已經無再用「叙福樓海鮮酒家」呢個名，改用「御苑皇宴」、「叙福樓金閣」等品牌。


佢曾經幫國家隊打1996年歐洲國家盃，喺呢個比賽中佢做球隊嘅先發左翼。憑住爾次出色嘅表現、再加上加斯居尼、舒利亞、舒寧咸嗰班人嘅表現，英格蘭打入咗4強，最後係打吡大戰輸咗畀嗰年嘅冠軍德國。球王比利重喺比賽之後話佢係嗰年最好嘅球員。


1999年麥馬拿文由利物浦走咗去西班牙嘅皇家馬德里，但係嗰時皇馬由皮里斯做緊會長，佢上咗台之後就放晒聲氣要買費高返來。麥馬拿文同費高都係同一類足球員，但係費高喺西班牙更加多人識，所以麥馬拿文一直都係打後備。


瑤光，斗柄之端。北半球而言，斗柄恆在天，永不落下，每刻都旋轉之中。柄指方向，可以辨時刻、辨月建、辨季節、辨方位，古人有用，船家亦有用。斗柄有名杓，有名玉衡。瑤光喺《佛說北斗七星延命經》，稱為破軍，「南無破軍星。


佢嘅歌散見幾張合輯。一九八一年有碟香港城市民歌，收錄童真。一九八二年有碟香港城市組曲，收錄黃大仙有個菩薩仔，另有麥理浩徑，同黃汝燊、陳健義合唱。同年靈芝草－香港青年創作專輯，收錄靈芝草，以及讓這份愛，同古倩雯合唱。


俗語衰十一係另一個俗語與未成年少女發生性行為嘅簡稱，指後者長11個字，傳聞囚犯興用渠作「你衰乜嘢？」嘅答案。事實上，香港法例並無一條罪叫「與未成年少女發生性行為」。呢條所謂嘅罪係因為有人誤解法例搞出嚟。


日本刑法第一百七十七條強姦罪規定，冇經過受害者明確同意就發生性行為者犯強姦罪。而法律上認定可以基於自主意願發生關係嘅「性交同意年齡」喺2023年由13歲提高至16歲。修正案仲規定涉及暴行或脅迫、受害者受酒精或藥物影響、對方濫用上司下屬關係、突然俾人襲擊而未能表明意願，同埋加害者利用社會經濟地位脅迫等情況下受害者可以照樣提出訴訟。


因為佢捉獵物嘅方式好似老虎咁，所以又叫做蠅虎。跳蛛視力非常好，鍾意蹦蹦跳跳。走近獵物個陣，先逐步行近，然後喺最近嘅位置蹼去獵物度。喺天花板上倒立行個陣重可以跳起捕食。因為喺樹度等高處跳會跌落嚟，所以預備跳個陣會先貼上一條絲，就好似爬山嘅人用岩釘同繩防止跌落嚟咁樣。


崇禎曆書，大明曆書之一，利瑪竇、徐光啟、李天經等人所撰。李自成攻入北京。皇帝朱由檢自盡，就無法頒行。大清入主中原，利瑪竇旋即投靠大清，曆書改頭換面，刪走大明相關字眼，改成西洋新法曆書。崇禎曆書另有名時憲書。


1977年，菲臘正式被封做阿斯圖里亞斯親王，即係儲君嘅銜頭。同年5月，佢做咗國王第一步兵團榮譽士兵。同月28號，呢個儀式響步兵營舉行，在場嘅有父王、時任首相同埋幾位部長。11月，佢以「阿斯圖里亞斯親王」嘅身份，響可法東加接受致敬。


1987年1月，響Juan Sebastián Elcano訓練船上繼續佢嘅海軍訓練生涯，同年7月畀人任命為San Javier空軍將軍學院見習准尉。1987年9月，佢開始咗佢嘅空軍訓練，仲學咗點樣揸戰機。


由1996年1月開始，菲臘王儲就代表西班牙響好多拉丁美洲嘅總統就職儀式上出現。響做王儲嘅時代，佢亦訪問過好多拉丁美洲國家，除咗古巴。佢仲響外國嘅西班牙經濟、商業同埋文化利益加埋促進西班牙話嘅流行上發揮咗積極作用。


除咗官方活動，菲臘亦係好多基金會同埋協會嘅會長，就好似Codespa基金會，專門資助伊比利亞美洲同埋其他地方嘅經濟同埋社會發展。另外佢仲係由專業人士組成嘅歐洲記者協會西班牙分支嘅會長，另外佢仲係阿斯圖里亞斯親王基金會會長之一，每年都會頒發阿斯圖里亞斯女親王獎。


2014年6月2號，環卡洛斯一世宣佈佢諗住退位畀菲臘。由於西班牙憲法冇一個特定嘅退位機制，所以西班牙國會響一日後就開始審議菲臘嘅繼承組織法。呢條法案亦要得到眾議院通過。跟據時任眾議院議長黑素斯·波薩達ー莫里奧嘅講法，菲臘最快可以響同月18號登基做國王。


身為西班牙國王，佢響紙上比實際上有更大權力，因為西班牙係君主立憲制嘅國家。佢係憲法保護人，亦要遵守同服從憲法。雖然佢響名義上係最高元首，預期佢會做同佢老豆差唔多嘅嘢，即做一個代表性同儀式性嘅角色，跟政府意見做嘢。


佢響登基嗰日嘅演講都有表示咁嘅諗法，話佢係一個「忠實嘅國家元首，每分每秒都準備去聽、理解、提醒同保護市民嘅利益」。但係響《國家報》嘅調查顯示，好多西班牙人都希望國王響政治上扮演一個更大同更重要嘅角色。


佢響加冕後嘅第一個公開活動，就係同王后一齊表示支持受到恐怖主義恐嚇嘅受害人。2014年6月，佢同王后成為西班牙第一位響王宮中接見LGBT組織嘅王室成員。佢改變咗流程，畀入王宮做嘢宣誓嘅時候唔需要十字苦像或聖經。


2017年10月，加泰羅尼亞獨立公投得到過半數同意，自行宣佈獨立。西班牙政府唔承認呢次公投，結果惹嚟加泰嘅人不滿，紛紛上街示威同埋罷工。幾日後，菲臘六世發表咗一份措辭比平時強硬嘅演講，佢響入面譴責搞呢次公投嘅人，話佢哋係「做緊一啲唔合法嘅嘢，係唔可以接受嘅唔服從，同埋破壞緊加泰社區嘅和諧」。


2020年3月，英國報紙「每日電訊報」爆出菲臘六世係前國王環卡洛斯一世旗下一個基金會嘅受益人。呢個基金會嘅錢，係嚟自2008年環卡洛斯一世收咗沙特國王阿卜杜拉嘅1億美金，仲以巴拿馬一間基金會嘅名義存入瑞士一間銀行。


另外，菲臘上任之後唔畀王室成員響其他公司打工。為咗同啱通過嘅透明度法律相應，佢又發表咗一份查瑞拉宮工人守則，甚至請嚟Abogacía General del Estado幫王室提供永久法律上嘅服務，仲話咁樣可以「確保所有活動都係遵守法律」。


2015年2月，由於西班牙經濟唔好，菲臘降低咗自己每年人工百分之二十，變成234,204歐元，比起佢老豆嗰陣嘅人工少咗58,548歐元。王室話，國王係參考咗其他國家元首嘅人工。後嚟，西班牙經濟真係唔掂，菲臘響民意嘅壓力之下，宣佈減少王室每年開支。


菲臘嘅婚前私生活一直係傳媒嘅焦點。佢同好幾個女人都傳過是非，但得兩個女友係比較受到注意嘅，一個係西班牙貴族伊莎貝拉·沙托烏斯，另一個係挪威內衣模特兒伊芙·桑努。伊莎貝拉·沙托烏斯係第四代馬里奧侯爵比森特·沙托烏斯個女，兩個人響1989年至1991年期間曾經拍過拖，但王室唔鍾意伊莎貝拉，因為佢阿媽食可卡因食到上癮，所以呢段戀情無疾而終。


當菲臘終於肯認真拍拖嗰陣，冇人估到佢響2003年同莉迪斯雅·柯蒂斯，一位離過婚嘅記者訂婚。2004年5月22號，兩個人響馬德里阿爾穆德納主教座堂結婚，出席呢場婚禮嘅好多都係其他國家嘅王室成員或者係拉丁美洲嘅政治人，另外都有西班牙嘅出名人士，包括當時係王儲嘅查理斯三世、約旦王后紐爾、西班牙第一位太空人佩德羅·杜克等等。


佩雷爾曼喺 www.arXiv.org 登咗三篇文章，證明或幾乎證明 William Thurston 嘅三維流形幾何化構想。 2006年，第25屆國際數學人大會想畀菲爾茲獎佢，但佢唔要，連鬼影都無。


聖士提反灣水上活動中心座落香港島南區嘅赤柱半島。中心面向赤柱灣，對岸係舂坎角半島，係進行水上活動嘅理想地點。赤柱灣面向西南方，喺灣嗰度可以遠望南丫島。喺夏天，當西南風吹得清勁嘅時候，灣內風高浪急，最適宜進行技術較高嘅課程。


疏散星團，星團一種，星數變化好大，可以上幾千。團中恆星，都出自同一團分子雲，星齡大家差唔多。單講銀河系，至少有一千一百個，大可能唔止依個數。疏散星團各星，僅僅受住彼此鬆散萬有引力約束，故此容易走散。圍住銀心轉。


係中華人民共和國一位土木工程材料專家，做過東南大學教授。佢喺山東省膠州出世。1958年畢業於南京工學院土木工程系。從事土木工程材料領域嘅教學、科研同人才培養工作，獲國家科技進步二等獎等獎勵。2005年當選為中國工程院院士。


Disney+係迪士尼推出嘅網上隨選影片嘅「OTT」平台，平台上可以睇迪士尼、PIXAR、Marvel、Star Wars、National Geographic、STAR旗下嘅內容，更可以加錢用Premier Access優先睇迪士尼電影，喺2019年11月12號正式運作。


阿伏加德羅生於律師家庭，雖然擁有法學博士學位，但係佢唔鍾意做律師，反而去學物理同數學。當年，法國嘅呂薩克及現咗氣體定律，但係原子論奠基者道耳頓唔認同，兩個展開論戰，自然引起科學畀同阿伏加德羅關注。佢複製咗呂薩克嘅賓驗、研究當時原子同氣體理論。


茅膏菜之所以係食肉類植物，主要係喺個捉蟲樽嗰度。因為個「樽」入面有好多條好跣嘅蠟質響度，而且中間到底部嘅內壁嗰度都有成1000000條消化腺，佢識分泌出大量無色透明，稍微帶有香味嘅酸性消化液出嚟。而呢啲「消化液」可以將昆蟲定住同中毒嘅毒芹堿。


平時嚟講，捉蟲樽入面成日都裝住半樽到嘅消化液，加上喺捉蟲樽嘅樽蓋入面同埋邊嗰度有好多蜜腺，而且佢哋識出又香又甜嘅蜜汁出嚟吸引啲昆蟲過嚟。如估啲昆蟲跌咗入個樽入面就走唔返出嚟，直到昆蟲中毒到死咗之後，冚唪唥嘅肢體都俾消化液搞成佢嘅營養物為止。


一種語言入面嘅所有詞彙唔一定都有對應嘅反義詞，例如助詞、量詞、數詞、嘆詞、擬聲詞等一般都冇相反詞。重有一啲因為冇反義或者反義比較模糊而又冇相應嘅反義詞嘅詞彙。但係大部分語言嘅反義詞屬於形容詞、名詞同動詞嘅詞彙，而且反義詞同同義詞普遍存在喺所有嘅人類嘅語言入面。


之不過，因為好多詞彙喺唔同場合都可以有唔同嘅定義，所以可能有一個詞對應多數完全唔同嘅反義詞嘅情況出現。例如上面「少」作為「老」嘅反義詞，係因為「少」字有「年少」嘅意思，而如果「少」解讀為「少數」噉解，佢嘅反義詞就會係「多」而唔係「老」。


吉隆坡單軌列車，喺2003年8月31號正式啟用，係巴生谷第8條列車綫路，亦係馬來西亞唯一一單軌鐵路列車系統(以前叫「旅客捷運高速運輸」，「PRT」）。呢條路線屬於陸路公共交通委員會嘅大吉隆坡/巴生谷綜合運輸系統。


吉隆坡單要軌一共服務11個車站。喺兩條8.6公里長嘅高架平行軌道運行，行經吉隆坡市中心多個主要地方，包括武吉免登。工程總花費了11.8億馬幣，由吉隆坡基建公司承建，由國家基建屬下嘅快捷通軌道營運至今。


初出度1982年演過《殺出西營盤》，之就做過唔少戲。1985年演過摩登仙履奇缘，為第一大男配角，飾演有錢公子。亦同鄭裕玲、張曼玉等人合作過。而電視如《他來自江湖》演有錢仔劉公子，同李麗珍演《蜜桃成熟時》最出名。


响2018年4月10號，超過兩百個永利澳門及永利皇宮嘅員工，聯同李靜儀、梁孫旭同蔡錦富等人，由皇朝教科文中心外面遊行到永利澳門外面，再向公司代表遞請願信，要求嚴格控煙、反對公司靠通風報信等方法縱容客人違法食煙……


八大工業國組織，又叫八國集團，係世界上八個工業大組成國嘅聯盟，1973年創辦時只有法國、美國、英國、西德同日本五國，1975年加埋意大利變六國，1976年加埋加拿大變七國，1997年加埋俄羅斯變八國。


澳門土生葡菜，簡稱土生葡菜，係經澳門土生葡人改良嘅葡國菜，係澳門一個獨特飲食文化。土生葡人會以葡萄牙式烹調方法，再融合中國以及多地嘅烹飪技巧去煮。其中免治、非洲雞、葡國雞、澳門葡撻等係出名嘅土生葡菜之一。


《快樂童盟》係香港MakerVille製作嘅兒童節目，2016年3月31號開始喺ViuTV播，係ViuTV開始試播後嘅頭一個常規節目，亦係牌照要求播映嘅本地製作兒童節目。隨住2023年牌照唔再硬性要求電視台播映本地製作兒童節目，ViuTV決定唔再播映平日兒童節目，2023年6月2號播出最後一集後結束七年幾嘅歷史。


郭炳湘係香港企業家，祖籍廣東中山，新鴻基地產前主席兼行政總裁，現任新鴻基地產非執行董事。佢係郭得勝同鄺肖卿嘅大仔，郭炳江、郭炳聯嘅大哥。郭氏兄弟係香港第二大富豪，僅僅排李嘉誠之後，身家有成240億美元，即係大約1873億港元。


郭生原本係新鴻基地產主席兼行政總裁，但因為佢打算畀佢一個叫唐錦馨嘅女性朋友入公司，被佢兩個細佬郭炳江同郭炳聯反對，佢阿媽鄺肖卿為咗家族利益，決定同兩個細仔同一陣線，暫停咗郭生在喺公司主席兼行政總裁嘅職務，改為做非執行董事。


呢間公園係從廣和泵站同石井河泵站、同埋周邊嘅引水渠而搞出嚟嘅一間公園。喺2006年12月22號起，一直到2010年嘅廣州亞運會開幕之前就起好咗。佢嘅主要設計功能係調水同補水、區域雨洪調儲同照顧周邊嘅休閒景觀。


白雲湖嘅環湖綠道係白雲湖嘅一條公園休閒道路。北邊從石馬村嘅桃花田園綠道開始，一直穿過濕地，經過柳煙閣、雨晴軒、花影樓等景點到西湖、由西湖嘅綠道接到引水渠綠道。而湖區除咗有單車嘅綠道之外，重有人行綠道同水上棧道響度。


係中華人民共和國嘅出版社，亦係中國第一間現代出版機構同中國大陸最有實力同影響力嘅文化出版機構。總部最先喺1897年喺上海成立，1954年搬到北京，2002年改為中國出版集團屬下嘅成員單位，2011年改組成商務印書館有限公司。


中山紀念公園體育館，香港室內體育館之一，喺西營盤填地之上，東邊街北十八號，中山紀念公園西面，英文叫Sun Yat Sen Memorial Park Sports Centre。行政上歸中西區。設施有籃球場、排球場、投球場、羽毛球場、手球場、健身室、舞蹈室、壁球場、活動室、乒乓球檯、兒童遊戲室。


體育館舊稱西區公園體育館，英文Western Park Sports Centre。一九九五年五月二十二號開張。西區公園二〇〇二年改名中山紀念公園，體育館到二〇一一年六月一號，先至改名中山紀念公園體育館。


喺廣州出世同讀小學，後尾移居香港，成屋企人就逼喺深水埗一個牀位，由於生活貧困，讀咗兩年中學就開始出來做工，做過學師仔、小販、礦工。由19歲開始。喺報館做細嘅時候，無師自通，創作水墨小品，喺六、七十年代嘅香港報刊雜誌風行廿幾年，名噪一時。


《武則天》片長30集，係講述7世紀後期中國唯一嘅女皇帝武則天傳奇一生嘅中國歷史劇，時間跨度從641年到705年。由陳家林執導，劉大印製片，張天民、冉平、柯章和編劇。中國電影合作製作公司中國文學藝術基金會、中央電視台涿州拍攝基地中國電視劇製作中心、中國華僑影視製作中心於1994年聯合攝製，1995年喺中國中央電視台第二套節目晚間九點檔首播。


佢主要流通喺1870年代嘅浙江、上海同埋江蘇等地。嗰陣時嘅麻雀牌主體已經具有而家嘅面貌，核心嘅108隻牌有三門花式，每門四隻，由葉子戲紙牌演變過嚟。同時，風牌、四季牌都出現咗，「中」亦有四隻。冇發財，有空白牌，但係唔知係用嚟做白板定係後備補牌用。


番子裏面嘅箭牌要等到1890年稱爲「中發」嘅新式麻雀牌先至出現。根據務謹順爵士一篇未曾出版嘅1890年筆記，佢擁有一副稱爲「中發」嘅牌具。按史超域·古連所載，務謹順呢副牌乃購自寧波，並註解「中發」嘅意思爲「hit and go」。


此外，根據戴愚盦撰著、1934出版嘅《沽水舊聞》，佢話盛宣懷由百粵嚟天津掌管海關時帶咗一副麻雀牌，三門一至九嘅花式稱爲「餅」、「梭」同「品」，風牌爲「仁、義、道、德」，箭牌爲「赤龍、碧鳳、白板」。冇花，但係有開槓加番用嘅「餅王、梭王、萬王、總王」。


史上第一本麻雀譜《繪圖麻雀牌譜》出現喺1914年。其作者沈一帆指「麻雀之始……不過三十餘年」，亦即1880年前後。清末曾經喺南洋公學任敎嘅許指嚴，亦都喺佢嘅著作《十葉野聞》中話，喺北京，麻雀响光緒末葉，甲午戰爭結束後先至逐漸流行，至1900年大盛。


可見麻雀始於晚清，係相當近代嘅遊戲。由上述各副牌具嘅牌嚟睇，可見麻雀牌由1870至1910年代，仲喺成形階段。相比之下，1920年代嘅麻雀牌，有唔少係成副牌式已等價喺現代麻雀，淨係個別牌嘅名或者用字有差異。


時至今日，而家都仲有骨製麻雀牌，但係大多數都會用塑膠牌，無論牌面定係牌背都用塑料製作。當中日本主要用尿素甲醛樹脂或酪蛋白樹脂製作，喺中國則多用丙烯酸系樹脂，即係俗稱「阿加力膠」或「壓加力膠」。由喺呢啲塑料好輕，爲咗保持牌嘅重量，製作者可能會喺麻雀內部塡充鐵。


少數珍貴嘅麻雀會以象牙、玉甚至係犀牛角製作，不過亦可能只係以骨模仿象牙。仲有，爲咗吸引消費者，麻雀牌製作者亦會使用一啲新奇嘅材質，例如玻璃、黃銅、鋁、瑪瑙、純金、鍍金、貝殼等。玻璃製作嘅東西雖然係透明嘅，但係製作者會設法造到冇得响背面睇出牌樣。


過去香港曾經盛行全副麻雀牌都以人手彫刻成嘅手彫麻雀，筒子以圓規或者同心圓嘅鑽挖工具製作，索子同白板都有輔助工具，一索、花牌、萬子同番子就睇匠人嘅工夫。但係今日已經逐漸式微，被機器製作嘅麻雀牌取代。臺灣嘅阿加力膠麻雀牌亦都漸漸消失。


大多數麻雀嘅牌面仲要上色。一般都會用紅、綠、藍三色嘅顏料。日本麻雀嘅三色顏料通常深色過其他地區，甚至亦有麻雀會合併藍色同綠色，只用紅同藍、紅同綠，或者紅同黑雙色。有時候，喺花牌同百搭牌上，亦都會用其他顏色，例如「菊」同「皇百搭」常常會塗上黃色。


唔同地區嘅麻雀牌亦有唔同大細。通常而家香港或廣東、中國大陸、臺灣、越南等地嘅牌比較大，一般嚟講，華人地區日常嘅現代麻雀牌，高可以介乎3至4.5cm不等，闊介乎2.2至3.5cm不等，厚度大約介乎1.7至2.


但係成都麻雀齋用108隻數字牌，連番子都唔用。相反，喺東南亞地區嘅麻雀，仲有美國麻雀，都會加入額外嘅花牌、動物牌，甚至百搭牌。有時候，一副麻雀裏面仲額外附贈空白嘅麻雀牌，若果有牌丟失咗或者損壞咗，使用者可以用佢哋嚟補牌。


數字牌、序數牌或者數牌可以分爲三門，每門都有由「一」至「九」嘅牌，每款牌都有四隻。因此成副麻雀有36款、108隻數字牌。當中各門嘅數字「一」同「九」合稱「幺九牌」，不過喺日本，數字牌「一」同「九」合稱「老頭牌」，連同番子一齊先叫「幺九牌」。


早期麻雀嘅一索圖案係一串彎彎嘅貫錢，跟一個紅色嘅結，貫錢兩側會有代表搖擺動態嘅數筆。因形似關係，有麻雀製作者將紅色嘅結畫成雀頭，將貫錢畫成雀身，將動態線條畫做雀翼。時至今日，一般嚟講，各地製作者都會喺一索嘅牌上畫一隻雀，通常爲紅冠長尾嘅彩色雀鳥，日本則多用孔雀，亦都有製作者畫鸚鵡、麻雀、鶴、雉雞等各種雀鳥。


索子英文通常稱作「Bamboo」或「Stick」，呢點係因爲Joseph Park Babcock翻譯時，誤以爲嗰啲繩索圖案上嘅結係竹枝嘅節。一索稱作「1 Bamboo」，二索稱作「2 Bamboos」，餘此類推。


有啲自定規則入面，個別牌可以獲得高過一般赤牌嘅番數，呢啲特殊牌會以金漆或者綠漆上色，稱爲「金牌」同「綠牌」，同一般赤牌區分開。但亦有啲特別款嘅麻雀牌將所有赤牌都油成金色，呢陣時就冇話特別高番數，只係用嚟做一般嘅赤牌。


花牌係特殊牌，正常情況並唔能夠用嚟組成刻子、順子，亦唔能夠做眼。通常製作者都會用多種顏色，繪畫漂亮嘅圖案，尤其係多種花卉。然而，亦有並非繪畫花卉嘅花牌。美國麻雀中，玩家曾視佢哋爲番子，但係由1930年代起至1960年，玩家會當佢係百搭牌。


花牌以四隻爲一組，一組花牌稱爲一臺花。每一隻花牌代表一個方位。爲方便計算，現代麻雀大都會喺花牌上以阿拉伯數字或中文數字標記出1至4，1代表東位，2代表南位，3代表西位，4代表北位。如果攞到配合自己座位方位嘅花牌，可獲獎勵。


早期亦有麻雀以「梅、蘭、竹、菊」爲順序，後來改成現代嘅「梅、蘭、菊、竹」順序，噉樣方便將常見花期同季節相對，即「春梅、夏蘭、秋菊、冬竹」。亦曾有早期麻雀牌使用「蘭、荷、菊、梅」去對應「春、夏、秋、冬」四季。


兩臺花牌喺唔同製作工匠、廠商或時期下成日會有變化，歷來仲有「福、壽、喜、祿」、「風、花、雪、月」、「公、侯、將、相」、「皆、大、歡、喜」、「福、祿、壽、貴」、「天、女、散、花」、「江、上、清、風」、「文、明、世、界」等四字詞，或者出自三國演義、花木蘭、紅樓夢、楊家將等小說或戲曲典故嘅四字詞，例如「木、蘭、從、軍」、「打、鼓、罵、曹」等。


甚至喺戰時有「抗、戰、勝、利」、「收、復、失、地」等口號。至今仍有好啲牌具有別具特色嘅兩臺花。只不過目前係以上述嘅「四季」同「四君子」最爲通行，其次係「四藝」同「四業」。亦有牌雖然畫咗「四季」同「四君子」嘅圖像，但係唔寫牌名，齋寫住「1、2、3、4」或「一、二、三、四」，方便玩家直接數方位。


動物牌，英語裏面直接叫「Animal tile」，唔似一臺臺嘅花噉有編號、會自動配搭玩家嘅方位。動物牌通常取自中國寓言。若果集齊咗一組兩隻嘅指定動物牌，就可以立即贏錢。星加坡麻雀有兩對動物牌，泰國麻雀和馬來西亞四人麻雀則設有四對。


百搭牌可用嚟代替指定範圍內嘅任何一隻牌。喺中國，某啲變體麻雀會出現四隻百搭牌，例如上海麻雀。有啲東南亞麻雀亦用四隻百搭牌。美國麻雀使用八隻百搭牌，亦叫鬼牌。百搭牌英文命名作「Joker tiles」，「Joker」即係啤牌裏面嘅小丑牌。


雖然百搭牌可以代替唔同嘅牌，但係通常都有使用限制，例如唔可用作大明槓、加槓、暗槓。若果用百搭嚟碰牌或上牌，則要有兩隻正式牌張，一組刻子或一組順子內唔能有兩隻百搭牌。即使係全能百搭牌，都有呢啲使用限制。


頭四款百搭已經有一段歷史，佢哋嚟自早期嘅中國古老咭牌遊戲。1975年後，一副現代越南麻雀替八隻百搭每款都製作四隻或八隻，但係每隻都會以唔同外框圍住漢字，等佢哋可以混用。呢代表咗全副麻雀牌裏面有32隻百搭牌，若果包含番百搭，則有36隻。


此外，若果依 Unicode 編碼順序，四君子牌嘅次序爲「梅、蘭、竹、菊」，而唔係今天常用嘅標準「梅、蘭、菊、竹」。由喺喺香港麻雀、廣東麻雀等唔少地區嘅標準牌例裏面，花牌嘅順序關係到該牌係唔係同門風配合，從而影響到番數嘅計算，因此電腦用戶輸入時應當注意，唔好受 Unicdoe 嘅次序影響而輸入錯誤。


舉返個例子說明，想像依家有一隻網上 PvP 嘅電子遊戲，開發者創作咗一個好型嘅角色造型出嚟，玩家要喺今個賽季內打贏 10 場對局先至可以得到呢樣嘢，而如果一位玩家有玩開呢隻遊戲但係咁啱呢個賽季唔得閒冇玩，佢就可能會永遠錯過呢個角色造型。


罰牌係好多體育運動入面，專門用嚟警告或處罰某位喺場上搞搞震或搗亂檔啲運動員或教練或隊伍，一般喺裁判或球證手頭揸住，跟住裁判或球證都會喺被處罰嘅運動員頭頂或用手指出指定被處罰嘅運動員出罰牌。呢種行為係打算提醒好多位球員、教練組同觀眾係用乜形式嚟處罰。


後嚟得知原嚟嗰場比賽成日有犯規動作，加上嗰時有三位球員同班球證出現雞同鴨講嘅情況，重有係拉田俾兩位英國差佬趕出球場。執法球證阿士東亦出面解釋，話紅黃牌係借鑒咗紅綠燈嘅切換顏色燈信號樣嚟整，其中黃燈指嘅係若果喺安全情況下，重可以繼續。


紅燈指嘅係GAME OVER，冇得玩喇。加上阿士東亦解釋到，主要整成噉嘅紅黃牌，係解決球員同球員之間出現些少磨擦時嘅雞同鴨講拗數現象，同究竟判定係警告定罰落場嘅情況。結果，從1970年FIFA世界盃開始，之後每屆世界盃都第一時間用到紅黃牌制度，其中黃牌係警告，紅牌係攆走噉解。


球證會用黃牌警告犯規或者做咗啲唔道德行為嘅球員，而且球證會有本記事簿仔同筆記低邊個球員攞過黃牌。若果同一場比賽同一個球員再次俾球證罰黃牌，就係「兩黃變一紅」嗰個球員需要離開球場兼唔可以派後備球員補上或者換人代佢，嗰隊就要踢少一個人。


喺曲棍球比賽入面，凡係被罰黃牌嘅球員，都要暫時罰停比賽。雖然判罰時間由球證組睇犯規嘅輕重而定，但罰時最短都唔短過5分鐘。若果同一場比賽同一球員夾埋攞到至少兩張黃牌嘅話，罰時都會將先前犯規用過嘅罰時重新加返上去。


按照國際乒聯規定，凡係球員有唔正當行為時，球證有權向肇事球員或肇事教練罰黃牌。若果球員繼續出現第二次犯規，對方會直接攞一分。滿三次犯規時，對方會直接攞兩分，屆時可能同時出現黃紅兩牌。若果球員唔滿意判罰，可以向比賽嘅授權顧問申訴嚟撤銷罰牌。


紅牌喺大部分體育運動最常見。喺大多數體育運動嘅比賽裏面，都會用紅牌嚟直接攆走犯規嘅參賽選手或運動員。大多數體育比賽入面，俾裁判攆走嘅運動員或參賽選手都唔畀換第個人上場。一般都係針對嚴重違反或無時無刻違規或警告後屢教不改嘅運動員或參賽選手。


一般嚟講，地球上冚唪唥聯賽或盃賽都有紅牌記錄停賽嘅做法，通常由賽事所屬方嘅執法協會負責記錄。若果喺同一聯賽或盃賽唔同嘅賽事入面，出現紅牌嘅球員都會自動停賽一場。若果有追加違規行為，起碼睇程度而有追加停賽場次、甚至到終身禁賽嘅處罰。


狗肉即係狗嘅肉，又叫「香肉」、「地羊」、「三六香肉」。世界上有地方嘅人食狗肉，食法各異。亦因為幾千年嚟，人同狗有合作關係，狗亦係寵物，加上動物權益嘅重視，世界上好多地方嘅人都唔會食狗肉，亦覺得食狗肉係唔可以接受、唔文明嘅行為。


《中華英雄之中華傲訣》係香港亞洲電視喺1990年代改編馬榮成同名武打漫畫《中華英雄》嘅劇集，係電視劇中華英雄嘅續篇，共20集，於1991年9月9號首播。故事以華英雄舉家移居美國，但妻子潔瑜喺郵輪遇害後，對抗殺人組織同黑龍會，最後同日本高手無敵決戰。


老友萬歲係新加坡新傳媒私人有限公司喺2019年推出嘅一套電視劇，由瑞恩、黃暄婷、徐彬、陳鳳玲、陳莉萍、陳漢瑋、吳勁威、陳澍城主演，李司棋、黃俊雄客串演出。劇情環繞一間叫做『千歲之家』嘅老人院入面嘅權力鬥爭，亦有提及孝道、親子關係同埋失智症嘅話題。


呢套劇係李司棋相隔八年再同瑞恩合作，喺拍攝初期，佢哋兩個嘅對手戲成為咗部份傳媒嘅焦點，其中李司棋就大讚瑞恩演技好同開朗咗。另外，黄俊雄同瑞恩喺多部電視劇之後亦再度合作，同徐彬上演一場三角戀嘅情節，亦成為部分媒體嘅關注所在。


去到播出之後，呢套劇嘅收視同口碑都唔錯，其中陳鳳玲喺劇入面飾演嘅美芳，因為受前夫威脅變成奸角，有啲觀眾非常投入，甚至喺社交媒體或者喺街上面都有人鬧佢。不過，新加坡《新明日報》報道，呢套劇之後新傳媒會暫停製作7點檔長壽劇。


2003年1月，廣州市區為咗整治往返城中村啲「廠車」同「野雞車」等非法營運車輛搭客嘅問題而成立咗呢間巴士公司。初期通過同廣州福粵旅遊巴士有限公司搞業務重組而加入廣州巴士行業。直到2006年，佢同珍寶一班兩牌制度，原先呢間巴士公司啲路線轉嗮畀珍寶巴士營運，公司亦變成廣州珍寶巴士屬下嘅機構。


2007年10月12號，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同珍寶、三汽合併成而家嘅第三巴士公司。雖然收購之後，站牌重用各間公司嘅名，但後嚟俾三汽公司收購返嚟嘅車冚唪唥按嗮原先三汽公司嘅標準嚟整。


而白馬巴士嘅前門出面左邊、司機位窗口出面嘅下邊同車入面都寫咗原有嘅「白馬巴士」公司名，但商標變成「廣州三汽」令一般乘客搞亂。喺2009年換車色期間，部分巴士正面同車身兩邊保留咗「珍寶巴士」嘅撈稿直到2010年得返車身兩邊有珍寶嘅撈稿，直到2015年先至恢復返。


其明年春，漢使驃騎將軍去病將萬騎出隴西，過焉支山千餘里，擊匈奴，得胡首虜萬八千餘級，破得休屠王祭天金人。其夏，驃騎將軍復與合騎侯數萬騎出隴西、北地二千里，擊匈奴。過居延，攻祁連山，得胡首虜三萬餘人，裨小王以下七十餘人。


佢為人熟悉嘅係響國家隊，1996年歐洲盃因為鬧事俾人踢出隊，直至兩年後FIFA世界盃先至返出嚟，終於協助國家隊打入四強。不過因為年紀越來越大，2004年歐洲國家盃後佢淡出咗國家隊，只係斷斷續續咁作賽。


公僕仝人與民同行集會，係2019年8月2號由香港公務員發起嘅一次反逃犯條例修訂集會，喺中環遮打花園搞。呢次集會主要對象係公務員，但亦都歡迎非公務員參加。集會亦請到一啲前高官出席，包括前政務司長陳方安生同前公務員事務局長王永平。


另外，無綫電視間中會安排演員同埋觀眾喺香港嘅廣場一齊睇劇集嘅大結局。呢啲公關宣傳活動嘅靈感亦係出自曾醒明 ─ 佢喺2004年為《金枝慾孽》策劃「御膳盆菜為公益」一慈善盆菜宴。自此，電視台採用咗相類嘅公關手法。


呢面黑、紅、金三色旗最早出現响19世紀早期，1848年德國革命開始正式使用。短命嘅法蘭克福國民議會提議用三色旗做民主化德國聯邦嘅旗。一次大戰之後成立嘅威瑪共和國亦都用呢面旗做德國旗。二次大戰之後嘅聯邦德國、民主德國都將呢面三色旗作為自己嘅旗，直到1959年東德响三色旗上加上德意志民主共和國國徽前，呢兩個德國嘅國旗係完全一樣嘅。


1931年聖誕日喺山東省桓台縣夏莊出世。高中時代先後讀過南京國立中央大學附屬中學同青島市立高中。1954年畢業於北京農業大學植物保護系。畢業後被分配到中國科學院微生物研究所病毒學研究室工作。喺林傳光教授嘅指導下從事病毒喺馬鈴薯退化中作用嘅研究，歷任研究實習員、助理研究員、副研究員。


1981年澳洲阿德萊德大學訪問學者。1986年西德杜塞爾多夫大學客席教授。1990年美國馬利蘭大學同威斯康星大學客席教授。1993年英國蘇格蘭作物所訪問學者。中國植物病理學會常務理事，中國植物保護學會理事。


主持嘅科研項目曾五次獲得中國科學院自然科學同科技進步獎，兩次獲得國家自然科學與科技進步獎，三次獲得省部級獎項。1988年獲國家有突出貢獻嘅中青年專家稱號。1997年獲得首批華夏英才基金資助。1999年何梁何利科學與技術進步獎。


法國巴黎百富勤融資）前副總裁馬漢揚係聯洲珠寶私有化嘅獨立財務顧問，喺2006年7月聯洲珠寶發出私有化通告之前，馬漢揚將消息話畀女朋友盧鈺華同阿哥馬漢傑知道，促使佢哋用呢個內幕消息偷步買入聯洲珠寶股份，獲利合共 88.


澤連斯基，係個斯拉夫人嘅姓，女性化就係澤連斯卡婭。俄羅斯文係Зеленский，響俄羅斯文入面就係「綠色」咁解，可以羅馬化成Zelenski、Zelenskii、Zelenskiy或者Zelensky，女性化係Zelenskaya、Zelenskaia。


政壇新秀訓練班，係香港電台喺2004年4月10號成立嘅一個青年論政節目。而家逢星期六下晝3點至4點喺香港電台第一台直播。節目目的係畀來自唔同背景嘅年青人，同各方政治人物、社會人士，一齊討論大眾所關心嘅議題，希望新秀從中鍛鍊對社會時事嘅觸角、對事實嘅分析同理性批判思維。


《政壇新秀訓練班》第一任主持人係前行政局、立法局議員李鵬飛。香港電台節目監製程振鵬、張寶華、胡世傑、蔡敬雯、蒙為亮、閆擎、前電視台新聞主播詹前穎同政治人物鄺俊宇、李偉儀等都曾經係節目主持人。而家嘅節目主持人係政治學者葉振東博士，「新秀主持」係鄭艷雅，而監製係林詠雯。


2004年4月10號《政壇新秀訓練班》成立，由當時嘅 香港電台 第二台節目總監陳耀華先生、陳婉嫻、李鵬飛、劉千石主持儀式。四人喺活動面種花種木，象徵培育「政壇幼苗」。2004年嘅節目參加者係「第一期政壇新秀」。


《政壇新秀訓練班》曾經喺香港電台第二台逢星期六上晝10點至11點直播。第一任主持人係前行政局、立法局議員李鵬飛。自2004年開始由香港電台第二台節目監製兼《晨光第一線》主持程振鵬長期擔任呢個節目嘅主持直到2015年。


為配合香港電台中文台節目改革，《政壇新秀訓練班》由2019年4月6號開始，接替北京王師傅嘅時段，改喺香港電台第一台逢星期六下晝3點至4點直播。轉台後第一任主持人係政治學者葉振東博士、詹前穎，有啲主持人請假嘅集數就改做節目監製胡世傑代替頂上做主持。


每屆《政壇新秀訓練班》都會喺之前一年嘅十二月舉行面試，收大約二十幾位唔同背景嘅後生仔參加為期十二個月嘅「政壇新秀」，每期參與節目嘅時間係由每年嘅一月第一個星期六開始，去到十二月嘅最後一個星期六期間，每星期六參與一集嘅節目錄音，當中會同香港各政府部門，以及社會各界嘅人士交流對最近熱門時事議題嘅心得。


2021年繼續由葉振東去做主持，而「新秀主持」係鄺澔儀同羅嘉榮。監製係周偉業同林詠雯。2020年度嘅三位「政壇之星」分別係Yuki、嘉榮同埋Lilith，而小鳴亦做過組長。今期三位輪流同主持人一齊主持節目。


根據三三四高中教育改革新高中課程嘅指引，「其他學習經歷」係3個組成部分嘅其中一個，同核心同埋選修科目一樣有用，可以幫班學生去做全人發展。喺基礎教育嘅五種基要學習經歷所建立嘅基礎中，學校會畀學生好多唔同種類嘅「其他學習經歷」機會，鼓勵佢哋去參加5個範疇嘅「其他學習經歷」，包括德育及公民教育、社會服務、同工作有關嘅經驗、藝術發展同埋體育發展。


由2009年9月開始實施嘅新高中學制入面，《政壇新秀訓練班》節目參與者嘅表現，都得到大學聯合招生辦事處認可。「政壇新秀」都可以喺大學聯合招生申請表同埋佢哋嘅「學生學習概覽」嘅「個人成就」嗰度填寫呢個節目嘅經驗，而呢個資格會畀大學唔同部門喺收生嗰陣納入其中一個考慮因素。


《政壇新秀訓練班》自從轉咗去香港電台第一台之後，無論風格、討論角度同埋運作都跟以前完全唔同，有啲政壇舊秀唔贊成繼續用《政壇新秀訓練班》去做節目名，認為依家節目好早就已經面目全非。頭十六年《政壇新秀訓練班》都有舊秀同新秀一齊製作節目嘅傳統，港台會尊重舊秀隨時返去節目度發表意見、製作同埋監察節目運作。


但係，2021年開始《政壇新秀訓練班》唔再畀舊秀參與節目嘅製作同埋監察，拒絕舊秀返去電台監察節目運作，仲要求舊秀重新經過港台嘅篩選先至可以繼續參與同埋監察節目。有啲活躍舊秀認為呢個決定破壞咗十六年嚟舊秀承傳新秀嘅傳統，港台依然去用《政壇新秀訓練班》呢個節目名同埋以前佳績去做門面係唔合適，佢哋會感到受到冒犯同埋受唔到尊重。


由本土派人士喺2019年12月喺 Facebook 同 Instagram 社交平台成立嘅「政壇生銹訓練班」專頁亦唔係香港電台節目。個專頁自稱由「傳統電台青年節目前班底人馬」所創立，但係冇任何前任或者現任 電台節目監製、編導或主持人參與。


紙莎草莖去外皮，就見到內層黐黐地。內層切片成條，長約四十公分。喺硬面上，條長邊疊長邊，就會變成一大片。之後，以直角方向，又喺上面同樣方疊多一層，兩層就橫直相交。由於製法失傳，斷估去皮後，條或放過落水長浸，等佢黐得住，又或者兩層要黐埋。


造成一張之後，會切到指定大細。又或者，一直黐埋駁長，成一大卷，到至後一張，就用附上木棍，方便處理。要造長卷，紙嘅橫直方向一致。一面全橫，一面全直。卷嘅長邊為正面，條紋打橫，順住方向寫，多數文書都寫依邊。


反人類罪，又叫做危害人類罪，係一種由某個權力推行嘅系統性咁違反人權嘅罪行，通常都係由一個國所犯。同戰爭罪唔同，反人類罪喺戰爭同和平時期都有機會犯。反人類罪一定唔可以係一次性或者獨立事件，而係需要有系統性嘅成分。


第一次有反人類罪被檢控，係喺紐倫堡審判期間，針對納粹德國嘅猶太人大屠殺政策。自從世界人權宣言喺1948年寫低咗，已經成爲咗一個國際人權嘅標準。除咗納粹德國之外，犯過反人類罪嘅政權仲有盧旺達、塞拉利昂、紅色高棉、同南斯拉夫等等。


奇怪嘅係，到依家都只係有成立咗國際刑事法院嘅羅馬規約，而反人類罪到今時今日，都冇一個國際性嘅定義，所以有唔少組織都喺度提議正式用條約嘅方式嚟成立一個標準定義。雖然係咁，不過大家一般都有一個大概嘅範圍，通常任何嘅侵略罪、戰爭罪、謀殺、大屠殺、種族滅絕、種族清洗、驅逐出境、國家恐怖主義、奴隸制、酷刑、强奸、政治迫害等等，只要係系統性咁實行，就會算係反人類罪。


白色芭蕾舞係一種芭蕾舞風格，指一場芭蕾舞劇當中主要女舞蹈員同全體伴舞隊女舞蹈員都著住白色芭蕾舞裙跳舞嘅一幕。白色芭蕾舞喺 19 世紀盛行嘅浪漫芭蕾舞入面零舍常見，主要係因為浪漫芭蕾舞嘅芭蕾舞劇嘅故仔好興涉及女鬼等女性靈異生物，所以想用白色芭蕾舞裙加埋輕盈嘅舞步，突顯飾演呢啲生物嘅女舞蹈員輕飄飄嘅氣質。


白色芭蕾舞起源於 1832 年，當時《風仙女》呢齣芭蕾舞劇首次喺法國公演，故仔講述一個蘇格蘭農夫占士為咗追一個有住非人美貌嘅風仙女，而放棄佢喺農村入面嘅愛人，跟住個風仙女入咗森林裏面。當時個芭蕾舞團為咗想突然風仙女嘅超自然氣質而採用咗白色芭蕾舞嘅做法，而嗰個時代盛行嘅浪漫芭蕾舞劇好多都跟從呢種做法，用全白色服裝加輕盈嘅舞步表現女性靈異生物嘅氣質－歷史學家一般認為，呢個就係白色芭蕾舞嘅起源。


大窩口體育館，香港室內體育館之一，喺葵涌大窩口大廈街三十九號，青山公路對上山，英文叫Tai Wo Hau Sports Centre，前身係大窩口邨F座。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。


相睼，書面語叫相親，係指未婚或未有戀人嘅男女雙方互相見面交流以確立戀愛同婚姻關係嘅一種形式，通常係以出街食飯為主要形式，有啲係由屋企人、親戚、朋友介紹，有啲是通過婚姻介紹所搵符合指定條件嘅對象，當中包括搵外籍配偶嘅人。


古代頻渣別地區好大，包括印度北面、巴基斯坦東面同阿富汗嘅一啲地方。最東去到亞穆納河。頻渣別人喺古代又叫做阿臘塔人或者瓦西卡人，呢啲叫法糅合咗健馱邏人、卡斯人、保拉瓦人、伊朗人、堪波佳斯人、波羅婆人、波斯化愛奧尼亞人等各民族影響嘅因素。


頻渣別地區嘅係雅利安人，歷史各時期由唔同嘅民族統治，包括古希臘人、波斯人、阿拉伯人、突厥人、莫臥兒人、阿富汗人、錫克人同英國人。喺歷史上，喺印度次大陸西北面嘅頻渣別地區用亞穆納河同埋印度河做邊界，就係公元前15世紀之後早期雅里安人定居以嚟嘅印度河谷史前文明嘅中心地帶。


8世紀開始，跟住莫臥兒人嘅統治，伊斯蘭教攞到主導地位，頻渣別地區做咗印度次大陸嘅文化中心。之後因為錫克人成日反叛，加速英國人對呢個地區嘅征服，最終喺印巴分治而分裂成巴基斯坦嘅「頻渣別省」同印度嘅「頻渣別地區」兩大地區。


南北朝嘅起因係因為後嵯峨天皇廢長立幼，但自己突然又死咗，搞到兩個仔先後都話要繼位，所以發生咗好犀利嘅鬥爭。後嚟經鐮倉幕府調停，雙方同意由兩邊輪流派人做天皇。鐮倉幕府最後就支持咗持明院統嘅光嚴天皇。響1331年，光嚴天皇響幕府嘅支持底下繼位。


MOOV係一個採用訂閱收益模式嘅串流媒體服務，提供無損音頻音樂同高清音樂短片。 呢個服務喺2006年由香港公司電訊盈科成立，並營運至今。 MOOV同接近300間唱片公司同內容供應商合作包括三大主要唱片公司EMI、金牌大風同索尼音樂娛樂，而家有超過150萬首以FLAC無損格式編製嘅歌。


MOOV喺2006年喺香港成立之後，逐漸往海外拓展。喺2013年電訊盈科與南方廣播影視傳媒集團、中國電信同百視通合作正式喺中國推出「摩音符 MOOV」，成為第一個境外嘅收費音樂服務喺中國大陸市場推出，而且係MOOV喺香港以外嘅首個業務拓展。


喺2016年推出「音樂自療」服務。用戶可以收聽由美國、澳洲同加拿大註冊嘅音樂治療師度身設計嘅歌單。當中更加配粵語聲音指導，幫助用戶舒緩各種生活壓迫同需要包括減壓、懷孕期舒緩、兒童語言發展、正能量同激勵。


2004年12月13號，埼玉縣埼玉市嘅 Donki「浦和花月店」同「大宮大和田店」發生連續放火事件，其中花月店造成3名店員死亡。2004年12月15號，大宮大和田店再畀同一人放火。其後警方拘捕一名40幾歲女疑犯，最終罪名成立，被判終身監禁。


佢自細就響戈托夫城堡同屋企人一齊生活。去到1825年，佢老豆畀人加多個銜頭「格呂克斯堡公爵」，因為格呂克斯堡家族冇後人繼承。之後，佢哋成家人搬到格呂克斯堡城堡住。1831年老豆死咗後，佢就留響丹麥生活，亦響哥本哈根一間軍事學院讀書。


但係呢個方法亦受到一部份人嘅質疑。有唔少歐洲貴族開始希望攞走丹麥王位，其中威廉二世個外父費特力更加響1863年稱帝，話自己係費特力八世。不過咁樣都阻止唔到基斯頓響1863年11月15號登基做丹麥國王，係基斯頓九世，開始丹麥格呂克斯堡王朝。


響1863年基斯頓九世簽咗十一月憲法，其中表示丹麥唔會直接食咗士叻斯域，而係成立一個特別議會，處理士叻斯域－荷斯地因嘅嘢。但係響一年後，就爆發咗普丹戰爭，因為普魯士唔滿意十一月憲法。丹麥最後輸咗，又冇咗士叻斯域－荷斯地因呢兩個公國。


不過響1874年，佢簽咗法案畀冰島有自己嘅憲法，雖然當時冰島係屬於丹麥嘅地方。1901年，佢要求Johan Henrik Deuntzer組建內閣，促進咗Deuntzer內閣嘅達成。呢個內閣係第一個唔屬於右派而係丹麥自由黨嘅內閣，雖然右派響丹麥國民議會有大多數議席。


佢有一個同英女皇維多利亞好似嘅花名，就係「歐洲外父」。咁係因為佢六個仔女都分別同唔同王室結婚，之後佢哋嘅後人又同其他王室結婚。基斯頓嘅六個仔女入面，其中四個唔係國王就係王后，分別掌控丹麥、希臘、俄羅斯、英國王位。


之所以有咁多後人做國王，唔係基斯頓九世嘅功勞，好大程度係佢老婆露易絲出於政治目的而搞出嚟嘅。因為當時丹麥響歐洲唔算強國，所以歐洲國家唔驚同丹麥王室結婚，就算同丹麥王室嘅人結婚後都唔會引起太大負面影響。


河沙站凈係得一個站廳，不過由於隔籬係條規劃緊嘅道路工場關係，所以站廳整得好窄。凈係得兩條長嘅過街通道接埋一齊。而收費區喺地下一樓，有扶手電梯、專用𨋢同樓梯，去邊個樓層都得。車站入面凈係得一間便利舖同一個自助服務響度。


後嚟喺2003年嘅方案5號綫唔喺大坦沙嘅北邊入去，而係6號綫西邊嗰橛喺去到黃沙之後唔過河，之後跟住黃沙大道嘅西邊河灘嗰度行，之後就轉入大坦沙嚟跟住橋中南路行落去，去到沙頭頂之後再繼續過河入金沙洲。而且重整咗呢個站出嚟，而車站嘅位就同之前1997年嘅規劃一樣。


河沙站係繼坦尾站之後，第二個喺大坦沙入面開放嘅車站。呢個站附近都係啲城中村同珠島花園北邊嘅居民區，重有間廣州市第一中學同巴士總站站場響度，所以呢個站都幾多人下。喺6號綫開通之前，啲居民全靠巴士出行或去到坦尾站嗰邊轉地鐵嘅。


李軍澤2016年加入公民黨，做區議員畢東尼嘅議員辦事處職員，之後做立法會議員譚文豪嘅議員助理，同時亦開始做淘大花園嘅地區工作。喺2019年第6屆區議會選舉，李軍澤參選觀塘區議會淘大選區，最後打贏在位25年嘅葉興國，成功當選。


室宿之東，有壁宿。室稱營室，壁稱東壁，各有二星，平行成四邊形。四星甚光。好鬼顯眼易認，故名陬訾。半球嚟講，秋夜室壁顯眼，天文愛好者，起名做秋天四邊形。正因秋夜見，營室意思，就係起官室。依個時間少雨，適合起屋。


有時室壁合一，另有原因。月運行一周，恆星起，恆星止，為二十七日有三，介乎二十七日到二十八日，今稱恆星月，同朔望月唔同。故此白道，一日一舍，二十七又少咗啲，二十八就多咗啲。舊時有二十八宿同二十七宿兩種。


藍田人大概生活喺80萬至60萬年前。當時藍田人嘅生活地區，草木茂盛，好多種遠古動物棲息，包括東方劍齒象、葛氏斑鹿等嘅素食動物，同埋兇猛嘅劍齒虎。藍田人用簡單粗糙嘅打製石器，喺自然環境中掙扎求存。佢哋捕獵野獸，採集果實、種籽同埋塊莖等等嚟食。


藍田人響1963年喺中國陝西省藍田縣發現嘅，年份係早北京人成幾十萬年。所以佢哋喺體質形態上有啲分別。例如藍田人嘅容貌更似猿猴，智力同埋四肢比唔上北京人發達。藍田人同埋北京人嘅發現，證明咗中國係人類文明嘅重要發源地之一。


孔雲龍，中華人民共和國北京德雲社「雲」字科相聲演員，綽號「小三」，原名孔德水。曾經係飯店嘅服務員，2004年經一位老先生介紹，拜喺郭德綱門下。主要拍檔有馮闊洋、欒雲平等。主要作品有《地理圖》《竹城水寨》《白事會》《八大吉祥》等。


由於會澤係一個多民族聚居縣，眾多忌民族帶來唔同忌民族風俗同文化，例如係洞經音樂、元宵節舞龍舞獅、彝族海菜腔、地方戲小唱燈等等。民族節日眾多，有苗族耍花山節、彝族忌火把節、回族忌開齋節、漢族忌「二月二」耍山節等等。


而瀋陽到哈爾濱呢段同而家哈大鐵路重合，佢嘅鋪設史可以睇東清鐵路。喺1905年日本贏咗日俄戰爭後，日本控制咗長春以南嘅東清鐵路，並且將控制嘅部份改名做南滿鐵路，而長春以北嘅部份繼續畀俄國掌控，無改名，不過民國成立後，大清東省鐵路改做中國東省鐵路，順勢俄國控制部份變名做中東鐵路。


京瀋鐵路經過唐山一帶嘅煤區，嗰帶挖煤令到地下空咗，唐山地震後地質狀況唔穩定，條鐵路又繁忙，咁多車研過，搞到路基沉地，唔多安全，於是1994年11月11號，胥各莊到坨子頭之間「壓煤改綫」，原本經過唐山站，新綫改爲經唐山北站，兜開新綫南面嘅煤區，而原綫改叫唐灤綫。